
UVOD 


Svaka nauka, dakle i matematika, ima osim mate- 
rije, koju razmatra, svoje skraćenice, svoj naročiti jezik, 
kojim iznosi postignute rezultate. I kako su potrebe 
postajale sve veće — zahvaljujući u krajnjoj liniji pro- 
mjeni proizvodnih sredstava i proizvodnih odnosa — 
tako su i problemi postajali sve veći i složeniji, a to je 
iziskivalo nova, savršenija sredstva za izražavanje od- 
nosa. $ 

Nema danas nauke, koja ne bi imala svojih skraće- 
nica, pa i naš svakodnevni život pun je skraćenica. Teško 
je zamisliti kemičara, liječnika, apotekara, šumarskog 
inženjera ili ma kojeg stručnjaka, da ne zna upotreblja- 
vati i čitati skraćenice svoje struke; teško bi se snašao 
svaki naš građanin, da ne zna mnoge i mnoge skraće- 
nice, što vrebaju na njega na svakom koraku i u svakoj 
prilici. 

Naše stoljeće nije samo stoljeće atoma, već i stoljeće 


brzine. Davno je tome, da je utvrđena brzina prostiranja 


svjetlosti, pedesetak godina nas dijeli od epohalnih Ein- 
steinovih tvrdnji; izraženih matematičkim relacijama u 
teoriji relativnosti, kojima je svrha bila da registriraju 
ne samo promjene što nastaju zbog brzog kretanja 
tijela, nego i golemu energiju, koja odgovara svakoj i 
najmanjoj masi. Danas je čovječanstvo stiglo dalje. Od 
konstatiranja stanja u prirodi ono prilazi korišćenju 
njene energije, ono podređuje prirodu svojim ciljevima. 
Uvjereni smo, da će to biti u interesu čovječanstva, za 
njegovo blagostanje. 


Divni rezultati, do kojih se fizika do naših dana 
uzdigla, ne bi bili mogući, da nije bilo razvijene mate- 
matike, da nije bilo njenih simbola. I doista, nema nijed- 
ne nauke, koja bi svoje skraćenice bar približno toliko 
razvila, kao što je to postigla (a i trebala postići) mate- 
matika, napose algebra, Možda se kemija najviše pribli- 
žila, ali njene skraćenice, spojene u formule, izražavaju 
uglavnom stanja ili, najviše, recipročne procese. U mate- 
matici operacioni znakovi ne samo da daju formuli život, 
već smo u stanju iznositi i komplicirane funkcionalne 
odnose, koje bi bez matematičkih simbola bilo nemoguće 
ni dati ni razumjeti. Zbog velikih izražajnih mogućnosti 
svaka nauka upotrebljava danas matematičku simbo- 
liku, da bi prikazala na pr. funkcionalne odnose među 
raznim veličinama — bilo tabelarno, grafički ili anali- 
tičkim izrazom, 

Ova knjižica treba da opširnije govori o razvoju 
matematičkih simbola, koji su po svojoj tehničkoj savr- 
šenosti stenografija, a po svojoj univerzalnosti međuna- 
rodni jezik, pristupačan svakom matematičaru na cije- 
lom svijetu. : 


Čitalac će zacijelo zapaziti (gledano današnjim oči- 
ma), da je pri uvođenju oznaka bilo mnogo lutanja, još 
više nespretnosti i ukočenosti. Ukorijenjene navike, boja- 
zan pred javnim mišljenjem da se iznese novo, za odre- 
đeni period revolucionarno shvaćanje — to su bile neke 
od kočnica većem zamahu. Vrijedi to i za period uspona 
kapitalizma, kada su razvitak industrije i dalje osloba- 
đanje ljudske misli potaknuli snažni razvitak matema- 
tike. Čitalac će vidjeti, da navike nisu uvijek korisna 
potreba, koju nameće društvo, već i najveći protivnik 
napretka. 

Usporedo s razmatranjem simbola dotaknut je velik 
broj naziva, vezanih uz istu materiju. To je bilo prijeko 

potrebno, jer simboli dobivaju tek svoje značenje zahva- 
ljujući pojmovima i procesima, na koje se odnose. 

Pisac je svijestan, da ima praznina u prikazu, i stoga 
moli čitaoce, napose drugove profesore, da svojim kri- 
tičkim osvrtom ukažu na slabosti, na koje naiđu pri 
upotrebi knjige. 

Ujedno se nada, da će ova knjiga pomoći učenicima 
u sagledavanju razvoja matematike, napose onima, koji 
se u izbornom dijelu nastave opredijele za matematiku. 
Kako su neki podaci izneseni ranije u knjizi »Iz povi- 
jesti matematike« (na pr. o razvoju arapskih zname- 
naka i o dekadskom sistemu), nije ih pisac ovdje uno- 
sio, iako su organski vezani s materijom ove knjige. 


Pisac 


A. ARITMETIKA I ALGEBRA 


1. OPĆI PREGLED 


* 


Od svih grana matematike najrazvijeniju simboliku 
danas ima algebra. U svojoj historiji algebarski način 
izražavanja ima tri stupnja: retorički, sinkopirani i 
simbolični. 

U retoričkoj algebri (pnropixoc, grč., govornički) od- 
lučna je riječ, računa se bez upotrebe znakova. Kao 
stručni izrazi očituju se oni pojmovi, koji se češće po- 
navljaju. Ovaj najniži stupanj imali su Grci do 1. sto- 
.ljeća n. €., Arapi i Perzijci do 13. stoljeća, a u Evropi se 
očitovao do sredine 15. stoljeća. 

Sinkopirana (syncope, grč., akcija da se siječe, tran- 
šira) algebra izrasla je iz retoričke time, što se pri pisa- 
nju skraćuju riječi i pojmovi, koji se često ponavljaju. 
Grčki matematičar Diofant iz Aleksandrije najznačajniji 
je predstavnik ovog perioda u razvoju algebarskih zna- 
kova, jedini u starijoj literaturi. Nažalost, ništa se ne 
zna o radu njegovih prethodnika, pomoću kojih bi se, 
lakše mogao objasniti diofantski način pisanja i upo- 
trebljene metode. Znakovi kod Diofanta nemaju karak- 
ter simbola, već su samo naznačeni stručni izrazi, koje 
on u tekstu i deklinira, a algebarske izvode operacija 
obilno opisuje riječima, Za nepoznanicu uvodi znak <', 
koji se u množini označuje sa Sc. 

Poslije Diofanta nema ijudi, koji bi nastavili njego- 
vim putem. Trebalo je da prođe više od 1000 godina, da 

*u upotrebi znakova dođe do daljeg uspona i da se pri- 

bliži današnjim simbolima. Značajan je na tom putu 
korak francuskog matematičara Vičte (ili Vieta, 1540— 
1603), koji uvodi slova umjesto brojčanih koeficijenata 
(pojam općeg broja!). Sve do kraja 17. stoljeća ispre- 
pleću se opširni i nepregledni način izražavanja i simbo- 
ličko izražavanje, koje postepeno stječe pravo građan- 
stva, da bi na kraju matematički autoriteti, kao što su 
Leibniz (1646—1716), Euler (1707—1783) i dr“ približili 
matematičke skraćenice njihovu vrhuncu. Tako je stvo- 
rena i napokon usvojena matematička simbolika, koja 
omogućuje svakom stručnjaku da čita matematičke 
tekstove i da prati dostignuća na ma kojem jeziku; 
pobjeda algebarskih simbola doživljava svoj  međuna- 
rodni trijumf. 

Simbole u algebri izgradili su na svoj način Indi i 
Zapadni Arapi, ali ovi simboli nisu doživjeli svoj dalji 


razvoj. Čak i Egipćani, jedan od najstarijih kulturnih 


naroda, imali su svoje matematičke simbole. 


II. SIMBOLI KOD ALGEBARSKIH OPERACIJA 


1. Znaci za zbrajanje i oduzimanje: 


Rhindov papirus, staroegipatski matematički udžbe- 
nik iz 20.—17. stoljeća prije n. e., poznat i pod nazivom 
Ahmesova računica, sadrži uz ostalo i znak za zbrajanje 
— raskoračene noge u smjeru naslikanih glava životinja 
ili ljudi, dakle noge, koje koračaju u smjeru pisahja. 
Ako je kretanje bilo naznačeno u suprotnom pravcu, 
značilo je oduzimanje. 

S obzirom na brojni sustav, kojim su se služili, 


Babiloncima nije bio potreban poseban znak za zbraja- ' 


ll 


nje; brojeve koje treba zbrojiti, pisali su jedan do dru- 
goga. Da naznače oduzimanje, služili su se riječju lal (sa 
znakom A“), pa je a la! b značilo a—b. 


Grčki matematičar Diofant računa samo s diferen- 
cijama, koje daju pozitivan rezultat. 

U periodu procvata indijske matematike (6. i 7. sto- 
ljeće) naznačuju Aryabhata i Brahmagupta zbrajanje 
tako, da simbole za poznate (rd) i nepoznate (y4) veli- 
čine napišu jedan kraj drugog. Ako žele naznačiti oduzi- 
manje, na suptrahend stave točku. To je prvi slučaj u 
povijesti matematike, da se negativno razlikuje od pozi- 
tivnog pomoću određenog znaka. 


U Bakhsalijevoj računici, pisanoj na brezovoj kori 
(vjerojatno iz 12. stoljeća), dolaze već sinkopirani simbo- 
lični elementi. Zbrajanje označuju sa yu (yuta). Brojeve, 
koje uzimaju u račun, uokvire pravokutnikom, na pr. 








2 7 ma. 

š. (g: I) jE 
k s pe FJKOTI gr m. 
što znači u današnjem načinu izražavanja --- iz —1z: 


Ovdje kao znak jednakosti služi slog pha (prema 

pripadnoj riječi phalain). 
> Oduzimanje označuju križićem, sličnim našem zna- 
ku plus (možda k umjesto ka od kanita, umanjen). 

U 13. stoljeću upotrebljava Leonardo iz Pise riječ 
et za zbrajanje (jedamput i plus), minus za oduzimanje. 
Istovremeno Jordanus Nemorarius označuje zbrajanje 
tako, što brojeve piše jedan do drugoga. U djelima ka- 
snijih talijanskih matematičara dolaze isključivo oznake 
plus i minus. Iz talijanskih trgovačkih krugova potječe 
praksa, da se težine izražavaju pomoću prvog većeg 


okruglog broja, naznačujući odstupanje riječju minus , 

(odnosno m). I danas se može čuti na pr. 8 sati manje 
5 minuta, 3 kg manje 7 dkg i sl. Kod Francuza N. 
Chuqueta [Šike, kraj 15. stoljeća] i Talijana Luce Paciolija 
[Luka Paćoli| dolaze početna slova tih riječi s crticom 


( pi m). Znaci -+ i — nalaze se prvi put štampani 1489. 
u računici Johanna Widmanna, a u rukopisu prvi put u 
Dresdenskoj zbirci 1481. Ne zna se točno, kako je došlo 


do tih znakova. Neki smatraju za —, da je nastao od m 
tako, da se crtica jače istakla. Znak -- je možda nastao 
ligaturom od et, što se može zaključiti iz Dresdenske 
zbirke, u kojoj često dolazi |- umjesto ef. 


Znaci za »minus« — i co, koje su neki matematičari 
upotrebljavali u 17. stoljeću, nisu se održali. Znak = 
dolazi prvi put 1626. kod Girarda [Žirar]. 


2. Znaci za množenje i dijeljenje 


U periodu Brahmagupte (7. stoljeće) označuje se 
u Indiji množenje tako, da se znak bhć (kratica za bha- 
vita, proizvedeno) stavi iza multiplikatora. U računici 
Bakhsalija predočuje se množenje dvaju brojeva tako, 
da se pišu jedan do drugoga. Na pr. 


| 
pa 


Tek u 16. stoljeću uvodi u Njemačkoj Michael Stifel 
[Mihael Štifel] za množenje znak M (Multiplikation) i za 
dijeljenje znak D (Division), ali ih ne upotrebljava. 
Prigodice je Simon Stevin (16./17. st.) upotrebljavao 
znakove M i D, možda i neovisno o Stifelu. 

Znak množenja * uveo je 1631. Englez W. Oughtred 
[Otred] u svom djelu Clavis mathematicae (Ključ mate- 





6 ., 35 35 | 6 _ 35 
7 3 | bha 10 znači rk. 10. 

matike). Možda je besmisleno pitanje, zašto je uveo baš 
taj znak. Može se nagađati, da je pošao od znaka za zbra- 
janje, jer je množenje specijalni slučaj zbrajanja. Tako 
shvaća množenje sto godina ranije Ellia Misvachi 
(15./16. st., Carigrad). Nije isključeno, da je ležeći križ 
(X) ostatak znaka komplementarnog množenja i vjero- 
jatno je rimskog porijekla. Kod Inda i Arapa nisu nađeni 
tragovi komplementarnog računanja, a prvi pisani do- 
kument o množenju potječe iz 12. (?) stoljeća ( Heidel- 
berški rukopis). 


Grammateus (1518), da bi izračunao 7. 8, postupa 

x ovako: Brojevi 3 i 2 su komplementi 

T. * do 10 za zadane brojeve 7 i 8, broj 6 do- 

Bo 2 biva množenjem komplemenata 3 i 2, 

5 6 broj 5 na mjestu desetica dobiva se kao 
razlika brojeva po dijagonali. 


Obje su razlike jednake (7 —2 =8—3 =5). Zašto? 
7 3 


koa 


Neki su matematičari pisali to i ovako: Za 

pa je tu i osnova za pretpostavku o porijeklu ležećeg 
križa. Podsjetimo se na to, da svaka linija, što čini ovaj 
križ, vezuje brojeve, koje treba oduzeti jedan od drugoga. 

Današnji znak za množenje, koji je gotovo posve isti- 
snuo ležeći križ, uvodi Leibniz 1693. godine. Taj znak 
doduše dolazi i kod Regiomontana sredinom 15. stoljeća, 
ali vjerojatno kao ostatak običaja, uvriježenog u Sred- 
njem vijeku, da se znamenke u tekstu odvoje s dvije 
točke. U prvoj polovini prošlog stoljeća iščezava znak X 
za množenje, a zadržan je danas samo u školskom počet- 
nom računanju. 


14 
t 

Za vrijeme Egipćana i Grka bilo je dijeljenje još 
manje usavršeno od množenja; dijeljenju se pristupalo 
samo kao inverznoj operaciji množenja. Tek je indijski 
pozicioni sistem omogućio prikladnu metodu računa- 
nja; nju je tek u 18. stoljeću istisnuo suvremeni način. 
Iako se moderni način dijeljenja pojavio prvi put još 
1491. (u jednom talijanskom rukopisu), trebalo je više 
stoljeća da stekne pravo građanstva: stidljivo dodava- 
nje u udžbenicima bila je maksimalna koncesija, koju 
su dali vodeći matematičari. 

Znak dijeljenja (:) dolazi prvi put 1633. u Johnso- 
novoj Aritmetici. Johnsonu [Đonson]| taj znak služi za 
označivanje razlomaka i piše ga umjesto razlomkove 
crte. 

Od modernih znakova za dijeljenje najstariji je ra- 
zlomkova crta. Ona se pojavljuje u Liber abaci (Leonar- 
do, 1202.) po indijsko-arapskom uzoru. Opću upotrebu 
dobila je razlomkova crta potkraj 16. stoljeća, uglavnom 
zaslugom Viete (1591). Leibniz konačno zamjenjuje 
1684. razlomkovu crtu dvotočjem. 


3. Znak jednakosti 


Engleski liječnik R. Recorde uveo je 1557. današnji 
znak za jednakost (=) u jednom algebarskom udž- 
beniku. Uvođenje ovakvog znaka obrazložio je time, da 
ništa ne može biti više jednako jedno drugome negoli 
par paralelnih linija. Dvadeset godina kasnije upotre- 
bljava Nijemac Wilhelm Holzmann [Holeman] dvije 
vertikalne linije. Ovaj se znak češće susreće kasnije kod 
francuskih matematičara, jer je Vieta znak — upotre- 
bljavao za označivanje diferencije, a za »jednako« upo- 
trebljava glagol »aequare«, Slično rade i neki drugi 
evropski: matematičari toga vremena. 

Englezi W. Oughtred i Th. Harriot služe se Recor- 
deovim znacima, koje sve više poprimaju i drugi mate- 
matičari. Recordeov znak (==), koji se najviše udomaćio, 
sve više potiskuje i novi Descartesov znak > i razna 
druga označivanja. Nekih sto godina prije Recorda uveo 
je Regiomontano za »jednako« jednostavnu dulju liniju. 


4. Znaci nejednakosti 


Današnji znaci > (veće od) i < (manje od) uvede- 
ni su prije nepunih 330 godina. Uveo ih je Englez Harriot. 
1631. Nekako u isto vrijeme upotrebljava se i Hćrigonov 
način označivanja. Da označi na pr. a>b, Hćrigone 
piše a 3/b 2, što je svakako vrlo nespretno. Brojevi 3 i2 
služe mu kao orijentacija za čitanje (jer je 3 veće od 2). 
Kako je Hćrigone pisao a < b? 

Veliku su zbrku izazvali Oughtredovi znaci za 
veće i 1 za manje, pa su Harriotovi znaci došli u 
pravo vrijeme. 

Uz znak = nastao je i stekao ravnopravnost znak == 
(nejednako, različito), za koji se ne može reći tko ga je 
prvi uveo. ' 





5. Zagrade 


Dok nisu bile uvedene kratice (znaci) za riječi, koje 
prekidaju, odnosno vezuju algebarske postupke, nije ni 
bilo naročito potrebno da se uvedu zagrade. Stoga nije 
neobično, da se počeci i razvoj zagrada susreću određe- 
nije tek u 16. i 17. stoljeću. Potkraj 15. stoljeća pod- 
vlačio je Chuquet izraze, koji spadaju zajedno. Slično 
je i kod Initiusa Algebrasa iza prve polovine 15. stoljeća, 
kao i kod Johna Nepera potkraj 16. stoljeća. Njihovo 
označivanje nije utjecalo na dalji razvoj upotrebe za- : 


16. 


grada, jer su im djela ostala u rukopisu po nekoliko sto- : 


tina godina. I. Newton (1643 — 1727) služio se linijama, 
koje je pisao iznad algebarskih izraza, za koje je 
želio naznačiti, da čine cjelinu. Algebarski izraz koji da- 
nas pišemo na pr. ((z++3)z—4lz-+1i73z—2=0, 
. pisao je Newton ovako: 





zr3Xr—4aXzL+17Xz—2 20. 
Tako je radio prije Newtona i Nizozemac Schooten (1615 


— 1660), izdavač Vietovih djela. U svojoj Gćomćtrie 
(1637) Descartes [Dekari| stalno upotrebljava, pri na- 


značivanju korjenovanja, crtu umjesto zagrade. Tu je. 


začetak linije iznad izraza, za koji treba naći korijen. 
Ranije je Descartes nastojao da umjesto Vietovih zagra- 
da piše točke, pa je na pr. pisao V.2— V2., što je zna- 


čilo . \2=v:. 

Oughtred (1631) i Harriot (1631) stavljaju među 
dvotočja izraz, koji danas ograđujemo zagradama. Kod 
njih V:A2 + B»: odnosno V :aa + bb: znači /a* + 6. 

Okrugle zagrade upotrebljava Talijan Tartaglia 
[Tartalja] u djelu General trattato (1556) pri radu s 
korijenima. Slično radi i Clavius [Klavius, 1537—1612]. 
Nijemac Stifel upotrebljava već 1544. okrugle zagrade u 
djelu Arithmetica integra, ali gotovo isključivo kao znak 
navoda. Vieta (1540—1613) služio se, već prema pri- 
rodi izraza, zagradama s jedne strane i zagradama s obi- 
ju strana izraza. Kod njega se susreću uglaste i vitičaste 
zagrade. U njegovo vrijeme još nije bilo uvedeno sim- 
bolično označivanje, što je jedan od razloga, da se često 
mogao zadovoljiti zagradom samo s jedne strane. 


Algebarski izraz B(D?+B.D) piše Vieta ovako: 


D quadratum 


za ma gri 

Čitalac će uspoređenjem obaju izraza lako utvrditi zna- 
čenje riječi »in« i »quadratum«. 


D quadratum 


Izraz 4 — B planum aequabitur E 
D bis 
g i 2 aid 
pišemo danas mnogo kraće: S: m E. Značenje riječi 


»planum«, »bis« i »aequabitur« utvrdit će čitalac uspo- 
ređujući Vietovo pisanje s današnjim. Donedavno se 
općenito smatralo, da je zagrade uveo Nizozemac Girard 
(1595?—1632). Danas se zna, da se njegov udio sastoji 
u tome, što ih je slobodnije upotrebljavao. Talijan Bom- 
belli Raffaelle (1572) nesvijesno je začetnik uglaste 
zagrade (vidi poglavlje o korijenima). 

Zagrade, kojima se danas služimo, imaju, eto, svoju 
razvojnu liniju. Indijsko uokvirivanje izraza koji spa- 
daju zajedno, razni znaci prije i kasnije (linije iznad ili 
ispod izraza, točke, dvotočje i sl.) — sve su to etape u 
razvoju zagrada. Pri radu bilo je nužno da se naznači, 
koji izrazi spadaju zajedno, pa su se postepeno prona- 
lazili sve prikladniji znaci, koje je svaki matematičar 
razumio i bez obrazlaganja. Neka stoga ne bude čudno, 
da se o uvođenju i značenju zagrada nije gotovo ništa 
izričito pisalo sve do sredine prošlog stoljeća. j 


6. Potenciranje 


Pojava kvadratnog i kubnog broja dolazi kod Babilo- 
naca još oko 3000. godine prije n. e. Kod starih Grka 
susreću se u vezi s kvadriranjem dva naziva, koji znače 
naročiti način sjedinjavanja aritmetike i geometrije. 
Radi se o riječi šbvawe (dinamis, sila) i rerpkyovoc (te- 


2 U svijetu mat. pojmova i simbola 

tragonos, četverokut). Riječ potencija je prijevod grčke 


riječi dinamis, koja dolazi prvi put kod Hipokrata (440. 
prije n. e.). Očito naziv dinamis ima veze s natezanjem 
užeta (harpedonapti!), a drugi s geometrijskom stra- 
nom Pitagorina poučka. Prije Euklida uzela je aritme- 
tika od geometrije naziv x%Boc (kibos), koji je označivao 
treću potenciju. Ne zna se, kada je i kako došlo do viših 
potencija. Shvatljivo je, da je taj korak bio težak, ako 
se uzme u obzir, da za četvrtu potenciju i više od nje 
nema geometrijskog zora. Prvi put se pojava četvrte 
potencije susreće kod Herona (1. st. prije n. e.?). He- 
ronov naziv za četvrtu potenciju, švvanošbvanic ( dinamo- 
dinamis), dolazi u drugoj polovini 3. stoljeća i kod 
Diofanta. No, Diofant ima ne samo nazive za više poten- 
cije, nego i za recipročne vrijednosti nepoznanice 
i njenih potencija. 

I kod indijskog matematičara Brahmagupte (7. st. 
n. e.) dolaze nazivi za pojedine potencije nepoznanice 
(va za drugu, gha za treću). Diofant i Brahmagupta pišu 
više potencije uz pomoć treće tako, da ove dvije kombi- 
niraju. Kod Diofanta dinamokubos znači petu potenciju 
nepoznanice (dva više tri), a kod Brahmagupte va gha 
predstavlja šestu potenciju (dva puta tri), va va va osmu 
potenciju, i sl. Indi ovom simbolikom mogu da grade i 
više potencije, dok Diofant ne dolazi dalje od šeste po- 
tencije (xvBUxvBPoc). Neki su Arapi prihvatili grčko, neki 
indijsko označivanje, pa je nužno moralo doći do zbrke, 
kada se Zapad služio arapskim radovima. Tako je na pr. 
quadratocubus kod jednih značilo petu, kod drugih šestu 
potenciju. ; 

Tek Luca Pacioli potkraj 15. stoljeća uvodi u svom 
djelu Summa red potencija tako, da se on može po volji 
. produžiti. Navodimo neke nazive, pripadne skraćenice i 
njihovo današnje značenje: 

numero = 1. = 49, 
cosa = c.= x, 
"Senso = ce. = %, 
cubo = 64, = 
censo de censo = ce. ce.= x. 


Slične oznake nalazimo nekako u isto vrijeme i kod 
njemačkih matematičara (Dresdenski kodeks od 1480., 
Bečki rukopis, oko 1500.). Francuz Chuquet i kasnije 
Nijemac Grammateus (Heinrich Schreiber) uvode pot- 
kraj 15. odnosno početkom 16. stoljeća za potencije na- 
zive, koji su značili most prema suvremenom simbolič- 
nom označivanju. Chuquet naziva nepoznanicu i njene 
potencije nombres premiers (prvi brojevi), secondo 
(drugi), fiers (treći) i t. d., te naglašava, da ovakvo ozna- 
čivanje omogućuje neograničeno nastavljanje. Gramma- 
teus ima ove kratice: 


pr (prima quantitas, prva količina) za današnji x, 
se (seconda quantitas, druga količina) za 22, 
ter (tertia quantitas, treća količina) za «3 it. d. 


Time je dan pojam eksponenta. Kod Chuqueta u 
djelu Tripariy prvi put se susreće i neka vrsta ozna- 
čivanja eksponenata. Na pr. mjesto današnjeg 


UZ 12x, 1242,12: on piše 120% 121, 122, 12“1. On je dakle 
X 


uveo «i eksponent 0 i negativni ekspo- 
nent. Mićhael Stifel (1487?—1567) uvodi naziv 
eksponent. 


U to vrijeme rijetko koji matematičar pokušava još 
zadržati nazive, koji su uvjetovani geometrijskim zorom. 
Većina ih uvodi znakove, koji odgovaraju Chuquetovim 
i Grammateusovim. Bombelli u djelu L' Algebra, 1572., 

ima za x, x2, 43... ove simbole 1, 2,3... Nizozemski trgo- 
vac i inženjer S. Stevin (1548 — 1620) upotrebljava 
drugačije oznake. Izraz 


5x3—4x2--2x-—7 piše Stevin 
:D-410+20-". 
Opažamo, da u to vrijeme nisu imali simbola za ne- 
poznanicu. Ako dolazi više nepoznanica, za drugu upo- 


trebljavaju znak sec (secunda, druga), za treću ter (ter- 
tia, treća). Izraz 


5% s pisao je Stevin 5 (5) M sec G) D ter O. 
z 


Ovdje M označuje množenje, D dijeljenje. 


Za Stevinom se povodi u označivanju Adriaen van 
Roomen (1561—1615), koji mjesto Stevinovih kružića 
za smještanje eksponenata upotrebljava okrugle zagrade: 
On ispisuje i bazu, koju treba potencirati. Na pr. 4B3 
je Roomen pisao 48 (3). P. Hćrigone |Erig6ćn] ispušta 
1634. zagrade (4 B3 dakle piše 4B 3), a škotski matema- 
tičar J. Hume [Jum, 1636.) piše eksponent malo poviše, 
služeći se rimskim brojkama. I napokon se Descar- 
tes ugleda u Hćrigona u tome, što u svom djelu Gćomć- 
trie 1637. piše eksponente arapskim ciframa nešto 
poviše. Ovaj način pisanja općenito je uveden tek u 18. 
stoljeću, kada jč potisnuo sve ostale. Za drugu potenciju 
zadržao je Descartes a a, u čemu ga je slijedio K. F. 
Gauss (1777—1855), obrazlažući to time, da pisanje s 
eksponentom (t. j. a2) nije ni u čemu kraće od a a. 

Uvođenje općih brojeva (Vieta, 1540—1603) pripo- 
moglo je tome, da je brže došlo do modernog načina 
označivanja potencija. To je omogućilo, da se pišu i po- 
tencije posebnih brojeva. 


u djelu Synopsis 1706. daje i relaciju a"=_, 
a" 

Negativni eksponent u današnjem obliku susreće se 
prvi put kod Newtona (Njutn, 1643—1727). Spomenuto 
je već, da je znatno ranije (1484) postojao pojam nega- 
tivnog eksponenta kod Francuza Chuqueta. Kod njega 


4" znači 4x—. Na vezu između pozitivnih i negativnih 
eksponenata ukazao je J. Wallis [Uolis]. On na pr. naziva 


— 3 indeksom broja = 2-3]. Englez W. Jones [Džons] 
ć 


Razlomljenim eksponentima služio se već francuski 
1 


matematičar Oresme (oko 1323.—1382.). Na pr. izraz 3* 
pisao je ovako: 


Nizozemac S. Stevin (1548—1620) u svom djelu 
L'arithmćtique stidljivo upotrebljava znak 5. kao kubni 
korijen iz kvadrata nepoznanice. A. Girard (1629) upo- 
trebljava povremeno izraze, kao što je (2) 49 za 49%. 


Wallis daje zadovoljavajuće definicije, ali se ustručava 
služiti ovim simboličnim znakovima. Kod Davida Gre- 
goryja (1684) već je uobičajen način pisanja s razlomlje- 
nim, razlomljenim negativnim i razlomljenim općim 
m 

eksponentima (na pr. x ča x"). Međutim, Newton 
je bio prvi, koji je znao pravilno upotrebiti ovo po- 
općenje pojma potencije, napose kod binomnog poučka. 
Za dalje unapređenje nauke o potencijama zaslužni su 
Leibniz |[Lajbnic] i W. Jones. 


2 
3 
3 

Imaginarne eksponente 
uvodi Euler [Ojler]. U pi- 
smu 1740. Johannu Bernoul- 


formule 


Naredne godine javlja 
Goldbachu  začuđujuću  vi- 
jest, da je za izraz 








Euler . 


dao a 10 
našao približnu vrijednost 13: 


(A Korjenovanje 


Pojam kvadratnog korijena poznavali su Egipćani 
u davnoj prošlosti. Fragmenti iz Kahuma, stari nekih 
4000 godina (vjerojatno podloga Ahmesove računice), 
sadrže znak sličan gnomonu (sunčani sat, sjenomjer), 
koji vrlo vjerojatno odgovara modernom znaku za kori- 
jen. 

Tamo je dat ovaj zadatak (transkribirano, dakako): 


12 x 15 == 16, potraži odatle [[ , on je 4. 


U Berlinskom papirusu, nađenom također u Kahumu, do- 


laze uz pomoć znaka [ napisane i ove relacije 


25 5 28 la 
ke 4? E: i V100 = 10. 


Glinene pločice Babilonaca, pisane klinovim  pi- 
smom, od kojih najstarije potječu približno iz god. 2400. 








liju javlja, da je došao do 

prije n. e. (nađene u biblioteci nipurskog hrama), sadrže 
tablice za kvadratne i kubne brojeve. Iz ovih okolnosti 
može se naslutiti, da Babiloncima nije bila nepoznata 
upotreba kvadratnog i kubnog korijena nekih brojeva. 
Znaka za korijen nemaju. 

Iracionalne kvadratne korijene uvode tek Grci. Pre- 
daja kaže, da grčki matematičari imaju za kvadratni ko- 
rijen naziv, koji je geometrijskog porijekla: rževpa ( ple- 
ira, stranica kvadrata). Kasniji prijevodi na latinski 
jezik (latus) i arapski jezik (dil) za kvadratni korijen 
imaju isto značenje (t. j. stranica). Platonov učitelj Theo- 
doros dokazao je potkraj 5. stoljeća prije n. e. iracional- 
nost brojeva \3,\5 do V17, a time indirektno i za sve 
nekvadratne brojeve. 

Prvi kubni korijen, koliko se dosad zna, izazvan je 
sredinom 5. stoljeća prije n. e. problemom duplikacije 
kocke, koji je, zajedno s problemom kvadrature kruga 
i trisekcije kuta, značajan za Stari vijek. 

Naziv radix (korijen), koji u klasičnom latinskom 
jeziku ima značenje »početak«, dolazi kod Bočtiusa na 
početku 6. stoljeća. Indijski naziv mula (korijen) možda 
je nastao pod utjecajem grčkog naziva zvšuny(pidmen), 
koji upotrebljava Nikomah (oko 150.) u značenju »po- 
lazni broj«. Indi su razlikovali nazive za kvadratni i 
kubni korijen. Tako im je varga (== kvadrat) mula zna- 
čilo kvadratni korijen, ghana (== tijelo) mula kubni ko- 
rijen. Arapski naziv gidr je doslovni prijevod indijske 
riječi mula, a Arapima služi i kao naziv za nepoznanicu. 

Od Egipćana pa sve do 15. stoljeća postoji samo 


naziv za korijen, ali pripadnog znaka nema. Kod Inda 


kao znak iracionalnog kvadratnog korijena dolazi prvi 
slog riječi karana, pa na pr. ka 3 znači \' 3. Veći su napre- 
dak postigli Zapadni Arapi, među kojima se kasnije 
ističe Algalasađi (umro 1486.). On uzima za oznaku kva- 

dratnog korijena prvo slovo riječi gidr, koje stavlja 
iznad broja, za koji treba naći kvadratni korijen. Ovakvo 
označivanje ima već karakter simbola. 

Nekako u isto vrijeme (1480) u Dresđenskoj latin- 
skoj algebri (nalazi se u Dresđenskom rukopisu) dolaze 
pred brojevima točke, koje označuju, da treba naći kori- 
jen. Jedna točka označuje kvadratni, dvije četvrti, tri 
treći, četiri točke deveti korijen. Vidimo, da je ovakvo 
označivanje bilo više nego neprikladno. 

Još u 13. stoljeću upotrebljava Leonardo iz Pise 
(1220) za korijen.oznaku, koja predočuje prekriženo po- 
četno slovo riječi radice (P,)*. Obilno se ovim znakom 
služio Regiomontano [Ređomontano] u 15. stoljeću. Luca 


Pacioli (1434) piše na pr. P, quadrata de 9 (=/9), 
4 3 
P, P, de 16(=\14), P, cuba de 8 (=\8). 
Kod njega na pr. 
P, P, 27 + p P, P,3 
P,P,27+PP.P,3 





P,48-+p6 





4 4 4 4 
znači (V27 + \3)(\27+\3)=V48 + 6. 
Francuz Chuquet (1484) uvodi na svoj način ekspo- 


3 
nente korijena. Kod njega P,? 16 znači \16, P,364 = \64 
i sl. Pacioli ie označio korijen iz višečlanog izraza, koji 
je sastavljen od iracionaliteta, pomoću P, V., a Chuquet 
podcrtava radikand. , ' 


 * Znak R zamijenjen je u knjizi zbog pomanjkanja zna- 


kova sa znakom Px. 

Izraz /i8+/57 piše Pacioli P,V.18+p-P,57, a 


Chuquet je pisao ovako: P,2 18. p P,2 57. 

Cardano u pisanju potencija korijena ide korak 
nazad u odnosu na Paciolija. 

Bombelli (1572) zamjenjuje mjesta znacima R i L, 
pa L dobiva ulogu neke vrste zagrade. Na kraju izraza 


3 3 
piše okrenuto L (1). Izraz 7 + Vys+ re Va = VK 
pisao je Bombelli 

7+:p:R:q L:-+R:q 5:p:R:c:7Im:L+R+-q-4m 
R:c:2411 gdje R+-q znači kvadratni, R+c kubni kori- 
jen. 


Čitalac će sam pokušati, da prema Bombellijevu postupku 
napiše koji korijen. Zapazit će, kako smo nespretni u pisanju 
pomoću njegovih znakova. Očito je pisanje još nepregledno, pa 
i nedosljedno. ' 

Kako je s ulogom L i IJ kao zagrade? 


Nijemac A. Riese |Rize, 1492.—1559.] u svom djelu 
Coss upotrebljava točku za oznaku korijena (kao u 
Dresdenskom rukopisu), kojoj dodaje crticu. U ka- 
snijim bilješkama Bečkog rukopisa nalazi se i današnji 
znak za korijen V, što pokazuje vezu s Dresđenskim ru- 
kopisom (točka se »protegla« u uski pravokutnik). Ru- 
dolff (prva polovina 16. stoljeća) također ima kvaku, 
koju zove »točka«. Jednostavna kvaka znači kod njega 
kvadratni, dvostruka četvrti, trostruka treći korijen (isto 
kao i označivanje točkama u Dresdenskom rukopisu). 

Initius Algebras (prije 1524.) također upotrebljava 
»točku s repom«, ali dodaje kosističke znakove za poten- 





3 4 
ciju. V15 piše on %#* 15 (radix cubice), Vs piše V 338 
(radix zens đe zens). Male dopune unose poslije Rudolff 





, Zbog pomanjkanja znaka % stavljen je svuda znak 2. 

i Stifel. Jedno vrijeme se pogrešno smatralo, da je znak 
za korijen nastao od prvog slova riječi radix. 


Nizozemac S. Stevin piše kod korijena eksponente 
slično kao kod potencija, pa nam na pr. V (0) znači 
četvrti korijen (racine de quatre quantitć). Za složene 
korijene upotrebljava Rudolffov način pisanja pomoću 


3 
višestrukih kvaka. VV O) znači Vy- ,t.j. deveti korijen. 
On prvi upozorava na to, da znak može u sebi sadrža- 
vati riječi iz teksta (na pr. znak : čita se »podijeljeno sa«, 
< znači »manje od«), pa V znači korijen iz (od). Nizo- 
zemac Albert Girard (1595?—1632) prvi ponekad upo- 


3 S 
trebljava današnje znakove \', \\. Većinom se međutim 
služi starim znacima i Stevinovim znacima s razlomlje- 


: 1 : : : 
nim eksponentima. Tako (2)s znači i kod Girarda i kod 


Stevina V8. 
Englez Oughtred (1574—1660) upotrebljava na pr. 


4 
.VaqqA za V4 (q od quadrato), v [4] 10 za \10 i sl. 
Th. Harriot (1560 —1621) piše V 3:/V108--10 za 


3 

V Vios + 10. Clavius (1608., Algebra) služi se okruglim 
zagradama. Izraz V22 +\9 piše on V3(22+ \ 39.), dok 
Stevin (izd. 1634.) još upotrebljava i riječi. 

Vieta odbacuje već uvedeni znak za korijen, uvodi 
po uzoru na Ramusa slovo 1 (početno slovo riječi latus 
= stranica kvadrata), pa račun postaje vrlo nepregle- 
dan. 

Descartes povezuje znak za korijen s linijom, koja 
označuje zagradu; tako dolazi do današnjeg 
znaka. 


| 

3 

V+ P+Vig piše Descartes Vc +p»+V4q. 
Eto, još mu je ostala stara oznaka za eksponent korijena 
(ovdje € = cubo). Koji put se vraća i na način pisanja 
svojih prethodnika. Tek Wallis u djelu Algebra (1685) 
upotrebljava brojeve kao eksponente, koje piše poviše, 
bez kružića. Iz njegova pisanja Ve . Vf već se lijepo ra- 

4 6 

spoznaje, da se radi o Va + V2, iako još nema crte iznad 
izraza. On prvi uvodi i opće eksponente. i 

Newton (Arithmetica universalis, 1673./83.) služi se 
najprije malo izmijenjenim Wallisovim pisanjem kori- 
jena. Kasnije piše kao mi danas, te upotrebljava linije 
samo u slučaju, ako se radi o višečlanom izrazu pod ko- 


4 3 sot. 
rijenom. On' piše V18 i VAFBX /Q za VI i 


c 


VA + B)\0. Prvi se služi općim eksponentima. 


Francuzi Jean Prestet [Žan Preste, 1675.] i Rolle 
[Rol, 1690.) upotrebljavaju isključivo moderan način 
pisanja. : 

U 18. stoljeću današnji način pisanja korijena posve 
je istisnuo: sve ranije. U modernoj matematici postoji 
puna ravnopravnost između pisanja pomoću znaka za 
korijen i pomoću razlomljenih eksponenata. Štoviše, ima 
praktičnih razloga (na pr. štampanje), koji upućuju na 
pisanje s razlomljenim eksponentima. Tako na pr. izraz 

1 


3 

5+ V2 
jednostavnije negoli pomoću znaka korijena, kako pri 
pisanju tako i pri štampanju. Stvar je navike, što se 
lakše orijentiramo u označivanju pomoću znaka korijena 
— ono nam se samo čini preglednijim. 





ro : 
možemo pisati (5-+2%) 5, što je svakako 

Možemo očekivati, da će sadašnji znak za korijen 
posve iščeznuti, vjerojatno ustupiti mjesto razlomljenom 
eksponentu. 


II. RAZVOJ POJMA BROJA 


Razmotrit ćemo neke interesantne slučajeve, koji 
pokazuju, u kolikoj mjeri ukorijenjena shvaćanja mogu 
utjecati na naučni tok inisli. 


1. Broj jedan 


U skupu cijelih brojeva broj jedan dugo zauzima 
privilegirani položaj: kao što je bog početak svega, pa 
i stvaralac čovjeka, tako jedan nije broj, već prapočetak 
broja. Takvo se mišljenje susreće sve do kraja 16. sto- 

ljeća, kada (1585) Simon Stevin u uvodu svoje Arithme- 
tique gorljivo brani pravo broja jedan, da je on pravi 
broj. 

Shvaćanje, da je broj jedan privilegiran, imali su 
pitagorejci (6. stoljeće prije n. e.). I u radovima Euklida 
je broj jedan privilegiran. Jasno da je zbog ovakvog 
shvaćanja dolazilo do nedosljednosti. Tako pobornik 
ovog shvaćanja Theon iz Smirne (oko 130. n. e.) u istom 
tekstu, gdje iznosi svoja pobožna shvaćanja, ubraja 1 
među neparne brojeve, a odmah nakon toga iu niz pri- 
rodnih brojeva. Rimski filozof Bočtius (480—534) po 
uzoru na pitagorejce kaže u svojoj geometriji: »unitas 
enim... numerus non est, sed fons et origo numerorum«. 
Na istom su stanovištu arapski učenjaci kao na pr. Abd 
Abdullah b. Muhammed .al-Chwdrizmi (početak 9. st.). 
On kaže »Jedan je korijen svemirskog broja, on je naro- 
čiti broj«. »Unum est radix universi numeri, et est extra 
numerum« odgovarajući je latinski prijevod iz 12. sto- 

ljeća. Slično je mislio Perzijac Beha Eddin (1547—1622) 
i mnogi drugi. ' 


2. Broj nula 


Dok je broj jedan 2500 godina bio izopćen iz skupa 
brojeva kao privilegiran, kao broj iznad brojeva, dotle 
je broj nula čekao sve do 17. stoljeća, da mu u očima 
matematičara naraste značenje i da ga priznaju kao broj. 

Nikomah iz Gerase (oko 100. n. e.), govoreći o arit- 
metičkoj sredini, nalazi jedino za broj 1, da on to ne 
može biti, jer s jedne strane nema susjeda (t. j. kao da 
O ne postoji). Stav matematičara prošlosti prema nuli 
najbolje se može vidjeti, ako se prati njihovo rješavanje 
algebarskih jednadžbi. Arapin Alkarchi (oko 1010.) od- 
bacuje nulu kao rješenje algebarske jednadžbe. Isto tako 
čine Chuquet (1484) i Pacioli (1494). Čak je i naš Marin 
Getaldić (1566—1627) ogorčeni protivnik nule; on ubra- 
ja sve jednadžbe u nemoguće, koje bi imale 0 kao rje- 
šenje. 

Tek su djela Girarda (1590?—1632) i Descartesa 
(1637, Gćometrie) osigurala, da se izmijeni mišljenje o 
nuli, da se ona zajedno s negativnim brojevima prizna 
kao broj. 

Ne znači to, međutim, da nula nije ponegdje i znatno 
ranije stekla gotovo ravnopravan položaj s ostalim bro- 
jevima. Hiljadu godina prije nego je na Zapadu priznata, 
Indi su već imali znak za nulu, štoviše, ona dolazi i u 
računanju, kod množenja i dijeljenja (Brahmagupta, 
prva polovina 7. st.). , 

Znak za nulu je indijsko-arapskog porijekla. Indij- 
ski naziv za nulu sunya (prazno) preveli su Arapi as- 
sifr. Leonardo iz Pise daje latinski prijevod »zephirum«, 

a Jordanus Nemorarius upotrebljava cifra. Odatle su na- 
stali nazivi chiffre i zćro. Chuquet piše 1484. prvi put 
u svom mnogo kasnije štampanom djelu Triparty riječ 
»nula«. Tartaglia navodi 1556. ove uobičajene nazive za 
nulu: niteccha, circolo, cifra, zerro, nula. 

Riječ cifra, koja je bila naziv za nulu, protegnula 
se kao naziv za sve znamenke u drugoj polovini 16. sto- 
ljeća, iako su u 17. i 18. stoljeću još neki matematičari 
njome označivali samo nulu. 

Pozicioni sustav, koji se pripisuje Indima, iziskivao 
je uvođenje znaka, kojim bi se naznačilo, da nema neke 
dekadske jedinice. Smatra se, da se znak za nulu u obli- 
ku kružića, koji su Indi zvali bindu (kapljica), pojav- 
ljuje prvi put 738. godine na jednoj bakrenoj ploči u 
Indiji. Tabelarni pregled historije znamenaka omogućuje 
bliži uvid. Znak za nulu imali su Babilonci još u 2. sto- 
ljeću prije n. e. 


3. Beskonačno 


Za pojam beskonačnog pokazivali su ljudi u histo- 


riji pojedinih naroda naročiti interes, samo iz različitih 
razloga, već prema stupnju kulture. Neke su vodile. pre- 
težno religiozne pobude, neke praktične (promet, trgo- 
vina), a neke naučne pobude. 

Indi žele da velikim brojevima izraze svoje visoko 
poštovanje pred neobuhvatnim, uzvišenim božanstvima, 
pa stvaraju brojeve do 1053, koje onda slažu u sustav na 
način, da im pridružuju još 5—6 ovakvih sustava. U vrlo 
velikim brojevima, do kojih dolaze, oživotvorena je nji- 
hova predodžba o broju, snazi i bogatstvu božanstava. I 
pitagorejci bježe od određivanja vrijednosti iracionalnih 
brojeva, bojeći se da ne navuku srdžbu bogova, jer ulaze 
u područje beskonačnog, koje pripada samo bogovima. 


kei, 

Grčki matematičar Arhimed (287 — 212) nastoji 
pokazati, da niz brojeva prema gore nema granica. U 
tom cilju pokušava da izračuna broj zrnaca pijeska, što 
bi sadržavala kugla s polumjerom, koji bi bio jednak 
udaljenosti neke zvijezde stajačice. Služi se oktadama, 
od kojih prva ima 1058 brojeva. Ona mu je jedinica druge 
oktade, koja dakle sadrži broj 1015. Postavlja 108 ovakvih 
oktada, pa niz tih brojeva naziva prva perioda. Množinu 
zrna, potrebnih za određeni zadatak, procjenjuje Arhi- 
med na 1000 jedinica osme oktade prve periode. Slično 
radi Apolonije iz Perge (oko 250. — 200. prije: n. €.), sa- 
mo se služi tetradama. 

Problem beskonačno velikog i beskonačno malog 
razmatra i Platonova Akademija u 4. stoljeću prije n. e. 

U 14. stoljeću došlo je već do prilično jasnog gleda- 
nja; Englez Bradwardin (1290? — 1349) razlikuje u 
modernom smislu /ransfinitno (beskonačno) od finit- 
noga (konačno). Pojam beskonačnog razmatrao je i 
Desargues (Dezarg, 1593.—1662.), koji je uveo pojam 
beskonačno daleke točke pravca. 

Od najveće su važnosti radovi Keplera i Cavalierija 
u 17. stoljeću i oni znače uvod u infinitezimalni račun. 

Znak % za beskonačno veliko uveo je 1655. engleski 
matematičar Wallis u jednom djelu o čunjosječnicama. 
Ne zna se, zašto je baš uveo ovaj znak. Možda je taj izbor 
vezan s ligaturom za M = 1000, koja se od 7. stoljeća 
često upotrebljavala. 


4. Razlomci 


Grci su priznavali samo cijele brojeve kao prave 
brojeve. Naoko je ovo u protivurječju s činjenicom, da 
se kod njih susreću i razlomci. Radi se o tome, da oni 
ove razlomke ne shvaćaju kao apstraktne, čiste razlom- 

ke, već kao konkretne niže dijelove, koji dolaze jedno- 
struko ili višestruko, slično kao što imamo manje jedi- 
nice novca, mjera i težine. Pri tome njihovi razlomci ne 
gube karakter cijelih brojeva. Apstraktne razlomke za- 
mjenjivali su omjerom cijelih brojeva, što je bilo lako, 
jer su imali vrlo razvijenu nauku o razmjerima. Diofant 
je prvi Grk, kod kojeg razlomci imaju samostalnu vri- 
jednost: rješenja njegovih zadataka, «puw%uot_ (aritmoi), 
uključuju i razlomke; radi se dakle o racionalnim bro- 
jevima. 
Kod razlomaka razlikujemo četiri samostalna sre- 
dišta razvoja: Egipat, Babilon, Italiju i Indiju. 
Egipćani su poznavali samo razlomke s brojnikom 1 


2 : koki a u 
(i Es ). Pojmovno su uzimali i druge razlomke, ali ih 
nisu bili u stanju pismeno izraziti, zahvaljujući svom 


< pisali bi pomoću 
nazivnika s točkom, dakle 5. Pomagali su se tako, da 
bi razlomke, koji nemaju brojnik 1, prikazali pomoću 
zbroja razlomaka s brojnikom 1. S ovim zbrojevima 
osnovnih razlomaka vršili su sve četiri računske opera- 
cije. Njihovu metodu prihvatili su Grci, da bi se njome 
kasnije služili uglavnom u geodeziji (zemljomjerstvu). 
Arapi, naprotiv, nisu prihvatili računanje s osnovnim 
razlomcima. : 

U Babilonu stalno dolazi nazivnik 60, što 
podsjeća na Egipćane (koji su u brojniku pisali 
1). Njihov seksagezimalni sustav (baza 60) imao je po- 
sebne nazive i za više jedinice na bazi 1 Sar = 3600, 
1 Soss = 60. 


načinu pisanja: na pr. razlomak 


1 ž 
Razlomak X. pisali bi 30, = je 12i sl. Pobjedonosni 


pohod ovog sustava počeo je početkom 2. stoljeća prije 


pr 

n. e. i podstaknuo svojom snagom grčku astronomiju. 
Ovaj sustav prihvatili su Arapi i srednjovjekovni uče- 
njaci, dok nije u 15. stoljeću morao ustuknuti pred de- 
cimalnim razlomcima. 


U Italiji se snažno i samostalno razvilo računanje 
s razlomcima, na osnovu sustava s bazom 12, vezano s 
podjelom novca: as i 12. dio, minutiae. Za svaku dvana- 
estinu imali su poseban naziv, kao i za mnoge osnovne 
razlomke, kojima je nazivnik višekratnik od 12. Ipak, 
bili su primorani da se služe i približnim vrijednostima. 
Računanje, napose množenje, iziskivalo je poznavanje 
mnogih pravila, u koja su se upleli, pa su poslije uveli 
i trgovačke tablice, iz kojih su se čitali gotovi produkti. 


Još u ranom Srednjem vijeku, u 12. stoljeću, gasi 
se praktična primjena talijanskog izuma. 


Indi su pisali razlomke, kao što pišemo mi danas, 
samo bez razlomkove crte, a cijeli bi broj, ako se radilo o 
mješovitom broju, pisali iznad razlomaka. Tako su na pr. 

2 
s 
koja se malo razlikuju od današnjih. Brahmagupta (ro- 
đen 598.) daje na pr. ovo pravilo: »Produkt brojnikA 


. . J s .. v.1+ *1: 
pisali 2. Računske operacije vršili su po pravilima, 
5 


. podijeljen produktom nazivnik4, to je množenje.« Arapi, 


kao pomorci i trgovci, bili su posrednici Istoka i Za- 
pada, pa se kod njih sjedinila grčka s indijskom na- 
ukom. Najstarija arapska računica, koju je po indijskom | 
uzoru pisao oko 820. godine arapski astronom Abd 
Abdullah b. Muhammed al-Chwdrizmi, malo govori o 
indijskim razlomcima.  Al-Chwdrizmi, kao astronom, 
očito je glavnu pažnju posvetio operacijama sa seksa- 
gezimalnim razlomcima. (Zašto?) Kasniji latinski prije- 
vodi ovog indijskog djela pokazuju, da djelo sadrži čak 
izračunavanje i trećeg korijena iz mješovitih brojeva. 


3 U svijetu mat. pojmova i simbola 

Pisci Srednjeg vijeka (Leonardo iz Pise, Jordanus 
Nemorarius) više su nastojali da upoznaju što širi krug 
ljudi s metodskim postupcima, nego da usavršavaju -in- 


“dijske metode. Tek kasnije prilazi Stevin (1585) siste- 
“matskom razrađivanju postupaka, vezanih za računske 


operacije (zajednički višekratnik, zajednička mjera, či- 
ne pripremu zbrajanja i oduzimanja, zatim prilazi mno- 
ženju i dijeljenju). Podaci govore, da su u narodu ra- 
zlomci, kao najteže poglavlje, bili na rđavu glasu. Sve 
do 18. stoljeća bili su stoga udžbenici na vrlo niskom 
nivou, a ono malo znanja usađivalo se pomoću pravila 
za memoriranje, čak i u stihovima, pa su se zadaci samo 
mehanički rješavali. Tek se u 18. i 19. stoljeću prilazi 
dokazivanju i sistematskom izlaganju gradiva. 

Zahvaljujući u prvom redu pozicionom sustavu 
Inda, došlo je, eto, do današnjih lako shvanivih i opće- 
nito priznatih razlomaka. 

Naziv razlomak dolazi prema numerus ruptus u Li- 
ber abaci Leonarda iz.Pise (1202). 

Brojnik i nazivnik su prijevod latinskih odnosno 
talijanskih stručnih izraza (denominato, denominante 
kod Jordanusa Nemorariusa ili numerator i denumera- 
tor kod Tartaglie). 

Podjelu na istinske i prividne razlomke daje Kiistner 
(1764), a Euler u svojoj Algebri 1770. prvi daje podjelu 
na prave i neprave razlomke. 


5. Iracionalni brojevi 


Dug je period prošao, da bi se od prvih naslućivanja 
iracionalnog broja došlo do danas razrađene i sistema- 
tizirane nauke. Ako i ne uzmemo u obzir prve pojave kod 
Egipćana i Babilonaca (vidi Korjenovanje), ne možemo 
zanemariti prve rezultate, do kojih su došli Grci. Bilo 


m 

je nemalo iznenađenje za učene ljude toga vremena, ka- 
da je u javnost doprla jedna od tajni pitagorejaca: sva- 
kom broju odgovara dužina, ali svakoj dužini ne mora 
odgovarati broj. Nije toliko važno, što pitagorejci, a 
poslije ni Euklid, nisu došli do pravilnog shvaćanja poj- 
ma iracionalnog broja, već to, da su došli do prvog 
iracionaliteta (kod dijagonale jediničnog kvadrata). Pre- 
daja kaže, da je sam Pitagora otkrio iracionalno: i izvršio 


pripadni, dakako geometrijski dokaz za \2. Iz 
Platonove tvrdnje, da je Theodoros iz Kyrene (oko 410. 


“prije n. e.) dao dokaz za iracionalnost \ 3 do \'17, može 


se samo zaključiti, da je dokaz za \2 starijeg datuma. 
Grčka nauka o iracionalnom tako je divno iznesena u 
desetoj knjizi Euklidovih Elemenata, da je prošlo 1500 
godina, prije nego što se krenulo dalje. 

Kako je Euklid problem razmatrao s geometrijskog 
stanovišta, interesirali su ga samo iracionaliteti, koji se 
mogu konstruirati pomoću ravnala i šestara, t. j. kva- 
dratni, višestruki kvadratni korijeni i njihovi agregati, 
do kojih se dolazi zbrajanjem i množenjem. Iz navoda 
Euklida »Nesumjerljive veličine (t. j. iracionalni bro- 
jevi) ne odnose se međusobno kao brojevi« jasno se 
vidi, da im Euklid ne pripisuje pojam broja.* Ni Diofant 
ne priznaje iracionalitete kao brojeve i ne dozvoljava 
im da budu korijeni njegovih kvadratnih jednadžbi, pa 
izborom konstanti osigurava, da rješenja budu samo 
racionalna. 


U 15. stoljeću bavi se ovim problemom Luca Pacioli 
(Summa), ali nije došao dalje od Euklidovih rezultata, 
jedino je iznio Euklidove poučke u aritmetičkom ruhu. 
Tek Michael Stifel u prvoj polovini 16. stoljeća definira 





* U slučaju V18:V2 imamo dvije veličine nesumjerljive 
s jedinicom, ali su međusobno sumjerljive (vrijednost je 3). 

iracionalitete povoljnog stepena i diskutira o njihovu 
povezivanju. Svoje nove brojeve zove numeri irationales. 
Kad kaže, da iracionalni brojevi nisu brojevi, očito mi- 
sli, da nisu racionalni, što potvrđuje činjenica, da im 
zajedno s iracionalnim bro- 
jevima naznačuje određeno 
mjesto u nizu brojeva. Tako 
je završena prva etapa u u- 
tvrđivanju pojma iracional- 
nog broja; došlo se do poj- 
ma, koji Leibniz kasnije na- 
ziva algebarski broj. Prije 
njega polazi Newton od iden- 
tičnosti dužine i broja, sa 
svrhom da definira broj. I 
matematičari poslije njega 
nastoje da se, uz pomoć ra- 
zličitih računskih operacija 





Leibnitz 


jeva, što više približe onom 
mjestu na brojnom pravcu, koje treba da odgovara ira- 
cionalnom broju. Tim algoritmom (postupkom) htjeli 
su definirati iracionalni broj, ne vodeći računa o tome, 
da li doista svakom takvom postupku odgovara točka. 
Tek je G. Cantor [Kantor] 1872. pokazao, da je ta- 
kav dokaz nemoguć, jer je pridruživanje točaka pravca 
nizu brojeva geometrijski aksiom. Prirodno je, da se 
kasnije pojavljuju aritmetičke definicije općeg 
pojma broja (Weierstrass [Vajerštras], Cantor, Dede- 
kind). Tako je studij iracionalnog broja izazvao cijeli 
sklop problema. 
Ali, vratimo se još malo iracionalnim brojevima. 
U 19. stoljeću definira se algebarski broj kao korijen 
jednadžbe 


posredstvom racionalnih bro- > 

GZ + a2 ba a 2 +e" +... +az+4=0, 
gdje su koeficijenti «, (t = 0, 1, 2, 3, -«,n) cjelobrojni. 

Nameialo im se pitanje, da li ima još drugih ira- 
cionalnih brojeva, koji ne zadovoljavaju ovakvu jed- 
nadžbu. Pojam takvih veličina definirao je još 1686. 
Leibniz: »Transcendentne su one veličine, koje se ne mo- 
gu objasniti nikakvim jednadžbama određenog stepena, 
već se nalaze iznad svake algebarske jednadžbe.« Posto- 
janje ovih transcendentnih iracionalnih brojeva doka- 
zao je 1844. Liouville, a 30 godina kasnije Cantor na 
jednostavniji način. 

Tako je napokon utvrđeno, da ima dvije vrste ira- 
cionalnih brojeva: algebarski, koji mogu biti korijeni 
algebarske jednadžbe, i transcendentni, koji to ne mogu 
biti (na pr. m, e). 

Riječ irrationalis upotrebljava prvi put u latinskom . 
prijevodu arapskog komentara o Euklidu Gerhard iz 
Cremone (1114 — 1187). Englez Bradwarđin (1290? — 
1349) naizmjenično upotrebljava assimetrus i irrationalis. 
Da se upotreba riječi irrationalis tako proširila u 14. 
stoljeću i potisnula ostale nazive (kao surdus, assime- 
trus), treba pripisati Francuzu Oresmu i Austrijancu 
Albertu v. Sachsen, kod kojih ovaj izraz dolazi stalno i 
dosljedno. 


6. Negativni brojevi 


I negativni brojevi, kao i iracionalni, bili su kod 
Grka kamen spoticanja: pri računanju su nailazili na 
njih, ali su ih izbjegavali, osporavajući im karakter bro- 
ja. Kod Diofanta se naziru, on čak ima nazive »dodava- 
jući« i »oduzimajući«, a za posljednje imao je i poseban 

znak qQ. Daje i pravilo za množenje pozitivnih i nega- 
tivnih veličina. Uza sve to još mu je stran pojam stvarno 
negativnog broja, pa računa samo s razlikama, gdje je 
minuend veći od suptrahenda. Kod jednadžbi postavlja 
za koeficijente takve uvjete, koji osiguravaju, da ne mo- 
že doći do negativnih rješenja, za koja smatra, da su 
posve nestalna. 

Matematika se na Zapadu dovinula tek u 16. stolje- 
ću do one visine, na kojoj je davno prije bila indijska 
matematika. Time što bi Indi stavili točku na broj, na- 
značili su, da je on negativan.! Imali su i pripadne rije- 
či, koje odgovaraju našem »imanje« i »dug«, a služe se i 
predodžbom na brojevnom pravcu. Kod kvadratnog ko- 
rijena uzimaju u obzir oba predznaka, kod jednadžbi 
dopuštaju negativna rješenja, ali uz napomenu da apso- 
lutno negativne brojeve ljudi ne odobravaju. Arapi ne 
dopuštaju negativna rješenja. 

Tek u prvoj polovini 13. stoljeća imamo na Zapadu 
prvi trag negativnog broja: Leonardo iz Pise došao je 
pri rješavanju nekog društvenog računa do negativnog 
rješenja, pa zaključuje, da zadatak ima samo onda smisla, 
ako se dopusti, da udio jednog učesnika znači dug. Uvje- 
renost i čvrstina Chuqueta potkraj 15. stoljeća, kad je do- 
šao kod jednog društvenog računa do spoznaje, da nega- 
tivni brojevi imaju smisla, očituje se u izjavi: »...iako 
drugi autori i držali ove brojeve kao nemoguće«. M Stifel 
objašnjava u prvoj polovini 16. stoljeća negativne bro- 
jeve (zove ih apsurdni) kao manje od nule i kaže, da se 
broj nula u nizu brojeva nalazi u sredini između dviju 
vrsta brojeva. Cardano, suvremenik Stifela, dopušta i 
negativne korijene jednadžbi, a zove ih numeri ficti (pro- 
tivno: numeri veri). 





1) Brahmagupta (7. stoljeće) prvi put razlikuje pozitivno 
od negativnog. t l 

U to vrijeme, kada su već mnogi znaci govorili, da 
je pobjeda negativnog broja osigurana, da će se smatrati 
ravnopravnim s pozitivnim brojem, dižu svoj glas pro- 
tiv njega krupne glave 16. stoljeća, kao što su Vieta i 
Harriot. Vieta načelno isključuje negativna rješenja 
jednadžbi, a Harriot je umro u uvjerenju, kako je doka- 
zao, da jednadžbe smiju sadržavati samo pozitivne ko- 
rijene. Čak i početkom 18. stoljeća Christian von Wolff 
ne može da se oslobodi shvaćanja o samovladi pozitiv- 
nih veličina, pa za negativne kaže, da je to »neprisustvo 
pravih veličina«, čime negativnim brojevima osporava 
značenje broja. Čitalac opaža očitu sličnost sa shvaća- 
njem elektriciteta u nedavnoj prošlosti. Ovdje se tako 
očito nameće usporedba s borbom naprednih i nazadnih 
shvaćanja u historiji čovječanstva, a daje još koju ilu- 
straciju više opće poznatoj činjenici, da su i mnogi pa- 
metni ljudi očitovali teški konzervativizam. Pa i danas 
susrećemo i u granicama naše domovine ljude, koji se 
smatraju kulturnim, a iskazuju misli izrazito konzerva- 
tivne, preživjele. 


Tek u 17. stoljeću dolazi do odlučnog obrata u shva- 
ćanju negativnog broja, zahvaljujući (najprije) radovi- 
ma A. Girarda i naročito Descartesa. Girardovi stavci o 
tome, .da svaka jednadžba ima toliko korijena, kolik je 
njen stepen, i da se koeficijenti jednadžbe mogu sačiniti 
iz korijena kao simetrične funkcije različitog stepena, 
nužno su otvorili vrata za ravnopravnost negativnih bro- 
jeva. Descartes je usavršio računanje s negativnim bro- 
jevima tako, da je istom slovu dao čas pozitivnu, čas 
negativnu vrijednost. U analitičkoj geometriji, čiji je on 
tvorac, našao je u koordinatnom sustavu negativnom 
broju isto tako dobro mjesto kao i pozitivnom. Nastu- 
pila je prolazna kriza, kada je Wallis (1616—1703) došao 

do zaključka, da je negativni broj veći od neizmjernog:: 
relacija, koju je on postavio 

1 1 1 1 1 .1 

Nes Tajeti. Ri Misi tem tee 
izazvala je stanovito kolebanje. Euler je 1755. ukazao na 
to, da se od pozitivnog dolazi do negativnog na dva na- 
čina, preko 0 i preko o. Tako je došlo do sklada između 
onog, što je dao Stifel, i Wallisovih zaključaka; obojica 
imaju pravo. 

Što se tiče naziva pozitivan i negativan, koji su da- 
nas na snazi, ne možemo se pohvaliti, da su sretno oda- 
brani. U početku su postojala dva para naziva: pozitivan 
(priložen) i privativan (oduzet), te afirmativan (pot- 
vrdan) i negativan (zanijekan). Ovi strogo odijeljeni 
nazivi dolaze 1489. u Dresdenskom kodeksu. Kasnije se 
često mijenjaju nazivi (affirmativus — negatus kod Ra- 
musa i Viete ili abudantes — defektivi kod Nepera). 
Sturm 1707. naziva -- a stvar, > a manjak. Bili su i pri- 
jedlozi (Ka&stner, 1764.,.i Klugel, 1770.) za nazive potvrd- 
no i zanijekano. 


Nazivi pozitivno, negativno ostali su kao stručni - 


izrazi, iako izazivaju pometnju s nazivima i oznakama za 
zbrajanje i oduzimanje. 


7. Kompleksni brojevi 


Vidjeli smo, koliko je muke, uspona i pada bilo, 
dok se iskristalizirao pojam negativnog broja, dok je on 
priznat kao ravnopravan broj. Znatno teže i kasnije do- 
šlo se do pojma kompleksnog broja; morale su se svla- 
dati znatno veće teškoće, moralo se ući u razna druga 
područja, dok se u svom sjaju u 18. stoljeću nije afir- 
mirao broj, bez kojeg ne možemo zamisliti modernu ma- 

tematiku i fiziku, niti njihovu primjenu u raznim gra- 
nama tehnike. Njihova je historija prilično srodna: i ne- 
gativni i kompleksni broj nazivali su »nemogućim« bro- 
jevima, dugo ih podjednako nisu priznavali, odbacujući 
ih kao usputno nužno zlo pri računanju. A kako su u rje- 
šenjima pojedinih zadataka i dalje i sve gušće izbijali, 
nisu koristila ni početna ograničenja, već su matemati- 
čari korak po korak vodili o njima sve više brige, iako 
ih još nisu priznali kao brojeve; njihova je snaga izbi- 
jala sve jače, do pobjede. 

Prvu pojavu imaginarnog broja u historiji vri- 
jedno je zabilježiti; došlo je do nje u Grčkoj, i to zabu- 
nom. Heron (1. st. n. €.?), koji nam je jedini poznat u 
grčkoj povijesti kao geodet (prije njega su se bavili sa- 
mo »čistom geometrijom«, smatrajući praktično računa- 
nje težačkim poslom!), došao je pri nekom zadatku o 
krnjoj kvadratičnoj piramidi do izraza \81—144, da- 
kle do korijena iz negativnog broja. Izašlo mu je tako, 
jer je za pobočni brid uzeo pogrešnu brojčanu vrijed- 
nost. S dobivenim brojem \ — 63 računao je slično, kao 
naši učenici ponekad u školskim zadaćama, t. j. kao da 
se radi o |/63. 

Diofant vidi opasnost za čistoću svojih zadataka u 
pojavi negativnih, iracionalnih, a vjerojatno i imaginar- 
nih rješenja. Poznata su njegova ograničenja za 
koeficijente, kojima želi da otkloni te neželjene pojmove : 
za korijene kvadratne jednadžbe (pisano na moderan 


način) a2 + ax --b =0 odlučna je diskriminanta (3) —b, 


koja, kako znamo, mora biti pozitivna, ako hoćemo da 
korijeni budu realni. Diofantovo ograničenje sastoji se 
u tome, da diskriminanta bude kvadrat nekog broja, 
čime se ograđuje ne samo od iracionalnih, već i od kom- 
Pleksnih korijena. 

Indi su u vezi s kompleksnim brojem rezonirali po- 
sve u skladu sa znanjima, do kojih se do tada došlo. 
Bhaskara (rođ. 1114:) kaže: »Kvadrat pozitivnog i nega- 
tivnog broja je pozitivan, a korijen pozitivnog broja je 
dvoznačan, pozitivan i negativan. Nema kvadratnog ko- 
rijena iz negativnog broja, jer ovaj nije kvadrat« ... (Ka- 
ko bismo to danas formulirali?). Kako su Arapi osla- 
njali algebru na vrlo razvijenu geometrijsku. metodu, 
nisu imali osnova da dođu u dodir s imaginarnim bro- 
jevima. 

Tek u 16. stoljeću počinje prava povijest novih bro- 
jeva. Poslije Luke Paciolija i Chuqueta, koji se potkraj 
15. stoljeća odnose prema imaginarnom broju slično kao 
Diofant, nastupaju neke koncesije kod Cardana. On 
1539. još ne želi da čuje za imaginarna rješenja kvadrat- 
ne jednadžbe, a 1545. u svom znamenitom djelu Ars 
magna nailazi na prvi pokušaj, da računa s imaginarnim 
brojevima; postavio je zadatak: broj 40 treba rastaviti 
u dva faktora tako, da njihov zbroj iznosi 10. Pisano da- 
našnjim znacima, radi se o rješenju jednadžbe 
x(10—x) =40. Tako on dolazi do dva korijena (rje- 
šenja), 5++\—15i5—V\—15. Kad je kod pokusa 


pomnožio ova dva broja, dobio je doista 40. Očito je ' 
Cardano bio svijestan svog odlučnog koraka, ali je ipak | 


ponizno dodao, da su ova rješenja (»per radicem m«) 
samo čisto formalne veličine (»vere sophistica«), kojih 
nema među znakovima računskih operacija, pa ne dopu- 
štaju neko značenje. 

Dakako, Cardanovi rezultati, a ne bojažljiv komen- 
tar, dali su podsticaja i Rafaellu Bombelliju, koji se u 
svojoj Algebri od 1572. usuđuje da opsežno računa s 
imaginarnim veličinama + Ya i —\—a, nazvanima 
piu di meno (više od manjega) i meno di meno (manje 











“ije pisa - 

od manjega). Razmatrao je ove brojeve pri rješavanju 
kubne jednadžbe, pa je dao pravilo, kako treba da se 
računa s VY=z i s njegovim agregatima. Poslije Bom- 
bellija neki matematičari uopće ne govore o imaginar- 
nim rješenjima, među njima i Vieta, a drugi otvoreno 
kažu (Stevin, Descartes), da teškoće još nisu prebrođene. 
Girardu su imaginarni brojevi potrebni, da bi zadržao na 
snazi svoj opći stavak prema kojem svaka jednadžba 
n-tog stepena ima n korijena (rješenja). Bombellijeve 
radove nastavio je Leibniz, koji pri rješavanju 
kubne jednadžbe dolazi do jednakosti V 1+\V—=3+ 
+|1—V—3=\$6. Do imaginarnih brojeva dolazi i 
pri rastavljanju razlomaka u parcijalne razlomke. I on, 
poput Cardana, osjeća, da se rađa nešto veliko, samo s 
tom razlikom što je Cardano 
iz straha pred »javnim mi- 
šljenjem« u vlastitom  ko- 
mentaru pobijao važnost svo- 
jih otkrića, dok ih Leibniz 
vezuje s bogom, govoreći za 
njih, da su »fino i divljenja 
vrijedno utočište božanskog 
duha, gotovo polubića izme- 
đu bitka i nebitka«. Dok je 
Newton pokušao da utvrdi, 
koliko imaginarnih korijena 
(rješenja) može imati data 
jednadžba, Johann Bernoulli 
i De Moivre (Moavr, 1667. 
—1754., London) povezuju 
nauku o imaginarnom i s trigonometrijskim funkcija- 








Johann Bernoulli 


ma, da bi se 1748. došlo do konačnog oblika (Euler, 

Introductio). Jedna od relacija glasi cosa-bi sina = e/“, 
gdje je e baza prirodnih logaritama (e = 2,71828182....). 
Spomenimo iz obilja rezultata, do kojih su došli mate- 
matičari toga vremena, da je Euler dokazao, kako In a 
ima uvijek beskonačno mnogo vrijednosti, od kojih je 
samo onda jedna realna, ako je a realno i veće ili jed- 
nako 0. i : 

Rijetko je koji pojam, još prije svog definitivnog 
shvaćanja, izazvao toliko diskusija, i podstakao intenzi- 
van rad na raznim drugim naučnim područjima, kao 
što su to učinili imaginarni brojevi. Istina, koja je nama 
danas tako jednostavna i jasna, da je V—1, za koji uzi- 
mamo kraticu i, jedinica u novom, kompleksnom po- 
dručju, nije bila jasna ni jednom čovjeku prije svršetka 
18. stoljeća. Do tada su samo formalno računali s imagi- 
narnim brojevima, pa zaslužuje upravo divljenje, do koje 
su se visine vinuli i bez poznavanja stvarne podloge. 
Podloga se tada tražila u geometrijskoj interpretaciji 
(nešto slično kao negativni brojevi u Descartesovu koor- 
dinatnom sustavu), tražila se kompleksna brojna rav- 
nina. Prvi ju je s više uspjeha predložio Danac Caspar 
Wessel (1745—1818), izradivši 1797. cjelovitu teoriju. 
Francuz Argand je 1806. razradio istu temu u djelu, koje 
nije bilo mnogo rašireno, pa je Gaussovo fundamentalno 
djelo Theoria residuorum biquadraticorum II. (1828— 
1832) postalo glavnim izvorom za poimanje kompleksne 
ravnine, koja i danas nosi svoje ime po Gaussu. Veliko 
značenje ovog djela sastoji se u tome, što je u njemu 
pojam kompleksnog broja strogo naučno postavljen i 
što je obrazložena upotreba ovih brojeva za sve aritme- 
tičke operacije. Tako je stvoren temelj, na koji se sa 
sigurnošću mogao osloniti dalji razvoj teorije funkcija 
i nauke o veličinama. 

Dok je Gauss dao kao temelj korijene (rješenja) 
jednadžbe x*—1 =0, t. j. brojeve 1, —1, i, —i, Lejeune 




















e 

Dirichlet ( Dirišle, 1805.—1859.) izgradio je novu nauku i 
stvorio za kompleksne brojeve potpunu teoriju brojeva, 
koja odgovara teoriji realnih brojeva. Tako je došlo do 
najopćenitijeg pojma kompleksnih bro- 
jeva. 

U 19. stoljeću radili su na području ovih brojeva 
Eisenstein, Kummer, Kronecker, Weierstrass i Hamilton. 

Zahvaljujući Gaussu, postala je imaginarna jedinica 
i, kao kratica za "— 1, opća svojina, iako je Euler upo- 
trebljavao i već 1777. godine. Naziv kompleksni broj za 
izraz oblika a--bi postao je 
stručni termin tek od Gaus- 
sa. Prije njega se upotreblja- 
vala riječ imaginaran i za 
ono, što danas zovemo »kom- 
pleksan«. Suprotnost realan 
— imaginaran dolazi prvi put 
u Descartesovoj Gćometrie 
1637. godine. Naziv konjugi- 
rani za par kompleksnih bro- 
jeva a++biia—bi potječe 
od Cauchyja [Koši, 1821.), 
koji je uveo i naziv modul 
za \až--b?, dok ga Weier- 
strass zove apsolutna vrije- 
dnost i označuje simbolom 


la--bil. 








. Cauchy 


8. Uvođenje općih brojeva (slova) 


I danas još u svakodnevnom životu susrećemo mnoge 
ljude, koji se nisu dovinuli pojmovnog zahvaćanja stvari, 
problema, već vide samo predmete i pojave bez sposob- 

nosti ili želje da uđu u suštinu, bit, da im nađu ono, što 
je zajedničko, unutarnju vezu. Kažemo za njih, da od 
drveća ne vide šume. Takvi su ljudi skloni tome, da stva- 
raju površne, netočne zaključke iz ono malo podataka, 
kojima raspolažu. Na pr. za romb se koji put čuje, da 
je on kosokutni kvadrat. U prvi mah može izgledati, da 
je ta definicija točna: uzme se model kvadrata od da- 
ščica, koje na vrhovima imaju zglobove, pa se malo za- 
krene-i eto romba, zar ne? Uzmemo li obratno, počemo 
li od romba, kojemu na pr. donju stranu držimo čvrsto, 
a ostalo zakrećemo, dobit ćemo nove rombe, koji imaju 
jednaki opseg, a različite površine u odnosu na onaj, od 
kojeg smo pošli. Među njima će se naći i onaj naročiti, 
kojemu su susjedne stranice okomite, t. j. kvadrat. Eto, 
malo udubljivanja u stvar ukazuje nam na to, da je kva- 
drat naročiti slučaj romba, a ne obratno. Ovakvih pri- 
mjera, kod kojih u prvi mah možemo pogrešno zaklju- 
čiti, ima mnogo u raznim naukama, pa i u svakodnevnom 
životu. Koliko li je trebalo vremena, da se za svjetlost, 
koja se pojavljuje kao zraka, naučno utvrdi, da je to 
elektromagnetski val; koliko li je trebalo vremena, da 
se povijest i razvoj čovječanstva objašnjava ne voljom 
ovog ili onog ovozemaljskog ili nadzemaljskog bića, već 
ekonomskim momentima, koji uvjetuju i klasnu borbu. 

Da se dođe do općih spoznaja, nužno je potrebna 
sposobnost apsiraktnog mišljenja. I još nešto: što su 
okolnosti zrelije i potrebe određene epohe veće, to će se 
jače oštriti oružje, kojim će se osigurati, da potrebe po- 
stanu stvarnost. Na prijelomu stare i nove ere genijalni 
izumi Herona nisu mogli poslužiti razvoju tehnike, jer 
ih robovlasničko društvo nije trebalo; 
zabava dokonih careva. 


Uvođenje općih brojeva (slova) u algebru klasična 
je ilustracija za iznesene misli. Dok je matematika bila 


oni su postali | 








i produbljivanje ; 

u svojim počecima, dok su se tek rađale osnove za poje- 
dine njene grane, mogla se zadovoljiti s razmjerno jed- 
nostavnom aparaturom, u kojoj bi se tu i tamo javljao 
koji znak, koji odgovara općem broju. Slično je tome, 
kad učenik 5. razreda osnovne škole bez teškoća zna uz 
pomoć formule P = a? izračunati površinu kvadrata, ako 


. se zada numerička vrijednost stranice, iako mu nije jasan 
pojam općeg broja. 


Budući da se matematika dalje razvijala, pri čemu 
je dolazilo do povezivanja pojedinih područja, do razma- 
tranja sve krupnijih problema, uvjetovanih i zahtjevima 
fizike, postalo je pismeno izražavanje, uz pomoć dotada 
osvojenih znakova i simbola, i suviše glomazno, nepre- 
gledno, a po tome i nepristupačno za dalje sagledavanje 
matematičko oružje bilo je zastarjelo 
za rješavanje novih zadataka. Velika je zasluga u tome 
francuskog matematičara Viete (1540—1603), koji je, 
isključivom i dosljednom upotrebom općih brojeva, osi- 
gurao da se razvije pravi jezik formula. 

Prošetajmo sada po stoljećima prije nas, da vidimo, 
što je sve učinjeno prije Viete. 


Stari Grci običavali su da točke, crte i gale ozna- 
čuju jednim ili s više slova. Hipokrat (oko 440. prije 


n.e.) je vjerojatno već imao taj običaj. Aristotel (384. 


prije n. e.) je pridjeljivao slova i drugim veličinama. On 
doslovno kaže: »Ako je A pokretač, B pokrenuto, I' du- 


-ožinai A vrijeme, u kome bijaše pokretano, onda će jed- 


naka sila A u istom vremenu pokretati polovicu od B 
dvostruko dalje nego IT' ili također u polovici vremena A 
upravo tako daleko kao T«. Malim slovima (osim sigme) 
su Grci označivali i brojeve, pa je to razlog, da su se za 
druge potrebe morali služiti velikim slovima. Euklid 
(oko 300. prije n. e.) piše opće brojevne veličine pomoću 
slova, ali tako da se još uglavnom služi pripadnom sli- 

kom. Papo (295., Aleksandrija) čvrsto se služi velikim 
slovima, da bi označio neodređene brojeve. Ne zna se 
pouzdano, da li je Apolonije iz Perge (između 250. i 200.) 
ili Papo, prijenosnik njegovih radova, prvi uspio da se 
oslobodi geometrijskog zora, zapazivši pravi opći broj. 
Vezano je to na Apolonijev brojevni sustav (»tetrade«), 
gdje se spominju K-struke mirijade. Za ovaj K je 
sporno, da li potječe od Apolonija, ili ga je u svojoj in- 
terpretaciji uveo tek Papo. Dodamo li k tome i pojavu 
neodređene veličine s kod Diofanta, možemo zaklju- 
čiti, da su za pojavu općeg broja bile potrebne duge pri- 
 preme niza ljudi. Što se tiče poznatih veličina, njih i Dio- 
fant i svi matematičari do Viete izražavaju specijalnim 
brojevima. Samo jedamput govori Diofant o povolj- 
nom višekratniku nepoznanice, kao što mi danas 
govorimo o n-strukom. 


Talijanski matematičar i trgovac Leonardo iz Pise 
(1202), kome Zapad zahvaljuje u prvom redu prenošenje 
indijskog i arapskog znanja, upotrebljavao je poput 
Euklida slova pri aritmetičkim dokazima u vezi s 
geometrijskom slikom, koju nije crtao. I on se u prak- 
tičnim zadacima služi općim brojevima. Njegov suvre- 
menik Jordanus Nemorarius (umro 1237.) obilno se služi 
slovima na način, da brojke dolaze posve na rubu, kod 
primjera. Da su u njegovo vrijeme bili razvijeni znaci 
operacija i računski simboli, zacijelo bi Nemortarius bio 
nosilac slave Viete, osnivača računa s općim brojevima. 
Lako mu je bilo, kada je trebalo naznačiti zbrajanje: 
pisao je brojeve jedan kraj drugoga. Kod ostalih opera- 
cija primoran je za svaki rezultat uvesti novo slovo, što 
je onemogućilo preglednost, upravo ono, čemu treba da 
pridonese upotreba općih brojeva. Luca Pacioli, pisac 
najznačajnije knjige svojeg vremena iz računa (Summa, 
1494.), posve izbjegava upotrebu općih veličina. 





NA U svijetu mat. pojmova i simbola 

U periodu razvoja algebre od kraja 15. do druge po- 
lovine 16. stoljeća (tada se algebra zvala Cof) stvaraju 
se neki znaci operacija, pa zadaci po načinu pisanja po- 
staju slični današnjima. Ipak, brojevni koeficijenti i 
dalje su u upotrebi, jedino nepoznanica ima svoju oznaku 
slovom, a za potencije se postepeno javljaju kratice. Ta- 
da se pojavljuju Vietovi koeficijenti izraženi slovima 
(1591). U početku su mu slova po uzoru na Grke, opće 
oznake za crte, plohe i sl. Slovima on dakle izražava geo- 
metrijske veličine, a ne čiste brojeve. Zato mora paziti 
na dimenzije izraza. Radi li se o izrazu a+b — cž, Vieta 
piše A in B—C planum, čime označuje, da su A i B du- 
žine, C ploha. Time osigurava, da su oba izraza iste (ov- 
dje druge) dimenzije. Međutim, Vieta je apstrahirao od 
prostornog zora, što Diofantu nije uspjelo, te je bez te- 
škoća došao do viših dimenzija, koje imaju samo alge- ' 
barski smisao. Ostaje čvrst kod toga, da svi članovi 
nekog izraza imaju istu dimenziju (ostatak oslonca u 
geometriji), a principijelno je dosljedan i u izboru slova, 
koja upotrebljava. Upotrebljava samo velika slova, i to 
za nepoznate veličine vokale, a za poznate konsonante. 
Vieta, koji je dao u principu liniju daljeg razvoja, osjeća 
da nedostaju neki operacioni znakovi. Kasnije dolazi do 
nekih formalnih promjena. Tako Englez Harriot (1560— 
1621) zamjenjuje velika Vietova slova malima. Descartes 
je u svome glasovitom djelu Gćomćtrie (1637) izvršio u 
označivanju izmjene, koje su i danas na snazi: za po- 
znate veličine upotrebio je prva, a za nepoznate posljed- 
nja slova abecede. 


Uvođenje indeksa posljednja je etapa u razvoju op- 
ćih brojeva. Leibniz (1646—1716) je označivao točke, 
koje pripadaju krivulji €, sa 1C, »C, gC i t. d., dakle indek- 
sima, pisanim s lijeve strane. Drugom prilikom piše 
indekse i s desne strane. I njegov se suvremenik Newton 

(1643—1727) služio indeksima; indeksi su pokazivali 
svoju životnu snagu. Euler (1707—1783) prvi obilnije 
upotrebljava slova s crticom. 


IV. JEDNADŽBE 


1. Opći pregled (potraga za nepoznanicom) 


Iznenađuju najstariji sačuvani podaci o razvoju na- 
uke o jednadžbama, jer dokazuju, da je već tada rješa- 
vanje jednadžbi bilo na priličnoj visini. Otvoreno je 
pitanje, hoće li se moći utvrditi razvojna linija od prvih 
pisanih spomenika, kao i to, koje su sve okolnosti utje- 
cale na razvoj. Očito je put u djetinjstvu bio dugotrajan 
i kretalo se naprijed korak po korak, prilažući nova zna- 
nja, dok nije došlo do zaokružene cjeline, koju bilježi 
povijest. Izgleda, da zagonetke i jednadžbe riječima, 
uvjetovane potrebama prethistorijskog čovjeka, znače 
kolijevku nauke o jednadžbama. 

U Ahmesovoj računici (oko 1700. prije n. e.) već ima 
zadataka, koji odgovaraju našim jednadžbama. Pisar 
Ahmes mora da je živio za vrijeme 16. ili 17. dinastije 
Hiksa. Već od početka 6. dinastije spominju se posebni 
činovnici, koji su upravljali kraljevskom knjižnicom. 
Ahmes se pri pisanju svoga djela poziva na još starija, 
koja vjerojatno potječu iz vremena 12. dinastije. Imali 
su i hijeroglif za nepoznanicu, zvali su ga hau (= hrpa). 
Po tom se egipatska nauka o jednadžbama zove hau — 
račun. 

Često se navode ova dva primjera iz Ahmesove računice: 
»Hrpa, njezine 3: njezina Ž , njezina I njezino cijelo, iznosi 
38«, što izravno svaki od nas zna napisati na moderan način: 


2 


Maki 1 
32t2*t7*t:=3. 

Ili drugi primjer: » 5 dodati, 5 oduzeti, ostaje 10«. Iz njega 
5 i ' s 2 1 2 
izravno čitamo jednadžbu (s + 2») —3 (« g 5») aii 
I računski postupak provodi Ahmes metodom, koja 
odgovara našoj. Nije pri tome važno, da su razlomke dru- 
gačije zbrajali, a brojeve drugačije dijelili. Važno je, da 
su imali poseban naziv za nepoznatu veličinu (hau), da 
je postojao izgrađeni pojam nepoznanice. 
Prolazi gotovo dvije hiljade godina, a da nema ni 


traga onome, do čega su Egipćani došli. Tek za Diofanta 


(3./4. stoljeće, Algebra) sa sigurnošću znamo, da je razli- 
kovao pojam poznate i nepoznate veličine, štoviše, da je 
imao i poseban, stalan znak za nepoznanicu. Očito je 
nastavljao radove svojih prethodnika, o kojima nemamo 
čvrstih podataka. Jamblichos, pisac iz 4. stoljeća n. e., 
govori za nekog Thymaridasa (Epanthem Thymaridas), 
da se pri rješavanju nekog zadatka služio metodom, koja 
se svodi na rješavanje više jednadžbi s isto toliko nepo- 
znanica. Po istom piscu imao je Thymaridas i posebne 
nazive za poznatu (opiopećva, orismena) i nepoznatu 
(Qopiora, aorista) veličinu, one iste, koje u početnim 
radovima upotrebljava i Diofant. Ne će stoga biti pogre- 


" šan zaključak, da je Diofant operirao znanjima i meto- 


dama, koje su bile poznate i više stotina godina prije 
njega, utoliko više što njegovi radovi znače vrhunac i 
završetak svojevrsnog razvoja grčke algebre. Dostignu- 


 ćima Egipćana na području linearnih jednadžbi dodali 


su Grci geometrijsko i računsko razrješavanje jednadžbi 


2. stepena. 


Iako su Diofantovi znaci sinkopirani, dakle nerazvi- 
jeniji od modernih simbola, bit će zanimljivo, da se na 


njima bar malo zaustavimo. Njegovo pisanje jednadžbi, 


koje je, u poređenju s modernim, nepregledno i optere- 


oćeno suvišnim riječima, izaziva utoliko više divljenja 

matematičkim dostignućima starih Grka. Nepoznanicu 
(zowuoc, aritmos, broj) označuje sa završnim sigma, doda- 
jući mu apostrof, dakle <. U množini piše cc. Kako je 
svako grčko slovo, ako se iznad njega stavila crtica, zna- 
čilo broj, nije teško zaključiti, zašto je Diofant izabrao 
za nepoznanicu baš s, uzme li se u obzir, da je to bilo 
jedino slovo, kojem nije odgovarao broj. Rašireno je i 
mišljenje, da se radi o ligaturi za ao, dakle prvih dvaju 
slova riječi aowuoc. 


Iako ne znamo grčki, pa ni starogrčki, pokušajmo' 


da pročitamo originalnu Diofantovu jednadžbu : 
cest Boa tuš X loor elolv pps La uovdor te. 


Zapažamo 4 broja (L A tite). Prvi je 10, kao deseto 
slovo alfabeta, treći 11 (stari Grci nemaju pozicioni su- 
stav, prema tome 10 -- 1), četvrti 15 (10 +++ 5), drugi 30. 
Uz brojeve uvijek pišu ili znak za nepoznanicu (g odn. 
gg) ili »jedinice« (uovašec, monades, skraćeno u). Ve- 
znik i ispuštaju, pa se zbrajanje poznaje po tome, što se 
odnosne veličine nalaze jedna kraj druge. Da upoznamo 
još tri preostale riječi u navedenoj jednadžbi: &pa znači 
dakle, isot jesu, stotv jednake. Prema tome doslovni pri- 
jevod glasi: »Brojeva dakle 10 (i) jedinica 30 je jednako 
brojeva 11 (i) jedinica 15,« što danas pišemo 10 x + 
+30 =11x--15. Na ovom se primjeru lijepo vidi sin- 
kopirani način pisanja, markantan i po tome, što se do- 
sljedno pazi na broj (jednina, množina) i na padeže. 
Diofant je imao posebne nazive za strane jednadžbe, za 
njene članove i za koeficijent. 

Indi nisu radili bez utjecaja Grka, ali su ih nadma- 
šili, izgradivši pravu algebru. Naročita je njihova zasluga, 
što su vidno unaprijedili nauku o neodređenim jednadž- 
bama, područje, kojim se tek počeo baviti Diofant. 
Intenzitet njihove aktivnosti očituje se i u bogatstvu 

naziva, koje su uveli. Aryabhatta (rođ. 476.) upotrebljava 
riječ gulika (kuglica) za nepoznatu, a za poznate veličine 
rapaha (novac označen znakom). Kod Brahmagupte 
(rođ. 598.) yavat tavat (koliko toliko) znači prvu nepo- 
znanicu, dok za ostale upotrebljava nazive boja: kalaka 
(crna), nilaka (plava), pitaka (žuta) i dr. Za riječ kori- 
jen imali su naziv mala (korijen biljke, poslije kvadratni 
korijen). ' 

Arapi su sjedinili sadržaj indijske matematike s 
onim, što su dali Grci, a glavna im je zasluga, što su došli 
do geometrijskog rješavanja jednadžbe trećeg 
stepena. Za prvu potenciju nepoznanice imali su naziv 
šai (stvar). U istom smislu upotrebljavali su i džidr (ko- 
Bijen). . : 
U 15. stoljeću se kod Zapadnih Arapa ponovo javlja 
simbolična algebra. 

Na Zapadu su od 12. stoljeća za korijen upotreblja- 
vali riječ radix, što je doslovni prijevod indijskog i arap- 
skog naziva. Jedan matematičar toga vremena, Johannes 


. iz Seville, uveo je za drugu potenciju nepoznanice naziv 


res (stvar), koji se nije održao, čak ni onaj Leonarda iz 
Pise u značenju prve potencije korijena jednadžbe. U 
to su vrijeme uz brojeve pisali, po uzoru na Grke i Inde, 
numerus, dragma, a Leonardo iz Pise upotrebljava i pri- 
jevod riječi dragma, denarius. Ponekad te riječi nisu do- 
davali, iz čega možda nije presmion zaključak, da su 
naslućivali apstraktni pojam broja. 

Gotovo do momenta kad su prestali pisati na latin- 
skom jeziku, održala se riječ radix za korijen, a usporedo 
S njom i nazivi za potencije korijena (census, cubus 
i dr.). Naziv res potisnut je upotrebom riječi radix, a 


iščeznuo je, jer su ga preveli s latinskog na talijanski, pa 


se pojavio kao cosa (koza, stvar). Ovaj naziv susreće se 


u “trgovačkim rukopisima iz 14. stoljeća zajedno s nazi- 

vima za više potencije nepoznanice. I ovdje uz zadani 
broj stoji naznaka novca, i to lire mjesto ranije »drag- 
ma«. Osim u odnosu na brojeve, njihov način pisanja 
jednadžbi nije još dostigao ni onaj nivo, na kojem je bila 
grčka matematika za vrijeme Diofanta. Kulminaciju 
razvojnog puta u ovom periodu predstavlja djelo Luke 
Paciolija, Summa, gdje nazivi za nepoznanice i njene po- 
tencije ne koče označivanje viših potencija. Upotrebljene 
kratice daju veću preglednost.! Računska rješavanja jed- 
nadžbi 3. i 4. stepena zauzimaju centralno mjesto u 
ovom djelu. Zadi 

Sredinom 15. stoljeća počinje intenzivniji rad na 
njemačkom tlu, najprije po talijanskom, donekle i arap- 
skom uzoru, a kasnije, sve do kraja 16. stoljeća, izrasta 
samostalna njemačka algebra. Tu otklanjaju talijanski 
postupak s jednadžbama i uvode vlastite nazive. Jedno od 
centralnih pitanja i dalje je naziv nepoznanice, a zatim 
i njeno označivanje. Preuzeli su talijanski naziv cosa, 
najprije pišu (Johannes Widmann) 1 coffa, da bi još u 
prvoj polovini 16. stoljeća (Riese, Rudolff) uveli kao 
čvrsti njemački naziv / Cof (kos). Računica Gramma- 
teusa od 1518. najstarija je njemačka štampana knjiga, 
koja sadrži i malo poglavlje iz algebre. U to vrijeme 
rješavaju oni svaki algebarski zadatak na dva načina — 
.pomoću trojnog pravila i moderno, »pomoću CoB-a«. 
Naziv Cof8 se tako sve više proteže ne samo na nepozna- 
nicu, već na nauku o: potencijama nepoznanica (»kosi- 
stički brojevi«) i na cijelu nauku o jednadžbama. Naj- 
značajnije djelo toga vremena, algebru bečkog učenjaka 
Christopha Rudolffa, koja je izašla 1525., zovu »R u- 
dolffov CoB«. 

Prije Rudolffa su na različite načine pisali znak za 
nepoznanicu; utjecaj talijanskih rukopisa, zatim triju 


1) Vidi poglavlje o potencijama 

njemačkih rukopisa  (Miinchener  Manuskriptenband, 


 Dresdener Manuskriptenband i Wiener Algebraabhand- 


lung), koji su pisani u drugoj polovini 15. stoljeća, pro- 
uzrokovali su izvjesnu poinetnju u označivanju nepozna- 
nice. U njemačkom tekstu bilo je razilaženja u odnosu 
na latinski tekst, što je samo povećavalo nesigurnost pri 
utvrđivanju znaka za nepoznanicu. Osim znaka, koji je 
sličan o (Miinchenski rukopis), dolazi co u Dresden- 
skom rukopisu, zatim r (od radix) kod Riesea, dok se 
nije Rudoljfov znak X, koji možemo primiti kao r s 
repićem, održao u cijelom 16. stoljeću. Još prije Descar- 


.tesa su ovaj znak ne jedamput zamjenjivali sa x. Kad je 


Descartes (1637) uzeo posljednja slova abecede za ne- 
poznanice, bilo je dakle najprirodnije, da baš x bude 


prva nepoznanica. Kod Stifela (1544., Arithmetica integra) 


dolazi prva jednadžba svedena na nulu: 


»216 + V341472— 18 % — V3 648 3 aequatur 0«, t. j. 
216 + \41472 — 18 x — V648 x" = 0. 


Kad je Francuz Vieta 1591. uveo pojam općeg broja 
u algebru, bio je otvoren put i za dalji razvoj nauke o 
jednadžbama. | 

Vieta je uveo naziv koeficijent. Prvi put ga upotre- 


bljava za D u izrazu (A-+-B)?-+-D(A--B). Naziv stepen 
(gradus) također je prvi uveo Vieta, a pojam stepena 


jednadžbe potječe od Descartesa. Zapravo, on je u alge- 
bri upotrebio naziv dimensis, ali kad svrstava krivulje, 


date jednadžbama, govori o stepenu (gradus, degres). 


Od tada pa do naših dana teško je naći ijedno sna- 
žnije matematičko ime, koje ne bi bilo urezano u mo- 
dernu nauku o jednadžbama. 

2. Jednadžbe prvog stepena s jednom nepoznanicom 


Egipatski hau — račun (vidi uvod u jednadžbe) 
očito nije bio bez utjecaja na Grke, napose na Diofanta, 
iako o tome povijest ne govori. 

* Iz njegova djela Aritmetikon biblia VI. bit će za 
nas naročito zanimljiva metoda, kojom se služio pri rje- 
šavanju linearnih jednadžbi s jednom nepoznanicom. 
Imao je pri tome dva koraka. U prvom osigurava, da na 
svakoj strani jednadžbe budu samo pozitivni članovi, u 
drugom da nepoznanica bude na lijevoj, a poznate na 
desnoj strani. Kad bi svi članovi bili pozitivni, otpao bi 
prvi korak. Diofant doslovno kaže: »Ako se kod zadatka 
dođe do jednadžbe, koja ima na obje strane istu poten- 
ciju nepoznanice, ali s različitim koeficijentima, treba 
jednakovrsno od jednakovrsnog oduzeti, dok ne bude 
jedan član jednak jednom članu. Ali, ako su na jednoj 
ili na obje strane poneki članovi negativni, treba nega- 
tivne članove na obje strane zbrojiti (operacija I.), dok 
svi članovi na obje strane ne postanu pozitivni; zatim se 
mora oduzeti i jednakovrsno od jednakovrsnog (opera- 
cija II.), dok na svakoj strani jednadžbe ne ostane samo 
jedan član.« 


Primijenimo Diofantovu metodu, uz moderan način pisanja: 
5x +9—3x—14—2x+5—4x—2 
5X +9-++4x+2 —=2x+5+3x +141. mA 
9x +11 —5x+19 ' ) 1. operacija 


9%x— 5x —19—11 
4x  =8 


) II. operacija 

Još prije Diofanta bila je u Grčkoj razvijena nauka 
o razmjerima (proporcijama). Transformacije ra- 
zmjera, koje su Grci razradili, omogućile su, da razmjeri 
budu zamjena za današnje jednadžbe. Kad su Vietovi 

opći brojevi već omogućavali, da se rješenja jednadžbe 
pišu u obliku formula, bio je još uvijek raširen običaj, 


da se rezultat izrazi i razmjerom. U najnovije vrijeme se 


razmjerima, ne bez razloga, daje sve manje prostora. 
Najstariji tragovi vode u Babilon, dok ih je Pitagora (6. 
stoljeće prije n. e.) uveo i prvi teorijski obradio. Pitago- 
rejska škola poznavala je i aritmetički razmjer a—b = 
=c6—d i geometrijski a:b=c:d. Ako su srednji 
članovi jednaki, radi se o neprekidnim razmjerima, dakle 
a—>b=b—cia:b=b :c. Bio je poznat i harmonični 
razmjer a:c=(a—b):(b—c). Najsavršenijim sma- 
trali su razmjer sastavljen od dva broja, njihove arit- 
metičke i harmonijske sredine, dakle 

a--b 2ab . 

Jamblichos tvrdi, da je ovaj razmjer bio poznat Ba- 
biloncima. Kasniji matematičari povećavaju broj ra- 
zmjera, Euklid ih navodi u petoj i sedmoj knjizi svojih 
Elemenata. Euklid radi i s višestrukim razmjerima, daje 
u sedmoj knjizi poučak o jednakosti produkta vanjskih 
i unutarnjih članova razmjera. Kako ga je zanimala sa- 
mo teorijska strana, nigdje izričito ne navodi, kako se 
izračunava četvrti član razmjera, ako su tri poznata. To 
je geometrijskim putem pokazao tek Papo (3. st. n. €.). 


đa: 


"Poučak o srednjoj geometrijskoj proporcionali dao je 


Euklid u VI. i VII. knjizi Elemenata. 

Indi su imali znatne prednosti pred Grcima: njihov 
način pisanja omogućavao im je da stegnu jednakovrsne 
članove, a osim toga znali su se koristiti vlastitim otkri- 
ćem — negativnim brojevima. Stoga je Indima suvišan 
prvi Diofantov korak. Arapi rade na isti način kao i 
Grci, očito pod njihovim utjecajem. Djelo Abfi Abdullah 
b. Muhammed al-Chwićrizmija (oko 820.) ima kao naslov 
arapske nazive obiju Diofantovih operacija pri rješava- 

nju linearnih jednadžbi, A/ Gebr w'al mukvabalah. Sa- 
ma činjenica, da je od prvog dijela ovog naslova, Al 


Gebr, nastao naziv algebra, najbolje ilustrira, koliko je' 


ovo arapsko djelo bilo važno i traženo i na Zapadu. 


3. S. više nepoznanica 


Jamblichos, pisac u 4. stoljeću n. e., navodi jedan 
zadatak znatno starijeg porijekla, koji svodi na rješa- 
vanje n jednadžbi s x nepoznanica, od kojih prva sadrži 
sve nepoznanice, ostale samo prvu i po jednu od ostalih. 
U pitanju je dakle sustav jednadžbi: 


a+Hat+anh+..+a= 


ll 
XL Tr A2 =4 
X -H 4% == a 
XLI Au =A4._1 


kako bismo mi danas napisali ovaj grčki zadatak, koji 
ima više od 2000 godina. Radi se dakako o rješenju 
riječima i o diskretnim vrijednostima za n, 34,5,6,... 
Možda je osnova bio kakav geometrijski zadatak (što bi 
moglo biti?). 

Diofant se grčeviio drži svoje jedine oznake, s“, za ne- 
poznanicu, pa mu nije ostalo drugo, već da se na sve mo- 
guće načine snalazi kod jednadžbi s više nepoznanica. U 
tome se pokazao vrlo vješt: izabire za nepoznanicu i po- 
moćnu veličinu, koja mu omogućuje da nađe njenim 
posredstvom tražene nepoznanice. U usputnim računima 
određenog zadatka za novu nepoznanicu ponovo uzima, 
iako prolazno, znak g“. Značajno je za Diofantovo rješa- 
vanje jednadžbi, da nema ni govora o jedinstvenoj me- 
todi; gotovo svaki zadatak rješava posebnom metodom. 

Kod Inda je išlo lakše, zahvaljujući njihovu označi- 
vanju nepoznanica pomoću naziva boja. Nažalost, vrlo 

se malo zna o njihovim metodama za rješavanje jed- ' 
nadžbi. Nekoliko jednadžbi riječima nalazi se kod 
Aryabhate (rođ. 476.); mnogo podsjećaju na Thymari- 
dasove, koje navodi Jamblichos. 


Arapi su se malo bavili rješavanjem jednadžbi. Je- > 
dino Alkarchi (oko 1000.) u svojoj Algebri rješava jed- 
nadžbe s dvije nepoznanice, od kojih prvu zove stvar, 
drugu mjera ili dio. Ne zna se, da li je kod toga samosta- 
lan ili radi po uzoru na grčke matematičare poslije Di- 
ofanta. Slab interes Arapa, kao prenosnika matematičkih 
znanja s Istoka, odrazio se i na Zapadu: sve do kraja 
15. stoljeća rijetko se ovdje može naći koja linearna jed- 
nadžba s dvije ili više nepoznanica. Ako i dolaze (Le- 
onardo iz Pise, Jordanus Nemorarius), nema govora o ne- 
koj iole izgrađenoj metodi rješavanja. Čak ih Luca Pa 
cioli u djelu Summa (1494) samo usput spominje: »Sta- 
riji udžbenici govorili su o prvoj i drugoj cosa za nepo- 
znanicu. U novijim se radije upotrebljava cosa za jednu 
nepoznanicu, quantita za drugu«. 
= Tek se u Njemačkoj, zahvaljujući kosistima, izgra- 
dilo razrješavanje jednadžbi s dvije i više nepoznanica. 
Christoph Rudolff iz Jauera (1525) prvi predaje jed- 
nadžbe s dvije nepoznanice, služeći se Paciolijevim ozna- 
kama. Tek Stifel proširuje kosističku simboliku, što mu 
. omogućuje, da može riješiti jednadžbe s povoljnim bro- 
jem nepoznanica. Za prvu nepoznanicu ostavlja simbol 
e, a za ostale uvodi 1A, 1B, 1C,---. Put je dakle otvo- 
ren. Dodao je ranije uvedene znakove za stepene, pa je 
u mogućnosti da piše izraz s povoljnim brojem nepozna- 
I nica, od kojih svaka može imati i viši stepen. Izraz 2x 


pisao je 24%, 292 243, 23 1B 4 isl! 


1) Vidi potencije 

U označivanju potencija pomoću brojeva u kruži- 
 ćima, da bi naznačio drugu nepoznanicu, Nizozemac 
Stevin (1548—1620) stavlja pred kružić sec, za treću ne- 


poznanicu ter it. d. Na pr. sec (OD znači y, sec G) 
znači y3, ter (C) znači z?. I Stevin još ispisuje znakove 
računskih operacija. 


Iako je alat bio izoštren na način, da su mogli rje- 
šavati i teže jednadžbe od linearnih, kosisti nisu uopće 
ozbiljnije nastojali na tome, da izgrade metode za rješa- 
vanje linearnih jednadžbi. Francuz Johannes Butćon 
(Biteon, 1492. — 1572.) obilno se koristio novim znanji- 
ma, do kojih je došao Stifel, pa 1559. u svom djelu Lo- 
gistica daje sustave jednadžbi prvog stepena na prilično 
usavršen način. U zadatku 


14 
ka, 3B, 3€ 14 lako prepoznajemo s etyepšvem ja 
B,tA,dci8 sistem jednadžbi pprarte=i8 
ic. RZIBB zbizdigym 8 


Pri rješavanju jednadžbi služi se Butćon postupkom, 
koji odgovara današnjoj metodi suprotnih (jednakih) 
koeficijenata. Prošlo je 150 godina, da bi se metoda da- 
lje usavršila. Učinjeno je to 1693. godine. Leibniz je uvo- 
đenjem dvostrukih indeksa osigurao veću preglednost i 
obavio pripreme za rješavanje sustava jednadžbi pomoću 
determinanata. 

Metode komparacije i supstitucije susreću se, kao 
Opći postupak, u djelu Arithmetica universalis, koje je 
po Newtonovim predavanjima složio jedan slušač 1685. 
i objavio 1707. Naziv eliminirati (nepoznanicu) uveo je 
Euler (1707 — 1783) mjesto dotadašnjeg exterminatio, 
koji je bio uveo Newton. 

4. Jednadžbe drugog stepena 



























Pouzdano se zna, da su Grci dali dragocjen prilog 
rješavanju kvadratnih jednadžbi, a ipak je iziskivalo 
mnogo truda, pronicljivosti i darovitosti istraživača, da 
bi se o čuvenom grčkom djelu dobila ona slika, koju da- 
nas imamo. Teškoće su bile dvovrsne. Prvo, Euklid (oko 
320. prije n. e.) i drugi grčki matematičari odlučno su 
otklanjali svaku računsku ili algebarsku primjenu pri 
razmatranju problema, smatrajući je nedostojnom. Ne- 
prekidnost su pripisivali samo linijama, pa je, eto, bilo 
prijeko potrebno, da se strogo odijeli linija od broja i 
računa, geometrija od algebre. Grci su se odlučili za ge- 
ometriju, dali u njoj zavidne rezultate, pa je kasniji rad 
istraživača morao biti usmjeren u tom pravcu, da vide, 
koje se sve algebarske operacije kriju ispod geometrij- 
ske ljuske. Računski dio obavljali su tehničari, mjerači 
zemlje i računski stručnjaci. Njihova je naobrazba bila 
niska, pa i njihovi radovi brzo odoše u zaborav. Heronu 
treba zahvaliti, da je u svojim djelima, koja su djelo- 
mično sačuvana, dao podatke o grčkim znanjima s po- 
dručja mjera i računa. Drugo, nema podataka o tome, 
što je učinjeno prije Euklida, a malo se zna i o vremen- 
skom razmaku od Euklida do Diofanta. O razmaku od 
Herona do Diofanta ništa se ne zna. Prema nivou, na 
kome su radili, smatra se, da su i Euklid i Diofant mo- 
rali imati svoje neposredne prethodnike. Ipak, istraživa- 
nja o kvadratnim jednadžbama dala su takve rezultate, 
da ona snažno osvjetljavaju razvoj grčke algebre. 


Jedan od konstruktivnih problema, koji se svodi na 
kvadratnu jednadžbu, nalazi se kod Euklida. Radi se o 
t. zv. zlatnom rezu, koji se danas jedva i spominje u 
školi: dužinu a treba tako podijeliti, da pravokutnik, 
konstruiran nad a, kome je visina jednaka jednom odre- 

sku, bude jednak kvadratu nad drugim odreskom. Po- 
služimo li se suvremenim oznakama, dobivamo 
a(a—-x)=x ili. +ax=a, 

a to je poseban slučaj kvadratne jednadžbe. Euklid spo- 
minje još dva slučaja: x2+q"=px i *=px--q. 
Ova tri slučaja iscrpljuju sve, što se tada moglo riješiti. 
Opći slučaj x? + px + q? =0 ne dolazi u obzir za rješa- 
vanje još dvije hiljade godina, jer su njegova moguća 
rješenja (negativni i kompleksni brojevi) još daleko od 
toga, da bi se rodila, a kamoli stekla pravo građanstva 
u matematici. 

Smatra se, da spomenute geometrijske konstrukcije, 
koje se svode na rješavanje kvadratnih jednadžbi, po- 
tječu od pitagorejaca, iz 5. stoljeća prije n. e. Ne znamo 
siguran odgovor na pitanje, tko je zadatak prvi aritme- 
tički riješio. Po sadržaju desete Euklidove knjige moglo 
bi se zaključiti, da je Euklidu bio poznat računski po- 
stupak. Teorijsko dostojanstvo učenjaka robovlasničkog 


društva ne bi mu dopuštalo, da o takvim stvarima piše. , 


Heron (1. st.n.e.) je prvi, koji nam daje sigurne dokaze 
o tome, da grčki matematičari znaju aritmetički rješa- 
vali kvadratne jednadžbe. Štoviše, njegovi prethodnici, 
napose Euklid, izopćili bi ga zacijelo iz kruga učenjaka, 
da su doživjeli Heronovo izdajstvo u odnosu na princip 
dimenzija. Heron naime u geometriji navodi ovaj zada- 
tak: Iz zbroja S površine kruga, njegova opsega i pro- 
mjera treba izračunati promjer. Kada Heron ovako gru- 
bo krši glavni princip teorijske geometrije, zbrajajući 
površine s dužinama, očito se radi o piscu, koji je du- 
boko prožet algebarskim mišljenjem, čija snaga dovodi 
u pitanje neka osnovna shvaćanja grčkih geometričara. 
Heron, pisano na moderan način, dolazi do rješenja 


V 154 S -- 841 — 29 
dii 41 1 

Čitalac može podatak provjeriti, uzevši u obzir, da 


BE. ZR 
je Diofant za x upotrebio 5 a za nepoznanicu uzeo 
promjer d. 


Arapski izvori govore, da je astronom Hiparh (2. st. 


prije n. €.) napisao raspravu o kvadratnim jednadžba- 


ma. Direktnog dokaza nemamo, ali okolnost, da je složio 
tablicu tetiva (začetak tablica o sinusu) vodi nas na za- 
ključak, da je obilno morao rješavati kvadratne jed- 
nadžbe. : 

Diofant razlikuje, kao i Euklid, tri osnovna oblika 
kvadratnih jednadžbi i za svaki navodi posebni postupak 


za rješavanje. 


Spomenuto je već, da je Diofant bio neobično spre- 


tan pri rješavanju jednadžbi, i unatoč tome što je bio 
dosljedan u upotrebi jednog jedinog znaka za nepozna- 
nicu, g. Navedimo i primjer: Traže se dva broja, kojih 


zbroj i produkt moraju imati određene vrijednosti. Mi 
bismo to napisali 


x+y=4 x y=b, 


pa bismo riješili. ove dvije jednadžbe na dobro poznati 
. način. Diofant, međutim, raspolaže samo jednim znakom 
za nepoznanicu, pa se pri rješavanju služi »trikom«: Za 


nepoznanicu ne uzima ni jedan ni drugi traženi broj, 


' ska 
već polovicu razlike tih brojeva, dakle z = ==. Kad 


nađe vrijednost nepoznanice, dobiva prvi broj tako, da 


polovici zadanog zbroja traženih brojeva doda dobivenu 
vrijednost za nepoznanicu. Drugi traženi broj dobiva 


oduzimanjem istih veličina. Izgleda to ovako: 


ra sit Dob R ka dnje 


2 2 soji s 








d 
" uk 

Eto, uspjelo mu je, govorimo li modernim jezikom, Kiy 
izraziti kao funkciju jedine nepoznanice, z. Odatle, po-, 
moću drugog uvjeta dobiva 


(£+)(8—)-a 


što daje čistu kvadratnu jednadžbu za z, 


i a.\* 


a poslije toga vrijednosti za oba tražena broja, x i y. Ovaj 
postupak, da traženi broj bude funkcija nepoznanice, 
Diofant vrlo često primjenjuje. Kako izabrati nepozna- 
nicu, o tome nema izgrađene inetode. 

Indijskim matematičarima uspjelo je da sjedine ova 
tri oblika. Brahmagupta i Aryabhata (7. stoljeće) razma- 
traju slučaj, koji odgovara prvom kod Euklida (ax? -- 
+bx= e), pa nalaze jednaka rješenja. Vjerojatno su i 
radili po grčkom uzoru. Dotadašnje rješenje, pisano na 
moderan način, 





E 
izražava Cridhara (živio poslije Brahmagupte) ovako : 


_Vlac+#—b 
«= ža X 





Čitalac će i sam naći vezu s modernim dvovrsnim 
izražavanjem korijena kvadratne jednadžbe. 

Indi su zapazili pojavu korijena u paru, ali dvostru- 
ke vrijednosti dobivaju samo onda, ako su obje pozitivne. 
Mogli su to naći samo kod jednadžbe oblika ax? +- c = bx. 
Zašto? 

Iako su uveli pojam negativna broja, ne znamo ništa 
pouzdano o negativnim korijenima kvadratnih jednadžbi. 

Arapi rade po grčkom uzoru. Algebra Aba Abdullaha 
b. Muhammeda al-Chwdrizmi (oko 820.) glavno je dje- 
lo toga perioda. Iz toga djela crpu matematičari podatke 
do duboko u Srednji vijek. Značajno je to, da su nave- 
deni i geometrijski dokazi za sva tri slučaja kvadratnih 


jednadžbi. 


Iz redoslijeda slova, koji odgovara grčkom alfabetu, 
može se opet zaključiti, da su dokazi grčkog porijekla, 
Alkarchi (oko 1010.) daje geometrijsko i algebarsko rje- 
šenje kvadratne jednadžbe. Algebarsko odgovara našem 
(nadopunjavanje na puni kvadrat), a zove ga diofant- 
skim. Alkarchi se upušta i u poopćavanje time, što rje- 
šava jednadžbe višeg stepena 


axž + ba" = c, ax" = ba" bc, ax" +e = ba. 


Na Zapadu su djela ovih dvaju matematičara vrelo 
za dalji rad. Opći slučaj kvadratne jednadžbe još čeka 
svoje rješenje, a sve se više pojavljuju zadaci, koji se 
svode na jednadžbe višeg stepena. Leonardo iz Pise 
(1202) i Jordanus Nemorarius proširuju krug primjera 
i očituju, da materiju dobro poznaju. 

Chuquet (1484) rješava osim kvadratnih i čitav niz 
jednadžbi višeg stepena, koje se mogu reducirati. Za 


. jednadžbu 3x2 -+ 12 = 9x tvrdi, da ne može imati rješe- 


nje (zašto?), a za jednadžbe, za koje smatra da su mo- 
guće, nalazi oba korijena, koji su dakako realni i po- 
zitivni. Paciolo daje mnemotehnička pomagala za pamće- 


nje, služeći se i stihovima. U kratkom pregledu jednadžbi 


višeg stepena navodi kod nekih odmah, da su nemoguće. 
U njegovo vrijeme bio je naročito živ interes za rješava- 


nje kubnih jednadžbi. 


5 U svijetu mat. pojmova i simbola 

Poikraj 15. stoljeća, kada algebra sve više zaoku- 
plja njemačke matematičare, dolazi do zastoja. Dotada- 
šnjih 8 slučajeva jednadžbi proširuju na 24, nastaje 
zbrka i u samim knjigama, kako u nazivima, tako i u 


rješavanju (Widmann, Riese). Grammateus izdaje 1518. 


svoju računicu, u kojoj spominje dva rješenja kvadratne 
jednadžbe, ali se uvijek ograničava na jedno. Dok se 
Rudolff ograničava samo na 4 slučaja kvadratne jednadž- 
be, dajući i neke dokaze, Michael Stifel (1544., Arith- 
metica integra) daje novo, jedinstveno pravilo za rješava- 
nje kvadratnih jednadžbi, zaboravljajući na dostignuća 
Inda od prije hiljadu godina. Kao i ostali kosisti, ni Stifel 
nije dopuštao negativna rješenja, ali je svoja pravila po- 
pratio dokazima na numeričkim primjerima, služeći se 


geometrijskim promatranjima. Simon Stevin (1548—. 


1620) razradio je nauku o jednadžbama, koja je suvislo 
iznesena. Iznosi 8 oblika jednadžbi od prvog do četvrtog 
stepena, na koje je u stanju da svede svaku drugu jed- 
nadžbu uz pomoć 10 pravila. U slučaju potrebe izlučuje 
i polinom kao zajednički faktor. Za drugi stepen ima 
samo jedan oblik, «2 = bx--a, što je svakako napre- 
dak prema Stifelu, koji još ima tri oblika, na koje svodi 
rješavanje. Stevin dopušta negativne korijene i 
time priprema nov oslonac za opće rješavanje kvadratne 
jednadžbe. 

Zanimljivo je napomenuti, da i veliki Vieta (1540— 
.1603), čije je ime duboko usađeno u svijest svakog šesto- 
školca, pati od predrasude, da korijeni moraju biti pozi- 
tivni. Isti Vieta, kojem zahvaljujemo uvođenje općih 
brojeva, koji je dao poučak o odnosu korijena kvadratne 


jednadžbe i koeficijenata, nije bio u stanju da ovaj pou- ' 


čak shvati u cjelini. Ne samo zbog predrasude prema 
negativnim brojevima, već i zato, što još nisu bili poznati 
kompleksni brojevi. Pri rješavanju kvadratne jednadžbe 

služi se posebnom metodom, koja podsjeća na Diofanta. 
U jednadžbi 2+ px-++q =0 vrši supstituciju x =y -+- 
>+-z, pa z određuje tako, da jednadžba, dobivena supsti- 
tucijom, bude čisto kvadratna. 

Cardano (Kardđano, 1501.—1576.) ne zanemaruje ne- 


- gativne brojeve, već ih pojmovno razmatra. Tako je stvo- 


rena osnova i za pojam imaginarnog broja. Girard 
(1595?—1632) daje svoj smioni poučak o broju korijena 
jednadžbe, kasnije Gauss 
(1832) uvodi i obrazlaže zna- 
čenje imaginarnog i kom- 
pleksnog broja. Ništa ne sto- 
ji više na putu, da se sa svom 
punoćom priđe rješavanju 
opće kvadratne jednadžbe. 
Tek se sada Vietovo i Girar- 
dovo pravilo očituju u svoj 
veličini. GRK 
Bikvadratne i trinomne 
jednadžbe, date jednadžbom 
oblika  ax2"-bba+e=0, 
privedene su sada također 
svom potpunom rješenju. 
Trigonometrijskim rješavanjem kvadratnih jednadž- 


Gauss 


bi bavili su se engleski astronom Halley (1656—1742), 


Nijemci Wolff (1679—1754) i Kastner.(1719—1800), 
Francuzi Du Sejour (Di Sežur, oko 1780.) i Moliweide 
(1810), i dr. 


5. Recipročne jednadžbe 


| Uz rješavanje recipročnih jednadžbi vezana su imena 
Moivre (Moavr, 1667.—1754., London), Euler (1707— 
1783) i Lagrange (1736-—1813). Prvi je u svojoj 63. godini 

razmatrao jednadžbe, kojima su simetrično položeni ko- 
eficijenti jednaki, i zaključio, da je uz neparno u jedan 
korijen x == -—1. Cijelu jednadžbu dijeli s x--1, čime 
se ne remeti odnos koeficijenata. Kod parnog n dobiva 
supstitucijom x2—xy--1=0 novu jednadžbu, kojoj 
je stepen za polovinu niži. Njegova supstitucija posve 
odgovara onoj, koju poslije uvodi Lagrange (provjeri!) 


Na 
de ćA 


Dok je pojam recipročne jednadžbe uveo Moivre, 
naziv daje Euler. Godine 1732. uvodi Euler resolventu za 
jednadžbe do 4. stepena i konstatira, da je ona uvijek za 
jedan stepen niža od zadane jednadžbe. Kako nije mogao 
uspjeti u tome, da ovaj postupak primijeni na jednadžbe 
više od 4. stepena, pokušao je poći od takvih jednadžbi, 
za koje može dati resolventu. U tom postupku naišao je 
na recipročne jednadžbe, t. j. koje se ne mijenjaju, ako 


1 DE 
se mjesto x piše = Njegov se postupak razlikuje od 


Moivrova. 


6. Sustav kvadrainih jednadžbi s više nepoznanica 


Iako bez pripadne simbolike, sustave od linearne i 
kvadratne jednadžbe rješavao je već Diofant. Pri razma- 
tranju kvadratnih jednadžbi razmotren je slučaj x + y = 
=a, xy=b. Dolaze i drugi nama poznati sustavi 
zxb+y=a 2+yj=b;x+y=af8—p=b;x—y= 
=a, x:y=b, zatim jednadžba x:y = a kombinirana sa 
svakom od 











a Sasi x , MEA x Kar 2 


=0, tI 


s+y y a *+y 





B. PLANIMETRIJA I STEREOMETRIJA 
1. Razvojni put 


Ne bi imalo mnogo smisla istraživati, da li je starija 
geometrija ili račun. Kad je čovječanstvo u svojoj prethi- 
storiji došlo na stupanj, u kome je bilo u stanju da dobi- 
je prve mutne pojmove o geometrijskom liku, nije to bilo 
iz nekih naučnih pobuda, već najviše povezano s golim ži- | 
votom. A to znači, da su tadašnji primitivni crteži nužno 
morali biti popraćeni i razvijanjem pojma množine, uspo- 
ređivanjem množina, a poslije i pojavom broja za kon- 
kretne predmete. Često se i navodi, da je geometrija na- 
stala u Egiptu zahvaljujući poplavama Nila. S ponovlje- 


Nim razmjeravanjem zemljišta poslije poplave neminovno ' 


su morali biti povezani i pojmovi brojeva, makar u naj- 
konkretnijem obliku: dužina, površina. Razne životne po- 
trebe i želje, isprepletene s religijskim i drugim, čak i s 
primitivnim umjetničkim momentima, upućivale su čo- 
vjeka i na kreativan rad. Za uočavanje geometrijskih obli- 
ka nalazili su podsticaj u prirodi, među nebeskim tijeli- 
ma, na samima sebi. Nije čudno, što su brzo uočili pra- 
Vilne geometrijske oblike, kao na pr. kuglu, krug, 
jednakostrani trokut, kvadrat i dr. Prvi crteži životinja 
u primitivnim nastambama i začeci geometrijskih crteža 
imaju zajedničku osnovu, borbu čovjeka za održavanje. 
Dok nacrtana životinja treba da garantira sreću u lovu, 
geometrijski.crtež je jedno od početnih sredstava za sa- 
vladavanje prirode i za njeno tumačenje. Prvo znači po- 
četak umjetnosti, drugo početak nauke. 

Za ovakav hipotetični tok razvoja postoje bar neki 
podaci u prethistoriji čovječanstva. Očito je, da su prvi 
radovi bili površni, približni. Tek su se udarali prvi te- 
melji, i to oni, koji su služili praktičnim potrebama. O 
teorijskoj strani nema još ni govora. Stari Egipćani ra- 
čunali su već na pr. s tijelima, kojima je baza krug, a da 
nisu prije toga uopće razmatrali računanje u vezi s kru- 
gom. A u to su vrijeme već postojale veličanstvene gra- 
đevine, poput piramida, iz čega zaključujemo, da su im 
bili poznati neki osnovni oblici. I za to staro vrijeme za- 
cijelo se vidi točnost Lenjinove misli: Od prakse prema 
teoriji, od teorije prema oplođenju prakse. 

Dok su algebarske skraćenice postepeno i skokomice 
doživljavale svoj uspon i dostigle današnji stupanj alge- 
barske simbolike, geometrija nema tih dostignuća; ona 
je u tom pogledu zapela negdje na po puta, koji odgovara 
oznakama između sinkopirane i simbolične algebre. Dru- 
gačije nije ni moglo biti. Formuliranje poučaka, stapanje 
mnogih misaonih i očiglednih postupaka, pozivanje na 
već dokazane poučke, koji nisu mogli biti izrečeni pre- 
glednom formulom — sve to vidno otežava izražavanje 
bez upotrebe teksta. Ono malo oznaka za geometrijske 
likove, koje su bile uglavnom slika tih likova, a potječu 
iz heronovskog perioda, nije bilo dovoljno, da se izgradi 
dosljedni jčzik, onako kako je uspjelo u algebri. Mnogo 
se nije napredovalo ni time, što je uz crtež uzet u pomoć 
algebarski način pisanja. 


Da bi se geometrija mogla osamostaliti, da bi mogla , 


imati elemente nauke, trebalo je pristupiti razmatranju 
njenih osnova. Dok su još pitagorejci navodili dokaze bez 
povezanosti, zadržavajući se na posebnim slučajevima, 
nije se došlo dalje od dokaza, koji se osnivaju na isku- 
stvu. Od Hipokrata (oko 440. pr. n. e.) počinje opće po- 
znata grčka preciznost. Uvidjevši, da su predznanja slu- 





TI 


šača vrlo oskudna, Hipokrat je napisao Elemente. Iako 
je poznavanje Elemenata bila pretpostavka za razumije- 
vanje njegovih izlaganja, Hipokrat se grčevito i detaljno 
kod svakog dokaza poziva na pomoćne stavke, kod svake 
konstrukcije uzima u obzir sve moguće nejasnoće, na 
kojima bi slušači mogli zapeti. Put za dalji uspon bio je 
otvoren. Da bi se moglo prići sistematizaciji, trebalo je 
proučiti i utvrditi osnove geometrije. Učinio je to filozof 
Platon (427.—347. prije n. e.). Time što je svaki stavak 
svodio na niže stavke, došao je napokon do definicija, 
aksioma i postulata. Ovaj veliki filozof grčke antike za- 


. dužio je matematiku svojim krupnim doprinosom, kojim 
je ukazao na osnove geometrije, izdvojivši ih iz dotad 


stvarane matematičke nadgradnje. Možemo na svoj način 
govoriti i o izvjesnoj analogiji sa zaslugom Marxa u 19. 
stoljeću, kada je u svojoj analizi došao do osnovnih poj- 
mova političke ekonomije. 

Platon se žestoko tužio na osnovna neznanja iz ste- 
reometrije kod svojih suvremenika, pa je i na tom po- 
dručju dao svoj prilog. U vremenskom razmaku od 50 


. godina doživjela je i stereometrija snažan uspon. Archytas 


(430 — 365), Platonov suvremenik, ovladao je na iznena- 


 Čujući način osnovama stereometrije, među ostalim rije- 


šio akutni problem toga vremena, duplikaciju kocke. 
Eudox iz Knida (408—355) dao je uz ostalo poučak o 
volumenu piramide, a Menehmo (oko 350. prije n. e.) 
dovodi stereometrijska razmatranja u vezu s čunjosječ- 
nicama, koje je sam pronašao. 


Zatečena geometrijska znanja, Poke kid Hipokrata 
u pogledu strogosti i preciznosti u dokazivanju, značajan 
prilog Platona na području aksiomatike i napokon rado- 
vi kasnijih matematičara dali su dragocjen materijal ve- 


1) Traži se brid kocke, kojoj je volumen jednak dvostru- 
kom volumenu zadane kocke. 

likom Euklidu (oko 320. prije n. e.), da u svom djelu 
(orowe, Elementi) spoji radove svojih prethodnika 
s vlastitim stvaranjem. I danas se divimo radovima, 
koji su: izrastali na euklidovskim temeljima: Arhimed 
(287. — 212. prije n. e.) bavi se, uz ostale radove, kvadra- 
turom kruga, elipse i parabole, kubaturom kugle i rota- 
cionih tijela, Apolonije iz Perge (između 250. i 200. prije 
n. e.) piše znamenito djelo o čunjosječnicama, da bi za 
Herona iz Aleksandrije (oko 100. prije n. e.?), koji je u 
svojim radovima sjedinio praktičnu i tehničku geometri- 
ju, došlo do vrhunca grčke geometrije. 

Ono malo grčke geometrije, što je stizavalo na Za- 
pad, pretežno posredstvom Arapa, nikako nije naišlo na 
plodno tlo: Tek pojava humanizma i renesanse upućuje 
matematičare na rimska, kasnije grčka klasična djela. 
Tada i kasnije isprepleću se 
geometrijski radovi s alge- 
barskim razmatranjima i sve 
više dolazi u pitanje samo- 
stalni put geometrije. U geo- 
metrijskim radovima 17. sto- 
ljeća susrećemo grčki tok 
misli, protkan novim geome- 
trijskim oznakama. 

Iz zastoja, ili sitnog tap- 
kanja, kako geometrije tako 
i algebre, nalazi se izlaz uvo- 
đenjem koordinatnog sustava 
i analitičke geometrije, dakle 
spajanjem algebre i geometri- 
je. Tako je Descartes (1637) 
svojim čuvenim djelom Gćo- 
mećtrie izazvao skokovit razvoj matematike. Iz ćorso- 
kaka, u kojem su se našle i algebra i geometrija, nalazi 





Descartes 








73 


se nuždan izlaz u sintezi ovih dviju nauka. Sve jače na- 
dolaze problemi fizike, koji podstiču Leibniza i Newtona 
da se bave beskonačno malim veličinama, dakle na višein 
stupnju onim problemima, što ih je zapazio još Arhimed, 
zatim Kepler i Cavalieri, a koji su doveli do diferencijal- 
nog i integralnog računa. 

Sinteza algebre i geometrije otvorila je tako nove 
putove za dalji razvoj matematike, a istovremeno omo- 
gućila dalji rad na pojedinim područjima i algebre i ge- 
ometrije. Analitička geometrija i infinitezimalni račun 
apsorbiraju u geometriji pojam broja, pa se misao ma- 
tematičara u novim okolnostima usmjerava na geometri- 
ju, u kojoj je mjera isključena. Tako dolazi do sintetičke 
geometrije (projektivna geometrija, geometrija položa- 
ja). Pojavom Mongea (1746—1818), Ponceleta (1788— 


1867) i dr. uviđa se, da je euklidska geometrija više skup 


zanimljivih, dijelom vrlo oštroumnih poučaka negoli su- 
visli sistem geometrije. Zahvaljujući projektivnoj geome- 
triji, došlo je do dubokog uvida u bit nauke o prostoru, 
što se od euklidske, ograničene na pravolinijske tvorevi- 
ne, krug i čunjosječnice, nije ni moglo očekivati. Na- 
dalje, konstatira se, da je Euklidov 11. aksiom ili 5. po- 
stulat (jednom točkom izvan pravca može se povući sa- 
mo jedna paralela s tim pravcem) uvjetovan samo isku- 
stvom, pa da se ne može govoriti o dokazu. Na osnovu 
tog razmatranja stvaraju se nove, neeuklidske geometrije, 
hiperbolične, eliptična (Lobačewskij, Bolyai, Riemann), 
koje svaka za sebe čine ravnopravnu suvislu cjelinu. U 
19. stoljeću dolazi do geometrije, koja je neovisna o po- 
sebnim osobinama našeg prostora, do apsolutne ge- 
ometrije. 


T4 


2. Osnove geomeirije, oznake, nazivi 


Filozofi Platon i Aristotel (4. st. prije n. e.) prvi su 
se temeljito bavili razmatranjem osnova geometrije. Kad 
su Platon i njegovi suradnici došli do kojeg osnovnog 
stavka ili objašnjenja, točno bi ga formulirali i stavili na 
čelo pripadnog geometrijskog područja. U Platonovu di- 
jalogu Menon susreću se definicije likova kao granice 
tijela. U Parmeniđu, a i kod Aristotela, dolazi intere- 
santna definicija pravca. »Ravno je, čija sredina pokriva 
oba kraja.« Time hoće reći, da se pravac, promatran u 
smjeru svoga prostiranja, vidi kao točka. Aristotel navodi 
platonovske definicije, koje su još i danas na snazi, na 
pr. točka je granica linije, linija granica plohe, ploha 
granica tijela. 

Euklid (oko 320. prije n. e.) prima definicije svojih 
prethodnika i daje ih u logičkom, kratkom i zatvorenom 
obliku. Njemu i njegovim suvremenicima potrebni su i 
dodatni stavci, da bi se objasnilo, što se želi reći. Dok 
je Euklid načelno i dosljedno teoretičar, Heron (1. st. 
prije n. e.?) polazi od prakse. Dat ćemo paralelno neko- 
liko definicija, iz kojih će se to najbolje vidjeti. 


Euklid Heron 

Linija, dužina bez širine. Linija je dužina bez širine 
Granice plohe su linije. i dubine... ona nasta 
je, ako se točka kreće 
(teče) odozgo prema do- 
lje; ona je sastavljena i 
ograničena točkama i sa- 
“ma je granica plohe. 

. ona je granica tijela i 
nastaje kretanjem (to- 
kom) linije po širini slije- 

va nadesno. 


Ploha je ono, što ima sa- 
mo dužinu i širinu. 

I ovo malo podataka dovoljno je, da se nasluti razli- 
ka u prilaženju između teoretičara Euklida i praktičara 
Herona. Euklid isključuje kretanje i nastajanje svojih 
osnovnih tvorevina, one su oduvijek date i nepokretne. 


Heron, naprotiv, smatra, da i osnovne geometrijske tvo- 


revine nastaju, on u svoje definicije uvodi kretanje, slu- 
žeći se slikom realnog svijeta, koji ga okružuje. Genetičke 
definicije Herona samo su jedan od izraza njegova shva- 
ćanja matematike. 

Mnoga stoljeća prolaze, i matematičari se opredje- 
ljuju naizmjenično za Euklidove ili Heronove definicije 
osnovnih geometrijskih likova. Zanimljivo je, da su u 
skolastici bile na snazi Heronove definicije. Štoviše, iz | 


njih su izveli pojam neprekidnosti. Jordanus Nemorarius 


(početak 13. stoljeća) kaže, da je linija neprekidna tvo- 
revina prvog reda, ploha i tijelo višeg reda. Od pobornika 
Euklidovih definicija spomenimo Johannesa Widmanna 
(1489) i Simona Jacoba (1565). Prvi kaže: »Točka je ma- 
la stvar, koja se ne može dijeliti«, a Simon definira ova- 
ko: »Točka je nedjeljivi mali trag, koji se nikakvim in- 
strumentom ne može napraviti, već se jedino mora shva- 
titi razumom.« Statički zorna je Simonova definicija kru- 
žnice: »Kružnica je okrugli zarez, koji u sredini ima toč- 
kicu, od koje je svagdje udaljenost do okrugle linije 
jednaka.« 

U daljem razmatranju osnovnih geometrijskih poj- 
mova dolazi do sve većeg šarenila, koje je uvjetovano ' 
dubljim poimanjem geometrije, a i time, što je pojedini 
učenjak unosio svoja posebna shvaćanja. Definicije, koje 
se nalaze u današnjim udžbenicima, malo se razlikuju od 


onog, što je prije gotovo 2300 godina dao Euklid. 


Objektivne teškoće svojih prethodnika pokušao je 
otkloniti Leibniz 1679. time, što je uveo neku vrstu ge- 
ometrijskog pojmovnog pisanja kao protutežu algebar- 

skoj simbolici. Rad mu je ostao u rukopisu, a njegovu 
misao prima i provodi Pierre Hćrigone 1634. u djelu 
Cursus mathematicus. Po svojem prilaženju podsjeća na 
današnji način dokazivanja pojedinih poučaka (pretpo- 
stavka, tvrdnja, dokaz). Poučke je pisao uporedo na latin- 
skom i francuskom jeziku. 

Dajemo ovdje jedan od njegovih dokaza na latinskom 
 i,uporedo pomoću modernog označivanja. 


Svaki četverokut, kojemu su 
suprotni parovi stranica jed- 





Hypoth. naki, jest paralelogram. (Re- 
ab 2/2 cd doslijed vrhova: ACDB, povu- 
ac 2/2 bd ' čena je dijagonala.CB.) 
Req. x demonstr. Pretpostavka 
ad est /) AB = CD 
AC = BD 

oTredpatatio Tvrdnja: ACDB O 

1. p. 1 bc est - Dokaz. Spoji B s C, onda je: 


1. AB = CD (po pretpostavci) 
2, BC = BC (svaka veličina je 
sama sebi jednaka) 


hyp. Demonstratio 


ab 2/2 cd 


bc est commun. 
aja boa 3. AC = BD (po pretpostavci.) 
49P: ao 2) A ABC =A DCB (IV.) 
8.1 <abc2/2bcd, a <ABC = < BCD (izinjenični 
8. 1 <bca2/2cbd, B kutovi) 
a. 27. 1 ab=cd Beg = PB dk ng 
29. 1 = 
6 do o AB // CD (izmjenični kutovi) 


concl. abcd est AC // BD (izmjenični kutovi) 


Tako se radi o sredini 17. stoljeća, Hćrigone-je jedini, 
koji sistematski upotrebljava postojeće i uvodi neke 

nove znakove u geometriju. Njegov način pisanja još je 


nepraktičniji od onog, koji je danas u upotrebi. Drago- 
cjena je logička dosljednost u izvođenju dokaza, a ne 
smijemo zanemariti činjenicu, da je njegov govor po- 
moću znakova općenito razumljiv. Pomoćnih riječi nema 
mnogo. Upotrebljeni znaci odgovaraju periodu, u kojem 


je živio. Znak 2/2 označuje jednako, \ paralelogram, 





pravac, = paralelno. Req. a demonstr. znači requisi- 
tum ad demonstratum, t. j. tvrdnja. Bilješke na lijevoj 
strani odnose se na upotrebljene poučke. Ovdje se poziva 
i na pretpostavke svoga poučka i daje mjesto za ko- 


načni zaključak (concl.). Dok se danas dokaz svodi na 


sukladnost trokuta i svojstva paralelograma, ranije se 
dokaz svodio izravno za paralelogram, posredstvom oba- 


ju trokuta. 


Veći broj znakova potječe iz starih rukopisa, gdje 
su se samo povremeno upotrebljavali. Znak za trokut je 
kod Herona v, kod Papa v ili A, da bi do danas ostao 
ovaj posljednji, za kvadrat, krug i pravokutnik upotre- 
bljavali su male pripadne slike, za paralelogram Papo 
upotrebljava znak %, za paralelno =, a u srednjovje- 
kovnim štampanim djelima dolaze današnji znakovi za 
paralelno, kut i okomito. Znak za slično, co, koji odgo- 
vara ležećem s (== similis), potječe od Leibniza. Znak = 
za sukladno (jednako i slično) daje također Leibniz, ali 
40 godina kasnije još se čini Wolffu, da je bolje pisati 
»= et co«, : 

Oznake, vezane uz lik, dolaze i u Ahmesovoj raču- 
nici: uz stranice trokuta napisani su njihovi mjerni bro- 
jevi, po koji put upisuje se u lik i mjerni broj površine. 
Po tome što i Heron tako piše mjerne brojeve, blizu je 
zaključak, da se služio egipatskim izvorima. Još iz vre- 
mena pitagorejaca zna se za običaj, da se uglovi likova 
označuju slovima. Ovaj običaj primaju Indi, od njih 

Arapi, koji se služe arapskim slovima, ugledajući se na 
grčki alfabet, čime otkrivaju grčko porijeklo pojedinih 
radova. Slično je i na Zapadu (Regiomontano) u drugoj 
polovini 15. stoljeća. Tek u 18. stoljeću uvodi Euler obi- 
čaj, koji je i danas na snazi u pogledu upotrebe oznaka 
za vrhove, stranice i kutove. : 

Razmotrimo još porijeklo naziva osnovnih geome- 
trijskih likova. Usput ćemo upoznati i visoko porijeklo 
riječi matematika: naime, sve predmete naučne 
nastave nazivala je Platonova akademija uanuata (mate- 
mata). Platon je razlikovao logistiku (umijeće računa- 
nja) od aritmetike (nauke o brojevima), a kasnije Ari- 
stotel istu misao provodi i u geometriji time, što je geo- 
deziju suprotstavio čistoj geometriji. Riječ punctus, ko- 
joj odgovara naš naziv točka, susreće se već kod agrimen- 
zora (1.i2.st.n.e.). I linea je latinski prijevod s grčkog. 
Za plohu su stari Grci mijenjali nazive, riječ plani 
metrija potječe od latinskog planum, prema Aristote- 
lovu nazivu za ravninu. Prostor zove Euklid stereon 
(odakle naziv stereometrija). Svaki lik, bilo u rav- 
nini bilo u prostoru, Grci zovu shema. 


3. Pravac, kut, ravnina 


Iako u radovima Grka susrećemo, odvojeno, i plani- 
metrijska i stereometrijska razmatranja, dalje se došlo 
na području planimetrije. Dok su međusobne položaje 
pravaca u ravnini proučavali svestrano, dopuštajući ra- 
zličite kombinacije, u stereometriji dominiraju razma- 
tranja pravca i ravnine gotovo isključivo u granicama 
paralelnosti i okomitosti. U Elementima Euklida nala- 
zimo na više mjesta definicije prostornih likova i odnosa, 
koji znače poopćenje definicija datih za likove u ravnini. 

To vrijedi i za definiciju ravnine, kao poopćenje defini- 
cije za pravac. Definicija za paralelne pravce u ravnini 
proširuje se i na paralelne ravnine. Međutim, planime- 
trijsku definiciju o paralelnosti dvaju pravaca Euklid 
ne prenosi na pravac u prostoru, jer ima očito na umu, 
da pravci mogu biti i mimosmjerni. Mimosmjerne pravce 
Euklid uopće ne proučava, tako da kod njega nema go- 
vora o udaljenosti dvaju mimosmjernih pravaca. Tek 
potkraj 18. stoljeća daje Legendre zadovoljavajuće raz- 
matranje o mimosmjernim pravcima. 

Kad je riječ o položaju pravaca, očito je, da su me- 
đu prvima razmatrali vertikalne pravce, što je vezano s 
položajem predmeta, uspravnim držanjem čovjeka, gra- 
đevinarstvom i dr. Tek se kasnije odnos pravaca razma- 
tra u bilo kojoj ravnini. Pravi kut, vezan na pitagorejske 
brojeve, na pr. 3, 4 i 5, poznavali su već Egipćani, Babi- 
lonci i Kinezi. Do definicije pravog kuta, koja i danas 
vrijedi, došlo se drugim, čisto geometrijskim putem. 
Egipćani mora da su već poznavali poučak o sukutima, 
a Euklid ga zajedno s obratom razmatra u svojoj prvoj 
knjizi. Ovdje i definira okomicu kao pravac, koji siječe 
drugi pravac tako, da su sukuti jednaki. 

I podjela kutova na šiljaste, tupe i prave bila je 
poznata prije Euklida vjerojatno i Egipćanima. Isto pori- 
“jeklo ima i poučak o vršnim kutovima, za koji se smatra, 
da ga je upoznao grčki filozof Tales (640—548) za vri- 
jeme svoga puta po Egiptu. ' 

Razmatranje paralelnih pravaca izazivalo je stolje- 
.ćima niz novih pitanja i tek u 19. stoljeću, zahvaljujući 
širim vidicima, dolazi do uspješnog rješenja. Ima danas 
raznih definicija za paralelne pravce. Euklid kaže: »Pa- 
ralelni su oni pravci, koji, ma koliko ih na obje strane 
produžili, ipak se ni na jednoj strani ne sastaju.« Ako se 
pođe od ove definicije, ona ne može biti kamen spotica- 

nja, a niti njoj ekvivalentna, da se paralelni pravci ne 
sijeku. 

Definicija koju je.predložio Posidonius (128-——44) 
— da bude konstantna udaljenost između pravaca — 
prodrla je tek u 16. stoljeću i smatra se najboljom. Pođe 
li se od nje, ne će se naići na nejasnoće, ali ne će iskr- 
snuti ni novi problemi. Nove probleme može izazvati 
Keplerova -definicija, prema kojoj se paralelni pravci 
sijeku u beskonačnosti, ili Desarguesova, prema 
kojoj imaju zajedničku beskonačno daleku točku. Pot- 
kraj 18. i početkom 19. stoljeća projektivna geometrija 
daje odgovor na pitanja, koja su vezana na beskonačno 
daleke elemente. 

I peti Euklidov postulat (11. aksiom), koji je iza- 
zvao tolike matematičare i pridonio krupnom razvoju 
geometrije; vezan je s problemom paralelnih pravaca. 
Na prvi mah izgleda čudno, da može toliko teškoća iza- 
zvati konstatacija, koja se može lako provjeriti: ako 
dva pravca ravnine presiječemo trećim, pa ako je zbroj 
unutarnjih kutova s iste strane presječnice manji od 
dva prava, prva dva pravca moraju se sjeći, ako ih do- 
voljno produžimo. Iako ova konstatacija ima smisao po- 
učka, Euklid je najprije uzima kao aksiom, dakle kao 
osnovnu istinu, a zatim kao postulat, t. j. kao zahtjev. 


Mnogi matematičari, među njima Ptolemej (2. st. 
n. €.) i Legendre (1752—1833), nastojali su da dokažu 
ovaj poučak. Ptolemej je razmatrao slučaj, kada dva 
unutarnja kuta s jedne strane transverzale imaju zajedno 
dva prava, i pokazao, da tada i oba unutarnja s druge 
strane imaju također 180% Ako dakle na jednoj strani 
postoji sjecište, mora postojati i na drugoj. To može biti 
samo onda, ako se pravci poklapaju, što se međutim ne 
pretpostavlja. Legendre [Ležandr] povezuje 5. postulat 


s poučkom o zbroju kutova u trokutu. Dokazao je, da 

zbroj kutova ne može biti veći od 180%, i ako je zbroj 
kutova u jednom trokutu 180%, to vrijedi za svaki trokut. 
Ni njemu nije uspjelo dokazati, da zbroj kutova ne može 
biti manji od 180%. Sva su nastojanja bila uzaludna, dok 
nije 1792. Gauss konstatirao, da 11. aksiom izražava či- 
njenicu iskustva, pa je prema tome dokaz nemoguć. 
Gauss time izriče naučnu misao, da pojavu, do koje dola- 
zimo svakodnevnim iskustvom, nemamo pravo poisto- 
vetiti s njenom. suštinom. Prije Gaussa kaže Kliigel u 
svojoj disertaciji 1763.: »Bilo bi doista moguće, da se 
pravci, koji se ne sijeku, međusobno udaljavaju. Da je 
to protuslovno, ne znamo na osnovi strogih zaključaka 
ili zahvaljujući jasnim pojmovima o pravcu i krivulji, 
nego prvenstveno na osnovi iskustva i suda naših očiju.« 


. Gauss je ukazao na to, da 11. Euklidov aksiom uključuje 


zahtjev, kojim tražimo jednoznačno rješenje — da se. 
točkom izvan pravca povuče jedna paralela s tim prav- 
cem. 

Uspjeh pothvata Gaussa, Lobačewskoga (1793— 
1856) i Bolyaia (1802—1860), do koga ih je dovela pret- 
postavka, da se točkom izvan pravca mogu s njime po- 
vući dvije paralele, opravdao je samo pravilnost Gaus- 


 sovih shvaćanja, koja su čas prije iznesena. Stvorena je 


tako cjelovita neprotuslovna hiperbolična geometrija. 
Kasnije je Riemann (1826—1866) pretpostavio, da nema 
nijedne paralele, i tako je stvorena nova samostalna, elip- 
tična geometrija. Ovi su rezultati pokazali, da je po- 
traga za dokazima 11. Euklidova aksioma besmislena, 
jer se radi samo o proizvoljnoj pretpostavci. 

U pogledu definicije kuta nema ni danas punog 
jedinstva. Postoje dva shvaćanja. Euklid smatra kut kao 
razliku smjerova dvaju pravaca. U to shvaćanje unosi se 
kasnije pojam kretanja, pa se kut prikazuje kao veličina 
zaokreta. I danas je rasprostranjeno shvaćanje, koje je 


6 U svijetu mat. pojmova i simbola 

uveo Bertrand 1778., prema kojem je kut neograničeni 
dio ravnine, omeđen dvjema zrakama, koje polaze iz 
jedne točke. 

Mčbius (Mebius, 1790.—1868.) sazlitnje pravac AB 
i njemu suprotni BA. Također u vezi s definicijom kuta 
pomoću zaokreta bitno razlikuje kutove ABC i CBA. 
Osim drugih krupnih rezultata ovdje su začeci vektor- 
skog prilaženja. 

Nazivi za parove kutova, koji se dobiju, ako dva 
pravca ravnine presiječemo trećim, nisu podjednako 
stari. Dok izmjenične kutove spominje već Euklid (samo 
za unutarnje), protukuti i prikuti imali su različite na- 
zive do 18. stoljeća, pa ni danas nema jedinstva. Treba 
uočiti, da kod nas nema naziva za parove kutova, ako je 
jedan vanjski, a drugi unutarnji, a nalaze se s raznih 
strana transverzale, 

Kutovi, koji se dobiju, baja dva paralelna pravca 
presiječemo trećim, bili su dobro poznati pitagorejcima, 
a pripadni poučci sastavni su dio Euklidovih Elemenata. 

Nazivi komplementan i suplementan uvedeni su 
najprije u trigonometriju. Arapski astronomi imali su, 
čini se, poseban naziv za luk, koji se s drugim nadopu- 
njuje na ćetvrtinu kružnice, čemu odgovara naziv com- 
plementum, što ga susrećemo u djelima na latinskom 
jeziku. Riječ suplementum za luk, koji neki drugi luk 
nadopunjuje na polovinu kružnog luka, vjerojatno po- 
iječe od Cavalierija (1591?-—1647). 

Većina stereometrijskih poučaka o pravcima i ravni- 
nama, poznatih iz srednjoškolske nastave, dolazi kod 
Euklida. Neki dokazi tekli su drugačije nego danas, a 
neke poučke nije ni unosio u Elemente, iako je znao za 
njih. Tako se u Arhimedovim radovima nalaze četiri po- 
učka, na koje se on poziva kao na poznate, iako ih nema 
u onome, što je sačuvano od Euklida. I zadaci o kon- 

strukciji normale u točki ravnine i iz točke izvan ravnine 
nalaze se kod Euklida. Definicija kuta dviju ravnina bila 
je poznata već Autolykosu (oko 330. prije n. €e.), piscu 
najstarijeg sačuvanog matematičkog rukopisa. 


Euklid daje dvije definicije prostornog ugla: 1. kao 


 priklon triju pravaca, koji ne leže u istoj ravnini, a pro- 


laze istom točkom i 2. sastavljen tako, da se nađu jedan 


do drugoga tri kuta ravnine. Naziv ugao uveden je tek 


u drugoj polovini 18. stoljeća. 


4. Trokuti, četverokuti i mnogokuti 


Podjelu trokuta i četverokuta prema stranicama i 
kutovima susreo je već Euklid (oko 325. prije n. e.) i 
vjerojatno ona potječe od Egipćana. Egipatskog su pori- 
jekla i stručni nazivi za osnovicu, stranicu i visinu. Na- 
zivi kateta i hipotenuza grčkog su porijekla. 


Poučke o odnosu stranica trokuta, o odnosu kutova 
trokuta i o odnosu između stranica i kutova često upo- 


 trebljava Aristotel. Poučak o zbroju kutova u trokutu 


iznosi Euklid u svojoj prvoj knjizi, a pripisuje se Aristo- 
telovu učeniku Eudemosu. Današnji način dokazivanja 
daje prvi B. F. Thibaud (Tibo, 1809.). Poučak o jedna- 
kosti kutova uz bazu jednakokračnog trokuta dao je 
Tales; obrat ovog poučka dolazi kod Euklida, 


Pojam sukladnosti i sličnosti dolazi također kod 
Euklida, koji daje tri poučka o sukladnosti i sva četiri 
poučka o sličnosti trokuta. Tek se u 18. stoljeću (1750) 
pojavljuje kod Chr. von Wolffa poučak o sukladnosti 
trokuta, ako se podudaraju u dvije stranice i u kutu na- 
suprot većoj stranici. 

Poučke o odnosu površine paralelograma i trokuta 
dobro su poznavali već pitagorejci. Pitagorin poučak, 

koji su još u vrijeme Pitagore dokazivali na mnogo na- 
čina, dolazi u Euklidovim Elementima uz dokaz, koji se 
i danas iznosi u udžbenicima. Porijeklo ovog poučka je 
starije: Babilonci, Egipćani i Kinezi znali su za njega. 
Euklid je dao i poopćenje Pitagorina poučka na slične 
likove i na kosokutne trokute. Obrat ovog poučka pripi- 
suje se Heronu, dok je na Zapadu ovaj problem razradio 
1574. Clavius. 


U razmatranje problema o jednakosti površina uno- 
si više svijetla A. F. Mobius sredinom 17. stoljeća, kada 
uvodi pojam negativne površine. 

Pretvaranje likova u kvadrat ili jedan u drugi dola- 
zi već kod Pitagore. Ovaj problem razmatraju dalje ma- 
tematičari sve do naših dana. : 


Definicija sličnosti, koju danas upotrebljavamo, po- 
tječe od Euklida. Poučak, koji danas susrećemo pod na- 
zivom Euklidov poučak, izrekao je on ovako: »Svaka 
okomica iz točke kružnice, povučena na promjer, sred- 
nja je proporcionala između odsječaka na promjeru.« 
Konstrukciju srednje geometrijske proporcionale: po- 
moću poučka o kateti dao je tek Papo. 

Euklid u svojoj šestoj knjizi daje poučke o odnosu 
površina sličnih trokuta, Arhimed spominje težište i te- 
žišnice (3. st. prije n. e.), Heron (1. st. n. €.2) je u djelu 
Mehanika izrekao poučak o tome, kako težište dijeli te- 
žišnicu. Tek u 19. stoljeću ovaj poučak ulazi u fond ele- 
mentarne geometrije. Poučak o sjecištu visina prvi daje 
Arhimed. Poučke o sjecištu simetrala kutova i simetrala 
stranica dao je Euklid. 


Karakteristične točke trokuta nisu razmatrali u 
Starom vijeku. Tek je Euler 1765. godine riješio zada- 
tak: Ako je zadano središte upisane kružnice, težište i 
sjecište visina, treba konstruirati trokut. Pokazao je, da 


. 85 


je linija, koja spaja sjecište visina, težište i središte opi- 
sane kružnice, uvijek pravac. Taj pravac prozvali su po- 
slije njemu u čast Eulerov pravac. 

Euklidova podjela četverokuta odgovara današnjoj 
podjeli, iako su se definicije kod starih Grka razlikovale 
od današnjih: polaze od paralelograma kao osnovnog 
četverokuta. Svojstva paralelograma poznaju već pita- 
gorejci, vjerojatno čak i Babilonci i Egipćani. Poučci o 
svojstvima dijagonala i kutova pojavljuju se kasnije 
(Proklo, 5. stoljeće, Clavius, 16. stoljeće). Tek u prvoj 
polovini 19. stoljeća obraća se u udžbenicima veća pažnja 
 paralelogramima. Trapez,. koji je Euklid zanemario, 
ozbiljnije se razmatra tek u 19. stoljeću (napose srednji- 
ca). Poučke o zbroju kutova četverokuta razmatra Euklid 
u Elementima, zbroj kutova kod pojedinih mnogokuta 

“ daje Proklo (5. st.), da bi u drugoj polovini 15. stoljeća 
Regiomontano prišao općenitom izračunavanju. On da- 
je i poučak o zbroju vanjskih kutova mnogokuta. Izraz 
za broj dijagonala u-terokuta daje Lexell (1740—1784.; 
Upsala, Petrograd, danas Lenjingrad). 

Konstrukcije pravilnih poligona susreću se već kod 
starih Grka, počev od pitagorejaca. Izračunavanjem nji- 
hovih površina, odnosom između stranica i polumjera 
opisanih i upisanih kružnica mnogo se bavio Heron (1. 
st. n. e.?), pri čemu se služio tada uobičajenim približnim 
vrijednostima za korijene i za današnji m. Poslije Herona 
ovim se problemima bave Arhimed i Diofant, da bi pro- 
šlo više od hiljadu godina do daljeg uspona. Indijac 
Bhaskara (12. st.), Arabljanin Alkarchi (11. st.) prenosni- 
ci su grčkog znanja na Zapad, gdje Jordanus Nemorarius 
(13. st.), Snellius (17. st.) i Legendre (1794) dalje razra- 
đuju probleme, kao što je odnos između opsega odnosno 
površine kruga upisanog i opisanog rm-terokutu, čime 
se načinje problem kvadrature kruga. Usporedo se ra- 

zmatra i problem, koji se pravilni poligon može konstru- 
irati, o čemu konačnu riječ daje Gauss akon u svojoj 
devetnaestoj godini. 


5. Kružnica i krug 


Prvu definiciju kruga daje Platon (429. — 348. prije 
n. €.) u dijalogu Parmenides. Stručni naziv za polu- 
mjer ne poznaje Stari vijek; govori se o pravcu iz 
središta. Svi se poučci izriču uz pomoć promjera, i tako 
to ostaje sve do Srednjeg vijeka. Jedino Indi imaju za 
polumjer naziv ardha vishkamba. Naziv radius uvodi 
P. Ramus 1569., a često ga upotrebljava Vieta. 


Kružni isječak i odsječak, središnji i periferni kuto- 


vi i njihov odnos, tangenta, diralište, opisana i upisana 
kružnica — sve su to pojmovi, koje poznaju grčki mate- 
matičari. Njima su poznati i poučci o tetivnom i tangen- 
cijalnom četverokutu. Obrate ovih poučaka daju Clavius 
(1574) i Vieta (1595). Proučavanjem tetivnih i tangen- 
cijalnih četverokuta živo su se bavili Indijci Brahma- 
gupta (6. st.), Shivara (10. st.) i njihov komentator Bha- 
skara (12. st.). Kod Inda se, a kasnije i na Zapadu, ši- 
roko i mnogostrano razmatraju ti četverokuti — izraču- 
navanje površina, konstrukcije, svojstva u odnosu na 
. kružnicu (Regiomontano 1464., Scaliger 1594., Praeto- 
rius 1598., Ludolph van Ceulen i N. Snellius početkom 
17. stoljeća, Euler 1750., i dr.). 

Izračunavanje kod kruga najuže je: vezano s brojem 
x, pa se i naziva historijom broja m. Od najstarijih vre- 
mena pokušavali su da izraze opseg i površinu kruga, 


16\* 
pri čemu su Egipćani upotrebljavali broj i , 


2 .. . 
3, Heron s . Problem kvadrature kruga, koji se sve ja- 


Babilonci 

če nametao, potaknuo je prijelaz s empirijskog perioda 
razmatranja kruga na teorijski period, čiji su nosioci 
mnogi matematičari, tražeći rješenje algebarskim i ge- 


ometrijskim putem. Usput su izvedeni manji pomoćni 


stavci, koji su značili korak naprijed u rješavanju ovog 
problema. Arhimed, prema Heronu, dolazi do graničnih 
vrijednosti za x 3,14163 i 3,1738. Najstariji indijski ru- 
kopis, Sulvasutras, daje brojeve 3,08833 i 3,004. 

Na Zapadu daje Leonardo iz Pise vrijednost 3,141818, 
Francuz Duchesne [Dišćn] 3,14256198 (1586) i mnogi 
drugi. M. Stifel i Vieta postigli su i točnije rezultate, po- 


gotovu Vieta, koji je Arhimedov postupak nastavio do 


393 216-tog dijela punog kuta, služeći se trigonometrij- 
skim funkcijama. Problem se približavao svom rješenju 
zahvaljujući beskonačnim nizovima i pojavi infinitezi- 
malnog računa. Sada nastupa period analitičke pri- 
mjene za izračunavanje broja m, čiji su glavni nosioci 
Leibniz i Euler (kraj 18. st.). Tek je F. Lindemann doka- 
zao 1882. za m, da je transcendentan broj. Negativan od- 
govor na pitanje o kvadraturi kruga dalo je poslije mno- 
go stoljeća dragocjen prilog matematici — rješenje pro- 
blema o odnosu opsega i promjera kruga. Izbor slova = 
za taj odnos vjerojatno je uvjetovan jednim Oughtredo- 
vim simbolom za polukrug (1647), a prvi put je odštam- 
pan 1736. kod Eulera. 

Izračunavanje opsega i površine kruga i njegovih 


X dijelova također ima svoju historiju, staru kao što je i 


ona za broj m. 


6. Geometrijska tijela 


Kod Euklida se podudara pojam volumena sa sa- 
mim tijelom, a riječ volumen dolazi kao stručni izraz 
tek od početka 19. stoljeća. Grčki nazivi za geometrijska 

tijela prenose se kao tuđice u latinski jezik, pa zato ni 
nama nisu nepoznati (piramida, prizma, konika, cilin- 
dar, sfera i dr.). 

Grčka riječ x&80oc značila je još kod Herona tijelo 
omeđeno pravokutnicima, od kojih su suprotni među- 
sobno paralelni (== kvadar), iako u teorijskim razma- 
tranjima misli na kocku. Paralelepiped se prvi 
put susreće kod Euklida zajedno s paralelogramom. Inte- 
resantno je spomenuti, da Theon iz Smirne (130) ima 
naročite stručne nazive: pravokutni paralelepiped, ako 
mu je visina manja od stranice kvadratične baze, naziva 
TAwvšidec, t. j. cigla, ploča, inače đoxišec, t. j. greda..I riječ 
prizma dolazi od xzetsw, t. j. piliti. Porijeklo ovih naziva 
u potrebama svakodnevnog života više je nego očito. 
Izračunavanje dijagonale pravokutnog paralelepipeda su- 
sreće se prvi put sredinom 12. stoljeća kod Savasorda, 
koji prvi poslije Herona daje pravila za izračunavanje 
volumena uspravnih i kosih prizmatičkih i cilindričnih 
tijela. 

Kod Ahmesa se pir-em-mus zvala jedna kateta u pra- 
vokutnom trokutu. Vjerojatno su zatim Grci pomutnjom 
naziv rvpxuic prenijeli na cijelu piramidu. Kod Grka 
nvpapišic znači mali kruh, a z6e vatra, pa je sredinom 
16. stoljeća W. Schmid dao danas propali naziv za pira- 
midu: tijelo u obliku vatre. Euklid daje definiciju pira- 
mide kao i stavak, da piramide jednakih baza i jednakih 
visina imaju jednaki volumen. Izračunavanje volumena, 
uključiv i krnju piramidu, prvi je vršio Heron; današnja 
formula za volumen krnje piramide dolazi prvi put po 
svom sadržaju kod Leonarda iz Pise (1220). 


Riječ valjak (cilindar) vezana je s grčkim gla- 
golom, koji znači koturati, riječ conus (= čunj, kupa) 
dolazi od grčke riječi, koja znači klip. 

Plašt kao stručni naziv nalazimo 1800. kod Grii- 
sona, za izvodnicu (stranicu) dolazi prvi put odre- 
đeni naziv kod Herona. Heron je izračunavao površinu 
plašta uspravnog valjka, a za kosi valjak, uspravni i 
krnji stožac prvenstvo pripada Arhimedu. 

Nazivi za kuglu injene dijelove vuku svo- 
je porijeklo pretežno iz grčkog perioda, kada su već ra- 
zlikovali četiri vrste kuglinih dijelova (odsječak, sloj, 
isječak, klin). > | 

Definiciju kugle dao je Euklid, volumen joj je odre- 
dio Arhimed na dva načina, prvi put kao omjer s volu- 
menom opisanog valjka (2:3), drugi put kao četvero- 
struku vrijednost volumena upisanog uspravnog stošca, 
kome je baza glavni krug kugle, a visina jednaka polu- 
mjeru kugle. Današnje izvođenje formule za volumen 
kugle (presjeci polukugle, valjka i stošca) potječe od 
Wolffa (1717., Elementa). Površinu kapice navodi Arhi- 
med, modifikaciju izvodi 1807. Meier Hirsch i ukazuje 


na to, da vrijedi i za kuglin pojas. Izračunavanjem volu- 


mena kuglina odsječka bavi se Arhimed, a današnju for- 
mulu dao je Karsten 1768. Volumen kuglinog sloja daje 
Legendre (1724). Arhimed zna odrediti volumen kuglina 
sektora, njegov postupak nastavlja Legendre (1827) i 


dolazi do današnje formule, koju su nekoliko decenija 


prije njega drugim putem izveli Karsten i Hirsch. 

Arhimedovi radovi potakli su proučavanje rotacionih 
tijela, čime se bavio Heron. On je dao način za određi- 
vanje njihova volumena, koji je specijalni slučaj pozna- 
tog Guldinova pravila. U 3. stoljeću daje Papo posve opće- 
niti poučak o volumenu rotacionih tijela; ovaj poučak 
miruje više od hiljadu godina, do Keplera (1571 — 1630), 
koji ga maksimalno primjenjuje. Prema tome, pravilo, 
koje nosi Guldinovo ime, ima prije Guldina dva izumi- 
telja. i 

Bonaventura Cavalieri (1591? — 1647) pošao je pu- 
tem, koji je načeo Arhimed, a nastavio Heron: određi- 
vao je površinu odnosno volumen presijecanjem para- 
lelno s prvobitnim položajem (Cavalierijev princip). 

Polupravilna tijela uvedena su u elementarnu ge- 
ometriju tek početkom 19. stoljeća (Meier Hirsch, 1807.). 


C. ALGEBARSKA ANALIZA 
1. Nizovi 
a) Aritmetički nizovi 


U davnoj prošlosti nalaze se na povijesnim spome- 
nicima zadaci, koji upućuju na aritmetičke nizove. 

U Egipatskom Papyrus Rhind (Ahmesova računica, 
između 2000. i 1700. prije n. e.) navode se dva takva ra- 
čuna, od kojih jedan glasi: 10 mjera žita treba podijeliti 
među 10 osoba, i to tako da svaka iduća osoba dobije za 







1 
g mjere manje od prethodne. 


Egipćani su postupali, naravno bez današnje simbo- 
like, na isti način, kao što mi danas postupamo. Imaju 
i poseban stručni izraz za diferenciju (funnu). Mora da 
su čak imali i gotove poučke o zbroju aritmetičkog niza. 

Dok kod Egipćana nailazimo na zadatke, koji su 
vezani sa svakodnevnim potrebama, Babilonci dolaze do | 
aritmetičkih nizova u vezi s tokom astronomskih pojava, 
kako su pokazala novija otkrića. 

Dnevna promatranja osvijetljenog dijela Mjeseca od 
mlađaka do punog mjeseca daje im niz od 15 brojeva, 
pri čemu prvih 5 predočuju geometrijski niz, a ostalih 
10 aritmetički niz. Iako nije poznata matematička obra- 
oda podataka, sigurno se ne radi o golom promatranju ; 
vjerojatno su im podaci služili kao jedan od elemenata 
za utvrđivanje pomračenja Sunca i Mjeseca. 

Grci su, za vrijeme Pitagore, znali zbrajati niz pri- 
rodnih, zatim parnih i neparnih brojeva. Ima osnova za 
tvrdnju, da su pitagorejci imali već posebne nazive za 
»red« i članove reda. Ne zna se, da li su imali opće for- 
mule za broj aritmetičkog niza, ali je sigurno, da ih 
Arhimed (287. — 212. prije n. e.) ne samo pozna, već 
pretpostavlja njihovo poznavanje. Hypsiklo iz Aleksan- 
drije (oko 170. prije n. e.) vezuje diferenciju aritmetič- 
kog niza s geometrijskim zorom, pa uvodi trokutne 
(d=1), četverokutne (d=2) i t. d. brojeve. On daje 
i poučke za zbroj aritmetičkih nizova. 

Rad na proučavanju aritmetičkih nizova unaprije- 

.dili su Heron (1. st. prije n. €.?) i Diofant (3. st. n. e.). 
Nikomah (1. st. n. e.), tvorac grčke teorije brojeva nivoa 
Euklida (teorijska geometrija) i Herona (praktična ge- 
ometrija), mnogo se bavi poligonalnim brojevima i stva- 
ralački razrađuje aritmetičku baštinu svojih prethodni- 
ka. On daje naziv za aritmetički i geometrijski red (niz), 


a vjerojatno od njega potječe naziv prirodni niz brojeva. - 


Od 6. stoljeća na Zapadu primaju i proučavaju ra- 
dove Grka i Inda. Dolaze do njih posredstvom Arapa. 
Bočtius (6. st.), Leonardo iz Pise (13. st.) i Sacrobosco 
(Sakrobosko, 13. st., Pariz) uvode postepeno nazive poj- 
mova kod aritmetičkog niza, često i više naziva za isti 
pojam. Tako Bočtius pored progressio upotrebljava još 
nazive dispositio ili ordo. I u ovom periodu još se razli- 
kuju poučci za slučaj, da je broj članova paran ili nepa- 
ran. Potkraj 13. stoljeća (Petrus de Dacia) uvode se na- 
zivi za prvi član (primus locus), za posljednji (ultimus 
locus), za broj članova niza (numerus locorum) i za 
zbroj (totius progressionis). U 16. stoljeću Cardano, Sti- 
fel i Clavius čvrsto upotrebljavaju naziv differentia pro- 
gressionis. U to vrijeme počeo je dalji samostalni rad: 
kako glasi proizvoljni član aritmetičkog niza, kako izra- 

čunati broj članova i dr. U 17. i 18. stoljeću s ovog po-. 
dručja daju matematičari samo toliko, koliko je potreb- 

no, da mogu uvesti teoriju o logaritmima. Izuzetak čini 

Oughtred (1652), koji je provodio račun sa slovima i dao 

konačne algebarske formule. W. Jones (1706) dao je pri- 

kaz, koji po dokazu i po izboru oznaka vrlo malo odstu- 

pa od modernog. Njegove formule glase: 





nxa+l1 i=m+emin 








I=a+n—ild 


Aritmetički nizovi su metodski zahvaćeni i uvedeni 
u škole tek u 19. stoljeću. 


b) Geometrijski nizovi 


Historijski podaci o geometrijskim nizovima oskud- 
niji su nego o aritmetičkim. U Ahmesovoj računici dola- 
zi zadatak, koji se svodi na to, da treba izračunati zbroj 
prvih pet potencija broja 7. Osim običnog zbrajanja, či- 
me se dobiva zbroj 19607, ovdje se navodi drugi način: 
7.2801. Nije jasno, kako je Ahmes došao do faktora 
2 801. Bilo bi smiono iz toga zaključiti, da su u ono vri- 
jeme već poznavali opću formulu, s obzirom na to da je 


2 801 = = (=; 1). Sličan zadatak dolazi i kod 


q—>1 
Babilonaca. 

Grci dolaze pomoću geometrijske sredine do nizova, 
kod kojih je svaki član srednja geometrijska proporci- 
onala dvaju susjednih članova: a, ab, ab?, ab3,......... 

Potkraj 9. stoljeća navodi arapski historičar Jaqubi 
poznati zadatak o šahovskoj ploči, gdje se na svako po- 
lje stavlja dvaput više zrna negoli na prethodno. 

Moderno razmatranje daje u prvoj polovini 15. sto- 
ljeća Prosdocimo de Beldomandi iz Padove u svome dje- 
lu Algorithmus de integris. On je na posebnim primjeri- 
ma primjenjivao postupak 





a+raq+aq?"+-: za ešna PT: > 


dakako ne uz pomoć moderne simbolike. 


Među matematičarima 16. stoljeća, koji su razma- 
trali geometrijske nizove, treba spomenuti Stifela i Tar- 
tagliu. Tek je u 17. stoljeću engleski matematičar Wallis 
sistematski razmotrio sve moguće zadatke, kakve razra- 
dđujemo danas, t. j. da iz tri poznate veličine treba izra- 
čunati preostale dvije. Svoja razmatranja sjedinio je i u 
preglednoj tabeli. Početkom 18. stoljeća i iznio je ovu ma- 
teriju Jones uz upotrebu oznaka, na gotovo moderan na- 


čin. Prvi beskonačni geometrijski red, 1 + s + E. —- 


+ :*““, dao je Arhimed u 3. st. prije n. e., kad je izraču- 
navao površinu parabole. Na Zapadu ovu problematiku 
razmatraju Oresme i Stifel. Tek je Vieta potkraj 16. sto- 
ljeća dao opću formulu za sumu beskonačnog geometrij- 
skog niza, ako je qg < 1. U 18. stoljeću malo se spominje 
suma beskonačnog geometrijskog niza; tek u 19. stoljeću 
ulazi u osnove matematike. 


2. Složeni kamatni račun 


Složeni kamatni račun razvija se usporedo s trgovi- 
nom. Prirodno je stoga, da se u Starom vijeku vrlo ri- 
jetko upotrebljava; Babilonci su ga poznavali, a spomi- 
nje se i početkom 7. stoljeća kod Indijca Aryabhate. 

U Srednjem vijeku, s procvatom trgovine i nastaja- 
njem građanske klase, češće dolazi složeni kamatni ra- 
čun. U Leonardovu djelu Liber abaci navode se zadaci, 
gdje treba izračunati, koliko se povećala dobit trgovca, 
koji u svakom mjestu, kroz koje prolazi, povećava svoju 
imovinu u istom omjeru. 

Iz Italije šire se trgovačka znanja u Njemačku, Ni- 
zozemsku i druge zemlje. Potkraj 15. stoljeća Nijemac 
Johannes Widmann rješava pojedinačne zadatke postup- 


kom, koji posve odgovara današnjem E (1 zi 156) 


Talijan Tartaglia upotrebljava sredinom 16. stoljeća če- 
tiri metode za određivanje konačne vrijednosti kapitala. 

Ne zna se, tko je i kada prvi uveo tablice za složene 
kamate, utoliko više što su postojale već u 14. stoljeću. 
Tablice je prvi štampao Nizozemac Simon Stevin pot- 
kraj 16. stoljeća. On je prvi, koji se ne ograničava samo 
na izračunavanje konačne vrijednosti glavnice, već rje- 
šava zadatke, gdje se traži početni kapital, postotak od- 
nosno vrijeme. Postotak i vrijeme mogao je samo pribli- 
žno odrediti. Trebalo je pronaći logaritme i uvesti alge- 
barsku simboliku, da bi se došlo do točnih rješenja. Pri- 
bližio se tome početkom 17. stoljeća jedan od tvoraca 
logaritama, Briggs, koji je bez teškoća rješavao zadatke, 
u kojima se kapitalizacija provodi mjesečno, tjedno ili 
dnevno. Dotakao je i problem renta. Ipak, još se ne može 
govoriti o sistematskom razmatranju složenog kamatnog 
računa. Tek se Englezi Oughtred i Halley u 17. i 18. sto- 
ljeću služe jasnim analitičkim putem i daju pripadne 
formule. 

Među mnogim matematičarima, koji su se bavili slo- 
ženim kamatnim računom, zaslužuje da se spomene 
Euler, koji u svom djelu Introđuctio navodi i danas još 
dobro poznata dva zadatka. Prvi se odnosi na izračuna- 

vanje broja stanovnika nakon 100 godina, ako je poznat 
godišnji prirast, a drugi razmatra problem, koliko se go- 
dina može isplaćivati renta 
na račun uloženog kapitala, 
dok se sav kapital ne iscrpe. 

G. W. Leonardi (1810) 
uveo je način za razmatranje 
složenog kamatnog računa, 
kojim se mi danas služimo. 
Zahtjev za neprekidnim uka- 
maćivanjem uveo je potkraj 
17. stoljeća Jakob Bernoulli. 
Iz njegovih relacija dobiva 
se poznati izraz za konačnu 


vrijednost glavnice u prvoj 
RE. 
Jakob Bernoulli godini, a + e1% , 





3. Kombinatorika i račun vjerojatnosti 


Razmatranja, koja sadrže začetke kombinatorike, 
nalaze se već kod starih Grka. N jihovi filozofi dotiču ih 
se ili u vezi s problemima, koje su rješavali, ili čisto spe- 
kulativnim putem. U nauci o iracionalnom još u 4. sto- 
ljeću prije n. e. promatra Euklid sve moguće kombina- 
cije, koje se odnose na ponavljanje kvadratnih korijena. 

Grci se nisu dovinuli do nekih općenitijih poučaka, 
osim Ammoniusa (3. st. n. e.), koji daje poučak o broju 
kombinacija 2. razreda od u elemenata. U 12. stoljeću 
poznaje Indijac Bhaskara broj kombinacija petog razre- 
da od n elemenata. 


U 14. stoljeću javlja se u Avignonu židovski učenjak 
Levi ben Gerson, koji poznaje permutacije, kombinacije 

i varijacije sa i bez ponavljanja. Njegova znanja upravo 
začuđuju, poučak izriče općenito, iako bez računskih sim- 
bola, pa za svaki novi račun mora uvoditi nova slova. 
Levijevi radovi štampani su tek u novije vrijeme, stoga 
nisu imali utjecaja na razvoj kombinatorike. 


U 15. stoljeću oživljava rad na kombinatorici. Poči- 
nju zapravo iznova, ako se ne uzmu u obzir oskudna zna- 
nja, vezana na radove Bočtiusa (5. st. n. e.). Sada se 
razmatraju pretežno društveni zadaci, koji svode na 
kombinatoriku: broj permutacija za 10 osoba (Luca Pa- 
cioli), koliko se puta i na koliko načina može baciti 
k (1,2,3,...,8) kocaka (Tartaglia, 16. st.). U Njemač- 
koj daje D. Schwenter zadatak, koliko se riječi može 
načiniti od 23 slova abecede i sl. 


Cardano (16. st.) dao je izrazom 2"— 1 ukupan broj 
svih kombinacija od n elemenata za sve moguće razrede. ' 
Clavius uviđa, da slova svake kombinacije mogu zamije- 
niti svoja mjesta, pa dolazi do pojma varijacije i permu- 
tacije. 

Među mnogim matematičarima, koji proučavaju i 
unapređuju kombinatoriku, istaknimo Leibniza i Jakoba 
Bernoullija 1. U svom djelu Ars combinatoria, 1666., 
Leibniz daje za broj kombinacija od nu elemenata K-tog 
razreda ovako pisanu formulu : 


m ul n—Žete akad 
12736; "a 





Naziv kombinacija upotrebljavaju u današnjem smi- 
slu Clavius i, Pascal, naziv permutacija daje Andreas 
Tacquet (Take, 17. st.). 


J. Bernoulli 1. u Ars conjectandi (objavljenom 1713.) 


upotrebljava naziv varijacija; do opće upotrebe dolazi 


7 U svijetu mat. pojmova i simbola 


98 


ovaj naziv tek potkraj 18. stoljeća. Simbol (i) dolazi 


prvi put u Eulerovoj ostavštini i u toku 19. stoljeća sve 
se više upotrebljava. 

Sistematizaciji u pogledu podjele ravnopravnih gru- 
pa, metoda i formula pridonijela je u Njemačkoj »Kom- 
binatorska škola« na čelu s K. F. Hindenburgom (1741 
—1808). Dio njihovih radova ušao je u fond današnje 
kombinatorike. 

Račun vjerojatnosti je područje, u kojem kombina- 
torika dolazi najviše do primjene. Najstariji podatak 
odnosi se na detalj iz Danteove Božanstvene komedije, 
gdje se razmatra, koliko se puta mogu baciti tri kocke, 
da se zajedno dobije određeni broj. Neki mletački ko- 
mentator iz druge polovine 15. stoljeća upozorava, da se 
broj 3 i broj 4 mogu dobiti svaki samo na jedan način, 
ito 1,1,1, odnosno |, 1, 2. Isto vrijedi za brojeve 17 i 18. 
Komentator nastoji zaključiti, kolika je vjerojatnost, 
kad se pojedinačno baci kocka; došao je do pogrešnog 
zaključka. 

Potkraj 15. stoljeća iznosi Luca Pacioli u djelu 
Summa zadatak, koji je podstakao stvarni razvitak ra- 
čuna vjerojatnosti: dvije osobe igraju na određenu svo- 
tu, koja će pripasti onome, koji prvi dođe do određenog 
broja bodova (općenito u bodova). Igra se, međutim, 
ranije prekida, pa nastaje pitanje, kako će podijeliti 
ulog, ako A ima n—p, a Bn—q bodova. Zadatak su 
riješili u 17. stoljeću Blaise Pascal i Fermat za specijalni 
slučajn=3,p=2,q=3 dobili omjer 11 : 5. Najopće- 
nitije rješava ovaj zadatak Huygens potkraj 17. stoljeća. 
On uvodi i pojam matematičke nade. 

Mnogi veliki matematičari 18. i 19. stoljeća, kao 
D'Alembert i Laplace, unapređuju račun vjerojatnosti i 
dižu ga daleko iznad elementarne matematike. 

Binomni poučak dao je Newton 1666. Ra- 
spored koeficijenata (Pascalov trokut) poznavali su Ara- 
Pi u 12., Kinezi u 14. stoljeću. 


4. Logaritmi 


Razmatranja, iz kojih su izrasli logaritmi, počela su 
još u Starom vijeku. Odavno su matematičari živo na- 
stojali, da pri većim računima svedu množenje i dijelje- 
nje na zbrajanje i oduzimanje, jer se ove operacije lakše 


izvode. Među raznim pokušajima, počev od Arhimeda i 


niza drugih matematičara, ističe se tok misli Francuza 
Chuqueta potkraj 15.: stoljeća, koji uspoređuje aritme- 
tički niz "rr 

012 34 5 
s geometrijskim nizom 


lo a a a a as, 


od kojih je drugi pisan na suvremeni način. 


Nijemac Stifel (16. st.) produžuje ove nizove na li- 
jevu stranu i prvi put dolazi kod njega naziv eksponenti 
za članove aritmetičkog niza. On nalazi i unutarnju ve- 
zu, koja postoji između ova dva niza: zbrajanju kod 
prvog niza odgovara množenje kod drugog, oduzimanju 
kod prvog dijeljenje kod drugog, množenju kod prvog 


potenciranje kod drugog, dijeljenju kod aritmetičkog ni- 
za korjenovanje kod geometrijskog niza. I tako je teori- 


ja logaritama bila poznata iz vremena Stifela. Radilo se 
samo o postupku, da se teorijska razmatranja praktički 
ostvare. Za taj rad zaslužna su podjednako dva mate- 
matičara 16. odnosno 17. stoljeća: Švicarac Jost Biirgi i 
Englez John Neper, koji je poznat i pod imenom Napier 
(Neper). Istom cilju prilaze oni posve različitim meto- 

dama, o kojima ovdje ne će biti govora. Ni jedan ni drugi 
nisu postavljali pitanje o bazi logaritama, o pojmu, koji 
se tek kasnije razvio. Moglo se utvrditi, da je kod Bir- 
gija bila baza 2,71814513, koja prilično odstupa od broja 
e (2,718281828459...), a Neper je imao bazu, koja malo 


1 
odstupa od pa Pogrešno je stoga Neperove logaritme 


nazivati prirodnim logaritmima; mnogo bi manja grije- 
ška bila, kad bismo taj naziv dali Biirgijevim logarit- 
mima. 

Englez Henry Briggs (1556 — 1630) bio je u vezi s 
Neperom, predlagao je Neperove tablice i radio na nji- 
hovu usavršavanju. On je 1624. objelodanio tablice sa 14 
mjesta za logaritme svih brojeva od 1 do 20 000 i od 
90 000 do 100 000. Nizozemac Adriaen Vlacq (17. st.) 
smanjio je Briggsove logaritme na 10 mjesta i izračunao 
vrijednosti logaritama, koje Neper nije stigao izračunati. 
Punu pažnju obratio je i logaritmima trigonometrijskih 
funkcija. ' 

Za teoriju logaritama zaslužan je i Kepler, dok En- 
glez Oughtred zaslužuje punu pažnju, jer je u Clavis 
mathematici prvi dao već 1631, četiri osnovna pravila 
logaritmiranja. ; 

U 18. stoljeću nastupilo je vrijeme, da se dadu i for- 
mule, utoliko više što su dotad pravilo davali opsežnim 
funkcijama, bez pripadnih simbola. Naziv logaritam do- 
življavao je u tekstu najprije skraćenice, kao što su 
Loga. (Gunter, 1620.), Log. (Kepler, 1624.) i L. (Ursinus, 
1624.). Međutim, još sredinom 18. stoljeća nema jedin- 
“stva u oznakama, pa i tada još povremeno ispisuju: cijelu 
riječ. Gardiner (1742) uvodi osim L. još i simbol L', koji 
znači dekadski komplement danog logaritma. On je dao 
pomoću formula zakone o logaritmiranju, služeći se sim- 
bolom L' za kologaritam. 

Od Eulera (1707 — 1783) naprijed postepeno išče- 
zava pri pisanju točka iza znaka za logaritam. Jedno se 
vrijeme upotrebljava / i log ravnopravno, pretežno / kod 
izvođenja općih poučaka, a log kod numeričkih primje- 
ra. Tek 1821. Francuz Cauchy uvodi i preporučuje da se 
strogo razlikuje jedan simbol od drugoga, onako kako ih 
i danas većinom upotrebljavamo. 

Riječ logaritam uveo je 1614. Neper. Ovo je samo 
jedan od mnogih naziva, koji su se u to vrijeme za ovaj 
pojam upotrebljavali. Ova riječ je grčkog porijekla (broj 
odnosa, X%yoc &pwu6c). Pri razmatranju logaritma kuta 
mislio je Neper uvijek na logaritam sinusa. Za logaritam 
kosinusa, koji je stavljao u svojim tablicama simetrično 
s prvim, upotrebljavao je oznaku antilogaritam. Wallis 
(1616—1703) je prvi upotrebio naziv antilogaritam u 
današnjem značenju. 















Izraz logaritmus naturalis (prirodni logaritam) upo- 
otrebio je prvi Mercator (1620—1687). Izraz karakteri- 
.stika upotrebio je Briggs prvi put 1624. Riječ mantisa je 
rimsko-etrurskog porijekla i znači dodatak. Prvi ju je 
upotrebio Wallis 1685. Trebalo je čekati još stotinu go- 
dina, da bi se ovaj izraz općenito upotrebljavao. 

«Riječ baza počinje da upotrebljava Euler, koji je 
: dosljedno shvatio logaritmiranje kao drugi obrat poten- 

ciranja. ; 

Naziv modul za konstantu, koja prevodi jedan loga- 
ritamski sistem u drugi, potječe od Engleza Cotesa (1652 
— 1716). 


D. TRIGONOMETRIJA 


Počeci sferne trigonometrije stariji su od ravne tri- 
gonometrije, što proistječe iz okolnosti, da je trigono- 
metrija nastala pretežno na osnovi potreba astronomije. 
Dok su Babilonci i Egipćani uveli neke pojmove, koji 
podsjećaju na današnje irigonometrijske funkcije, Grci 
razvijaju tetivnu trigonometriju, a Indi trigonometriju 
* sinusa. 

U prvi mah malo začuđuje, da su Egipćani nekih 
2000 godina prije n. e. već imali ne samo pojam, već i 
naziv (segt) za omjer, koji odgovara našem kosinusu 
(ili kotangensu). Uzmemo li međutim u obzir, da su za 
gradnju piramida morali tesati kamen različite veličine 
tako, da osiguraju isti nagib, blizu je misao, da su na- 
stojali pronaći vezu između kuta i dužinskih odnosa. 
Grci su se živo posvetili trigonometriji: Aristarh (4. st. 
prije n. e.) uspoređuje odnos između lukova i odnos izme- 
đu pripadnih tetiva i konstatira, da je prvi odnos veći, 
Hiparh (2. st. prije n. e.) piše knjigu u 12 glava o teti- 
vama u krugu i daje prve tablice duljina tetiva za razli- 
čite središnje kutove. Menelaj (1. st. n. e.) razmatra isti 
problem u 6 knjiga. 

Sliku o stanju grčke trigonometrije daje Ptolemej 
(2. stn. e.) u svom djelu, koje je poznato pod arapskim 
nazivom Almagest. Polazi od niza poznatih tetiva (stra- 
nica pravilnih poligona, koji se mogu konstruirati), slu- 
ži se Pitagorinim poučkom i dolazi do tetiva suplement- 
nih kutova. Izvodi također adicioni teorem funkcija te- 
tiva i pokazuje, kako se od dvije poznate tetive može 

. izračunati ona, kojoj je luk jednak razlici, odnosno zbro- 


ju datih tetiva. Značajno je za Ptolemeja, da se, za ra- 
zliku od ostalih Grka, često služi polovicom tetive; bio 
je dakle vrlo.blizu današnje funkcije sinus. 

Indi potkraj 5. stoljeća već imaju razvijenu trigono- 
metriju sinusa (Aryabhata), upotrebljavaju stručne na- 
zive za tetivu, sinus i kosinus. 

Brahmagupta, al-Chw&rizmi i Albatani najzaslužniji 
su za dalji razvoj trigonometrije na arapskom tlu. 

Doprinosi Grka i Inda stapaju se u arapskoj nauci. 
U 13. stoljeću perzijski astronom Nasir Eddin Altusi prvi 
samostalno razmatra ravnu trigonometriju, neovisno o 
astronomiji, i razvija opću metodu za rad. 

Na Zapadu preuzimaju i dalje usavršavaju dotada- 
šnja dostignuća, da bi trigonometrijske formule u 18. 
stoljeću, zahvaljujući u prvom redu L. Euleru (1707— 
1783), poprimile moderan oblik. 

Naziv trigonometrija dolazi prvi put u na- 
slovu jednog članka B. Pitiscusa (Heidelberg) potkraj 
16. stoljeća. 

Riječ goniometrija uvodi prvi Th. F. de Lagny 1724.; 
upotrebljava je kao naziv za metodu, kojom određuje 
kutove trokuta uz pomoć stranica, bez pomoći trigono- 
metrijskih tablica. 

Početkom 19. stoljeća dolazi do dosljednog razliko- 
vanja između ova dva pojma. Tada se uvodi i pojam. 
goniometrijska funkcija i kružna funk- 
cija, pored naziva trigonometrijska funkci 
ja, uvedenog potkraj 18. stoljeća. 

Naziv sinus dolazi prvi put sredinom 12. stoljeća 
kod Roberta von Chestera umjesto arapskog naziva 
elgeib. U prvoj polovini 9. stoljeća dolazi u tablicama si- 
nusa kod arapskog matematičara al-ChwaArizmi naziv 

gaib (znači: izrez oprave oko vrata, trbuh, džep) za po- 


lovinu tetive dvostrukog kuta. Kasnije stručne nazive . 


algaib almustavi (naš sin a) i algaib almakus (naš 
1 —cosa) pogrešno je iznio u svom prijevodu Atelhard 
von Bath početkom 12. stoljeća: elgeib planum i elgeib 
diminutum. Chesterovo označivanje sinus planus i sinus 
diminutus za sina i 1—cos a mijenja se u drugoj polo- 
vini 12. stoljeća u sinus rectus i sinus versus. U prvoj 
polovini 14. stoljeća uvode matematičari sagitta (streli- 
ca, visina segmenta) mjesto versus (Levi ben Gerson) i 
kasnije često upotrebljavaju. 


Za cosinus su Indi imali stručni naziv kotijya (sinus 
ostatka, t. j. dopune do 90%). Ni Arapi nisu imali samo- 
stalni naziv, što se očitovalo i u kasnijim prijevodima 
(14. st.) na latinski jezik: sinus residui, poslije comple- 
mentum. Dolazi do naziva sinus complementi, sinus rec- 
tus secundđus i dr. Rhaeticus (1514 — 1576) izabire za 
sinus naziv perpendiculum (okomica), za cosinus basis 
(osnovica), što samo pokazuje, da je prevladao zor, na 
štetu primanja trigonometrijskih funkcija kao čistih 
brojeva. 


Ne zna se točno, kada se prvi put pojavila riječ 


cosinus iz skraćenice co. sinus. Zna se, da je Englez . 


E. Gunter (Ganter, 1581. — 1626.) pisao co — sinus. 


Za funkciju tangens znali su Arapi od početka 
9. stoljeća. Geometrijska definicija, koju je dao Abulvafa 
(940 — 998) svodi se na to, da je tangens kuta centralna 
projekcija (»sjena«) luka na tangentu, povučenu u po- 
četnoj točki kružnog luka (središte u ishodištu). Naziv 
tangens uveo je tek Thomas Fink potkraj 16. stoljeća. 
Oznaka prosinus, koju je predložio Vieta, nije prihvaćena. 


Naziv cotangens nastao je na sličan način kao 
i cosinus, sredinom 17. stoljeća (Gunter, Newton). 

Prvi se približio simbolima za trigonometrijske 
funkcije 1606. Adrian Romanus, koji je upotrebljavao 
najprije gotska, zatim latinska početna slova riječi, dok 
je kofunkcije označivao tako, da je pred pripadna slova 
stavio g. Točke, koje je stavljao iza početnih slova, daju 
njegovim oznakama karakter kratica, a ne simbola. 

Prvo simboličko obilježavanje dao je Albert Girard 
1626. pri razmatranju pravokutnog sfernog trokuta. Hi- 


. potenuzu označuje uvijek sa H, katete sa B i P (zašto?), 


suprotne kutove sa A i V. Ova slova ujedno znače kod 
njega i pripadnu funkciju sirius. Komplemente označuje 
malim slovima. 


tan tan 


* Kod Girarda h znači cos H, h znači ctg H, H tg H 

i slično. 
Stranice kosokutnog trokuta označuje sa A, B, D, 
—(2D) .. 605B—sn2D ' 


: b 

pa na pr. izraz - < znači nF Re 

Vijugav je bio put do današnjih simbola: isprepli- 

tale su se oznake, koje su značile kratice, s oznakama, 
koje su imale karakter simbola. 

Poslije Girarda unosi Cavalieri 1643. za sin i tg ozna- 

ke Si, Ta, a za pripadne kofunkcije piše Si.2, Ta.2. De- 

setak godina prije njega nalaze se kod R. Norwooda sim- 


boli s, £, [c, tc, za sin, tang, cos i cotg. Oughtred, pod či- 


jim je utjecajem vjerojatno bio Norwood, pisao je na pr. 


poučak o sinusima, za trokut BCD ovako: 
SB-DC7 EBD; e DeBE. 


Kod njega simbol s arc znači sinus kuta, a kada se 
radi o određenom kutu (kao. u navedenom shvaćanju za 
poučak o sinusima), mjesto arc stavlja slovo, kojim 
označuje kut. : 

Gotovo do sredine 18. stoljeća nema jedinstvenih 
oznaka odnosno simbola za trigonometrijske funkcije, 
ali su svi takvi, da ih možemo prepoznati. Evo nekoliko 
oznaka : 


Sin, Co-[in., Tan., Co-tan. (Thomas Street, 1661) ; 
Say Si) tb; €: (Vincenz. Wing, 1669) ; 


S. Co To Cot. (Jonas Moore, 1674) ; 
S, A Te T (John Wallis, 1685) ; 
S, S t t (William Jones, 1706). 


Kod Wallisa i Jonesa opažamo već prave simbole. 

Sve do sredine 18. stoljeća nisu se služili jediničnom 
kružnicom, niti su trigonometrijske funkcije smatrali ne- 
imenovanim brojevima, što se odražavalo i u formulama. 


Formulu sina = VE cosa pisao je Wallis ovako: 

S=V.: R—>2:. Jones je izraz r:sin 2a= 
=2sina:-cosa pisao: rxs, 2a=2s, axs, a. 

Današnje simbole trigonometrijskih funkcija, koji 


osiguravaju njihovo puno uklapanje u algebarsko izraža- 
vanje, dao je Euler (1707 — 1783). 





E. ANALITIČKA GEOMETRIJA 


Geometrija starih Grka imala je mnogo algebarskih 
elemenata, štoviše, ona je bila algebra u geometrijskom 
ruhu, koje su kasniji matematičari uspješno otkrivali. Di- 
ofant (3. st. n. e.) bio je prvi grčki matematičar, koji je 


. izravno razmatrao algebarske probleme. 


U 16. stoljeću talijanski matematičari (Cardano, Tar- 
taglia), očito ne bez utjecaja ranijih radova arapskih uče- 
njaka (Muhammed al-Chw&rizmi), idu obratnim putem 
— ispravnost algebarskih rješenja provjeravaju geome- , 
trijski. Dolazi tako do algebarske geometrije. Osim Fran- 
cuza Viete istakao se na tom polju Dubrovčanin Marin 
Getaldić (1568 — 1626). 

I geometrija i algebra, svaka za sebe, doživjele su 
svoj uspon. Osjećala se potreba za njihovim jačim i 
dosljednim zbliženjem ; postignuto je to posredstvom 
koordinatnog sustava, za čije su uvođenje pod- 
jednako zaslužni Descartes i Fermat.! 

Descartes (Gćomćtrie, 1637.) polazi od zadatka, da 
uvođenjem nepoznanica rješava geometrijske probleme. 
Pri tome razmatra probleme, koje navode stari Grci (Pa- 
po, Euklid, Apolonije). Apolonije se kod čunjosječnica 
služio koordinatama, davao je i karakteristične odnose za 
krivulje, ali se ograničavao samo na čunjosječnice i čvrste 
koordinate, neodjeljive od lika. Usto se uopće nije služio 
algebrom, već samo geometrijskim razmatranjem. Descar- 


tes slobodnije bira smjer koordinatnih osi, provodi trans- 


1) Vrijedno je spomena, da je već Hiparh određivao položaj 
zvijezde pomoću dva broja. 

laciju koordinatnog sustava i zna da se time karakter 
krivulje ne mijenja. On dolazi odmah do poopćenja na 
krivulje višeg stepena, do podjele krivulja na algebarske 
i transcendentne (on ih naziva geometrijske i mehanič- 
ke). Njemu je sada moguće ne samo da razmatra tan- 
gente i normale pojedinih krivulja, već da svoje metode 
primijeni i na prostorne krivulje. Descartesovoj metodi 
treba zahvaliti, što je razrađeno proučavanje o krivulja- 
ma i time učvršćen temelj za uvođenje infinitezimalnog 
računa. P, de Fermat, uporedni tvorac analitičke geome- 
trije, počeo se njome baviti još 1629., dakle prije Descar- 
tesa. Iako se Fermat u svom radu (Isagoge) uglavnom 
oslanja na algebru Vietova perioda, po jasnoći i siste- 
matiziranju materijala nadvisuje Descartesa. 

Uz ostalo dokazuje danas općenito poznatu činjenicu, 
da linearna jednadžba s jednom nepoznanicom predočuje 
točku, s dvije nepoznanice pravac, jednadžba drugog ste- 
pena čunjosječnicu. Koordinatni sustav mu se sastoji od 
zrake sa čvrstom početnom točkom (x —os, on je ozna- 
čuje s A), nanosi pod određenim kutom (obično je kos, 
kao kod Descartesa) u završnoj točki y (kod njega E). 
Tako vidimo, da Fermat, kao ni Descartes, nema osi y; već 
samo njen smjer. Uz pomoć svojih oznaka dao je jed- 
nadžbu pravca, svih čunjosječnica, pa i primjer najopće- 
nitije čunjosječnice. Uz njegovo označivanje znači 


DA =B E jednadžbu pravca ishodištem (ax = by), 
A?=DE (x? =ay) jednadžbu parabole. 


Kasniji matematičari ( Wallis, J. de Witt, Ph. de La 
Hire, Newton, Euler i dr.) razrađuju s raznih stanovišta 
analitičku geometriju i pridonose njezinu učvršćenji. 
Tako je Wallis prvi dao tjemene jednadžbe čunjosječnica 


i iznio misao, da se iz danih koeficijenata jednadžbe dru-| 


gog stepena i bez redukcije mogu izračunati sve veličine, 

značajne za čunjosječnice: osi, središte, ekscentricitet i 
dr. Tek je Newton 1704. uveo i negativne koordinate, t. 
j. operirao je u sva 4 kvadranta, što većina matematičara 
i poslije njega nije mogla shvatiti. 

Tek potkraj 18. stoljeća dostigla je analitička ge- 
ometrija u svojim osnovama ono sistematsko razmatra- 
nje, koje odgovara suvremenoj razradi u udžbenicima. 
Za to je zaslužan Francuz S. F. Lacroix (1765 1843). 
On je i dao naziv analitička geometrija uda 





našnjem smislu. Prije njega smatrala se pod tim nazivom 


svaka primjena algebre na geometriju. 

Analitička geometrija prostora, koju su Descartes i 
Fermat samo nagovijestili, razvija se u 17. i 18. stoljeću. 
Prvu raspravu o tangencijalnoj ravnini kugle napisao je 
francuski akademik Antoine Parent (Paran, 1666.—1716.), 
o prostornim krivuljama prvo opširno i značajno djelo 
napisao je A. CI. Clairaut (Klero, 1713.—1765.) u svojoj 
šesnaestoj godini. Euler i Monge (Monž) dali su u 18. 
stoljeću također svoj prilog u razvoju analitičke geome- 
trije prostora. 

Današnji nazivi uvedeni su postepeno. G. O. de Ro- 
berval (1602 — 1675) prvi daje naziv jednadžba 
krivulje. Riječi apscisa i ordinata vezane su s nazi- 
vima, koje je upotrebljavao Apolonije kod čunjosječni- 
ca. U smislu analitičke geometrije naziv apscisa javlja 
se kao stručni izraz tek u 18. stoljeću. Sredinom 17. sto- 
ljeća upotrebljava Ricci riječ apscisa kao stručni 
izraz, a ordinatu zove paralela (t. j. s određenim smje- 
rom, koji odgovara ordinati). Leibniz je u upotrebi rije- 
či apscisa dosljedan. U međuvremenu se još susreću 
mnogi drugi nazivi, među njima i neki, koji su se već pre- 


stali upotrebljavati. Riječ ordinata potječe od Pasca- 


la (sredina 17. stoljeća), oznaka koordinata od Leibniza 
(1694). O paralelnim koordinatama govori Plicker 1835. 

Ishodište, odnosno koordinatni početak su nazivi, koji 
potječu od Descartesa, a od Witta (1658., initium immu- 
tabile) i de La Hira (1769., origine) stalno su uvedeni kao 
stručni nazivi. Riječ os grčkog je porijekla, prema 
Apolonijevu nazivu za dva okomita konjugirana pro- 
mjera. Razlikovanje između konstante i varijable pro- 
vodi se dosljedno od L' Hčpitala (1696). Polarne koor- 
dinate prvi je vjerojatno upotrebljavao J. Bernoulli I. 
1694. 

Pojam promjer poznavao je Arhimed samo za 
kružnicu, elipsu i parabolu. Kod hiperbole nije taj po- 
jam poznavao. Tek je Apolonije dao opću definiciju pro- 
mjera, koja i danas vrijedi. Naziv središte upotre- 
bljavao je Arhimed za kružnicu i elipsu. 

Asimptota dolazi već 320. prije n. e. kod Auto- 
lykosa; kao stručni naziv dolazi tek kod Apolonija. Ža- 
rišta (fokuse) poznavao je Apolonije kod elipse i kod 
hiperbole. Naziv focus dolazi prvi put 1609. kod Ke- 
plera. Stereometrijska konstrukcija žarišta povoljne ču- 
njosječnice pomoću dviju kugli dolazi tek 1822. kod bel- 
gijskog matematičara Dandelina. 

Vodilja(direktrisa) dolazi kod Papa (3. st.) 
u vezi sa žarištima, kada daje definiciju čunjosječnica. 
Naziv direktrisa za taj pravac dao je Nizozemac 
J. de Witt (1625—1672). 

Oznaku ekscentricitet u današnjem znače- 
uju dao je Kepler. 

Jednadžbu kružnice u obliku, koji odgovara 
današnjem, dao je Fermat, isto tako i jednadžbu para- 
bole. Da se kod parabole radi o stazi pri kosom hicu, 
zna se tek od sredine 17. stoljeća. (Galilei). 

Osnovnu jednadžbu elipse i hiperbole. po- 
znanje i Fermat, današnji oblik dao je Lacroix [Lakroa] 
1798., u segmentnom obliku Lame (1818). 





F. INFINITEZIMALNI RAČUN 


Iniegralni račun nadovezuje se na Arhime- 
dovo određivanje površine i težišta, a diferencijal 
ni račun organski proistječe iz problema o ekstrem- 
nim vrijednostima i s njim povezanim problemima tan- 
gente. Osim Arhimeda dali su svoj prilog izgradnji infini- 
tezimalnog računa početkom 17. stoljeća Stevin, de La 


 Faille [La Fejl, Descartes, Galilei i Kepler. Cavalieri i 


drugi matematičari traže metode za određivanje površine 
i volumena. John Wallis uspijeva da 1655. izrazi — po- 
; TC 


moću beskonačnog produkta. James Gregory sigurno 
definira pojam granice, a na polju integrala usavršava 
radove, do kojih su došli Roberval i Pascal. Fermat raz- 
matra problem tangente u ekstremnoj točki, zatim i u 
povoljnoj točki. 

Torricelli se bavi određivanjem duljine luka, ne uspi- 
jeva kod kruga, ali kod nekih drugih krivulja dolazi do 
točnih rezultata, čime daje prilog proučavanju kod rekti- 
fikacije i određivanja površine. I Huygens [Hajgens] ima 
vidnih zasluga. Iako još nisu izgradili jedinstveni postu- 
pak, sazrijeva misao o tome, da su kvadratura (izraču- 
navanje površine) i određivanje tangente obratni po- 
stupci, i to najprije kod Engleza I. Barrowa, 1670. Kod 
ovih radova već se češće javlja »karakteristični« trokut, 
kome je poslije Leibniz označio stranice sa dx, dy, ds. 

Da bi pošli naprijed, matematičari toga vremena 
(16. i:17. st.) prilaze proučavanju beskonačnih nizova i 
verižnih razlomaka; u svom radu nailaze na nepoznate 

funkcije, uključiv i logaritme. Učenik i nasljednik Barro- 
wa, Isaac Newton (1642 — 1727) dolazi do značajnih 
otkrića. On ne samo da dosljedno razvija funkcije u ni- 
zove, već dolazi do spoznaje o recipročnom odnosu dife- 
rencijalnog kvocijenta ( »fla- 
xion«) i integrala (»fluen- 
te«). Uveo je 1665. svoj sim- 


bol x == dx/dt, gdje je t vri- 
jeme, vezano za kretanje 
tijela. Newton je rješavao 
mnoge komplicirane zadatke 
iz diferencijalnog i integral- 
nog računa, uključiv i one s 
više promjenljivica. 

G. W. Leibniz (1646— 
1716) došao je nešto kasnije 
do —Newtonovih rezultata. 
Njegovo prilaženje problema- 

Rjesujok tici kao i njegov način pisa- 

nja, kao prikladniji, pobije- 

dili su napokon u 19. stoljeću. On je umjesto tadašnjeg 

»omn. k«, t.j. svi 1, gdje 1 znači beskonačno malu veli- 

činu, već 1675. pisao f / i kratko nakon toga f Idx. Prema 

tome je Leibniz uveo ne samo simbol za beskonačno 
male veličine, dx, već i simbol! za integral. 

Iako su Leibniz i Newton i pismeno priznali jedan 
drugom samostalnost radova, ipak je došlo do sukoba o 
pitanju, tko je prvi; sukob pristaša nije prestao ni posli- 
je njihove smrti. 

Definicija funkcije, koju je dao P. G. Lejeune Di- 
richlet (1805 — 1859): »Promjenljiva veličina y naziva 
se funkcijom promjenljive veličine x, ako svakoj vrijed- 





1) Ostale oznake infinitezimalnog računa susreću se u udž 
beniku. 

nosti veličine x odgovara jedna određena vrijednost ve- 
ličine y«, osvojila je naučnu aktuelnost. Shvaćanja, pre- 
ma kojima se funkcija identificira s formulom, morala 
su ustuknuti pred shvaćanjima, da se radi o korespon- 
denciji (međusobnom odnosu, vezi) dviju množina.? 
Fundamentalni pojam matematičke analize — pojam 
funkcionalne zavisnosti, otvara vrata u oblast više mate- 
matike. 

Znak f(x) za funkciju uveo je 1734. Euler. Znak e 
uveo je 1718. J. Bernoulli, dok je 1734. Clairaut uveo za 
funkciju oznake zx, Ox, Ax, koje se nisu održale. 


2 *) Danas prevladava definicija funkcije na iemelju pojma 
skupa. 


, 8 u svijetu mat. pojmova i simbola 


KRONOLOŠKI PREGLED 


u vezi s povijesti mođernog algebarskog pisanja 


1228. Leonardo iz Pise 


prije 1237. Jordanus Nemora- 
rius 


oko 1360. Oresme 


oko 1460. Miinchenski ruko- 
pis 
1464. Regiomontano 


oko 1481. Dresdenski ruko- 
pis 


1484. Chuquet 


1489. Widmann 


1524. Riese 
1525. Rudolff 
1544. Stifel 


1556. Tartaglia 
1557. Recorde 
1572. Bombelli 


Razlomkova crta kod običnih ra- 
zlomaka 


Upotreba općih brojeva (slova) bez 
znakova za računske operacije 


Simboli u obliku potencija, uklju- 
čiv i razlomljene eksponente. Mno- 
ženje bez znakova na način, da se 
brojevi pišu jedan do drugoga 


Množenje bez znakova tako, da se 
brojevi stavljaju jedan do drugoga 
— opet se prihvaća 


Točka kao znak za množenje 
Znaci + i — u rukopisu 


Znak 4 za nepoznanicu jednadžbe 
Točka kao znak za korijen 


Eksponent nula. Negativni ekspo- 
nenti 


Znaci za zagrade (ispod radikanda) 
Dolaze znaci + i — u štampi 

Znak korijena (kvaka) u rukopisu 
Znak korijena (kvaka) u štampi 
Simboli za više nepoznanica i nji- 
hove potencije : 

Točka kao znak za zagradu 
Okrugle zagrade 

Okrugle zagrade kod radikanda 
Znak jednakosti = 

Počeci uglatih zagrada 

Moderna shema kod znaka za kori- 
jen 





1585 


1591 


. Stevin 


. Vieta 


1593. Vieta 


1606 


1618. 
1620. 
1620. 
1624. 
1624. 


1626. 


1629. 


1631. 


1631. 
1633. 
1634. 


1637. 


1646. 


1655. 
1657. 


1657. 
1659. 
1661. 
1663. 


. Adrianus —Roma- 


nus 


Oughtred (?) 
Stevin 
Gunter 
Kepler 
Ursinus 


Girard 
Girard 


Oughtred 


Harriot 
Johnson 
Hćrigone 


Descartes 


van Schooten 


Wallis 
Wallis 


Oughtred 
Hudde 
Street 
Oughtred 

Kvaka korijena s eksponentom uz 
nju 

Uvođenje slova, povezanih znacima 
za računske operacije; uvođenje 
formula. Vokali A, E, I... za ne 
poznanice, konsonanti B, G, D... 
za poznate veličine 


Vitičaste i uglate zagrade 


6, 8, E kao simboli za sinus, tan- 
gens (prosinus) i sekans (transsi- 
nuosus) 


Znak za množenje X 

Slova s točkama kao indeksima 
Loga. za logaritam 

log. za logaritam 


L. za logaritam 

tan tan 
Aa A, azasino, cose, tga i aga 
Znak + 


Znak korijena s upisanim ekspo- 
2 s 


nentom VV 

Znak za množenje X 

Dvotočje za zagrade : 

Uvođenje vokala za nepoznanicu 
Znak. dijeljenja : 

Potencije s eksponentima, koji su 
pisani uz bazu 43, b4 

Moderni simboli za potenciju as, 
bi; x,y,z za nepoznanice; a,b,c za 
poznate veličine 


Crta korijena (iznad radikanda) 
Označivanje izraza pomoću crte 
(mjesto današnjih zagrada) 
Znak % za beskonačno 
Potencije s općim eksponentima 
Znaci za korijen s općim eksponen- 
tima 

Dvotočje kod razmjera 

x. dosljedno za nepoznanicu 
Sin., Co-sin., Tan., Co-tan. 

z za polukrug | 

oko 1666. Newton 


od 


1669. Wing 
1669. Zubrodt 
1674. Moore 


1675. Leibniz 
1684. Leibniz 


1684. D. Gregory 
1693. Leibniz 


1694. Joh. Bernoulli 
1710. Craig 

1718. Joh. Bernoulli 
1720. Kresa 

1734. Euler 

1734. Clairaut 

1739. Euler 

1740. Euler 


1748. Euler 
1753. Euler 


Euler 
1755. Euler 
1764. Kastner 


Kastner 


1777. Euler 
1816. Crelle 


1821. Canet 


1824. Fischer 


1826. Crelle 


Moderni simboli za potencije i ko- 
rijene s općim eksponentima 

S, Cs, t, ct, za sin, cos, tg i ctg 
Znak za procent, %, u štampi 

S, Cos, T, Cot za sin, cos, tg i ctg 


J i dx 

Slova s indeksima na desnoj strani 
4 4 

Hy 8 os xR 

Točka kao znak za množenje (stal- 
no) 

Razmjer pomoću dvotočja i znaka 
jednakosti 

Znak za funkciju 

L kao simbol za logaritam 

o kao simbol za funkciju 

r za polumjer 

f (x) kao znak za funkciju 

Ilx, Gx, Ax kao znaci za funkciju 

e za 2,7182818... 


Potencije s imaginarnim eksponemn 
tom 

Opet uzima simbol / za logaritam 
Stalna upotreba simbola sin, cos, 
Peka 

a,b,c stranice trokuta, A, Bi C 
suprotni vrhovi 


ž znak za sumu, A znak za dife- 
renciju i 

ZI povremeni simbol za površinu 
trokuta 

a,$,y povremeno za kutove trokuta 
i za V—1 S 

Stalna upotreba a, 6, y za kutove 
trokuta 

1 za prirodni logaritam 

D, q za odsječke na hipotenuzi pra- 
vokutnog trokuta 

o polumjer upisanog kruga 

(a,b) za kut između a i b 

/l stalno za površinu trokuta 

